জালপঞ্জী: August 2015\nড. নাকাচাৰি অতি উৎকণ্ঠাৰে এই মূহুৰ্তলৈ বাট চাই আছিল৷ আজি তেওঁ লগ ধৰিব "শ্ৰীব" বুলি জনাজাত এজন অসাধাৰণ ব্যক্তিক৷ জীৱণৰ বিয়লীবেলাত শ্ৰীবই বুকুৰ মাজত লৈ ফুৰিছে এক আপুৰুগীয়া সম্পদ৷ তেওঁৰ বয়স বাঢ়ি আহিছে৷ স্বাস্থ্যটো ক্ৰমে বেয়া হৈ আহিছে৷ তেওঁৰ শংকা জীৱণ চাকি হঠাৎ এদিন নুমাই যাব, তাৰ লগতে চিৰদিনলৈ বিলুপ্ত হৈ যাব এই বিৰল সম্পদ৷\nপ্ৰখ্যাত ভাষাবিদ ড. নাকাচাৰিয়ে "শ্ৰীব"ৰ বিষয়ে জানিব পাৰি অতি আগ্ৰহেৰে তেওঁৰ সেই আপুৰুগীয়া সম্পদ সযতনে সংৰক্ষণ কৰি ৰাখিবলৈ দ্বায়িত্ব ল’লে৷ সেয়ে তেওঁ অ’ত দূৰ নিজে সকলো সা-সঁজুলি লগত লৈ "শ্ৰীব"ক লগ কৰিবলৈ আহিছে৷ বিমানৰ পৰা নামি মোবাইটো অন কৰাৰ ল’গে ল’গে কেইবাটাও "মিচ কল" তেওঁ দেখিবলৈ পালে৷ "শ্ৰীব"ৰ মোবাইলৰ পৰা আহিছে৷ তেওঁৰ বুকুখন চিৰিং কৈ গ’ল - কিয় ইমান "মিচ কল" ? তেওঁ কল-বেক কৰিলে৷\n"হেল্লো ড. নাকাচাৰি?" ইটো ফলাৰ পৰা কোনোবাই ক’লে৷ এইটো শ্ৰীবৰ মাত নাছিল, আন কৰোবাৰ মাত৷\n- "হয়, মই ড. নাকাচাৰিয়ে কৈছো, আপুনি কোন?" - তেওঁ সুধিলে৷\n- "মই শ্ৰীবৰ বৰপুত্ৰ৷ দেউতাৰ স্বাস্থ্য একেবাৰে বেয়া৷ আপুনি কোনখিনি পালে?" - মানুহজনে "এক্স’মিজ"ত কথাখিনি ক’লে৷ ই এই অঞ্চলৰ বৰ্তমান প্ৰচলিত ভাষা৷ ঠিক ভাষা বুলিব নোৱাৰি, এক প্ৰকাৰৰ খিছিৰি দোৱান বুলিলেহে হয়তো শুদ্ধ হ’ব৷ ৭০% ইংৰাজী, ২০% হিন্দী বা বঙালী, ১০% অসমীয়া আৰু আন স্থানীয় ভাষা যেনে কাৰ্বী-বড়ো-মিছিং আদিৰ শব্দ ভাণ্ডাৰেৰে গড় লৈ উঠা এক সান-মিহলি দোৱান৷ কিন্তু "এক্সম"ৰ প্ৰায় সকলোৱে বৰ্তমান এই দোৱানতে কথা পাতে৷\n-"ভাল বাৰু, মই যিমান পাৰো সোনকালে আহি আছো৷" বুলি কৈ ড. নাকাচাৰিয়ে খৰ-ধৰ কৰিলে৷ তেওঁৰ লগত আছিল বহুতো অত্যাধুনিক যন্ত্ৰ-পাতি৷ সেইবোৰ লৈ তেওঁ কোনোমতে শ্ৰীবৰ ঘৰ পালেহি৷ শ্ৰীবৰ ইতিমধ্যে নৰিয়া-পাতিত৷ মানুহজনে কেকাই আছে৷ ড. নাকাচাৰিক দেখি তেওঁ অলপ প্ৰাণ পাই উঠিল৷ বহু কষ্ট কৰি হাঁহি এটা মাৰি সম্ভাষণ জনালে৷ ড. নাকাচাৰিয়ে তেওঁৰ ওচৰতে বহি ল’লে৷ যন্ত্ৰ-পাতিবোৰ মেলি সক্ৰিয় কৰি ল’লে৷ যন্ত্ৰ-পাতিবোৰৰ সহায়ত তেওঁ শ্ৰীবৰ কথাবোৰ ধ্বনিবদ্ধ কৰি লোৱাৰ লগতে মষ্টিষ্কৰ মানচিত্ৰ এখনো তৈয়াৰ কৰিব৷ ইয়াৰ সহায়ত অতি কম সময়ৰ ভিতৰত যন্ত্ৰটোৱে শ্ৰীবৰ মষ্টিষ্কত সযতনে সংৰক্ষিত সেই অপুৰুগীয়া আৰ অমূল্য সম্পদবিধ আয়ত্ব কৰি ল’ব৷\nড. নাকাচাৰিয়ে তেওঁক ভঙা ভঙা অসমীয়াত যি পাৰে, যি মন যাই কৈ যাবলৈ ক’লে৷ তেওঁ আৰম্ভ কৰিলে -\n"মই সৰু থাকোতে মোৰ বন্ধু-বান্ধৱ, আই-পিতাই, বাই-ভণী, ককাই-ভাই সকলোৰে লগত অসমীয়াতে কথা পাতিছিলোঁ৷ স্কুলৰ মাধ্যম ইংৰাজী হোৱাৰ কাৰণে দুই-এজনৰ বাহিৰে বাকীবোৰৰ লগত ইংৰাজীতে কথোপ-কথন হৈছিল৷ কলেজত সম্পূৰ্ণ ইংৰাজীতে অধ্যয়ন হৈছিল যদিও লগীয়াহঁতৰ লগত হিন্দীত মাজে-সময়ে কথা পাতিছিলোঁ৷ তাৰ পিছত চাকৰি - ইয়াতো সকলো কাম-কাজ ইংৰাজীতে হৈছিল৷ বিয়া কৰালোঁ এজনী অসমীয়া ছোৱালীক, কিন্তু তাই অসমীয়া ক’ব নাজানিছিলে৷ গতিকে মোৰ সন্তান কেইটায়ো অসমীয়া নিশিকিলে৷ এটা সময়ত লক্ষ্য কৰিলোঁ, কেৱল মোৰ সন্তান কেইটাই নহয়, মই যাৰ যাৰ লগত অসমীয়াত কথা পাতোঁ যেনে বাই-ভণীহঁত আৰু স্কুলীয়া দিনৰে বন্ধু-বান্ধবীহঁত কাৰো সন্তান-সন্ততিয়ে অসমীয়া নিশিকিলে৷ ভাষাতো আবদ্ধ হৈ থাকিল - সেই পুৰণি প্ৰজন্মটোতে৷ নতুন প্ৰজন্মটোলৈ ই প্ৰবাহিত নহ’ল৷ মোৰ প্ৰজন্মটোৰ এজনৰ পিছত আনজন ইহ লীলা সম্বৰণ কৰিলে৷ এতিয়া থাকিলো কেৱল মই৷ বুকুখনে কেতিয়াবা হাহকাৰ কৰি উঠে - এতিয়া মোৰ লগত অসমীয়াত কথা পাতিবলৈ দ্বিতীয়জন নাই৷ মই তেনেই অকলশৰীয়া হৈ পৰিলোঁ৷ তেনেতে এদিন তোমাৰ কথা জানিব পাৰিলোঁ, ড. নাকাচাৰি৷ সুদূৰ জাপানত বোলে তুমি অসমীয়া ভাষাৰ চৰ্চা কৰি আছা৷ মই অলপ শান্তি পালো - অন্ততঃ কোনোবা এজন আছে যাক মই এই আপুৰুগীয়া সম্পদ গতাই যাব পাৰোঁ....."\nশ্ৰীবই কৈ গ’ল, কেৱল কৈ গ’ল বহুতো কথা - জীৱন-দৰ্শণৰ কথা, ৰাজনীতিৰ কথা, মূলতঃ শ্ৰীবৰ জীৱন অভিজ্ঞতাৰ বিভিন্ন কথা - শেষ নিশ্বাসটিলৈ.... ড. নাকাচাৰিৰ যন্ত্ৰবোৰে সকলো অহৰ্নিশে নথীভূক্ত কৰি গ’ল সকলোবোৰ৷\nএসময়ত সেই অন্তিম বন্তি গছা নুমাই গ’ল৷ লগতে নোহোৱা হৈ গ’ল - এটা ভাষা, এটা জাতি --- এইদৰেই এক দীৰ্ঘদিনীয়া গৌৰবময় ইতিহাসৰ সামৰণী পৰিল - চিৰদিনলৈ৷\nশ্ৰেনীবিভাগ: কল্প-বিজ্ঞান, ভাষা


অসম কৃষি বিশ্ববিদ্যালয়ৰ উপাচাৰ্য ড° কমল মল্ল বুজৰবৰুৱাদে‌ৱৰ স'তে এটি সাক্ষাৎকাৰ - সাহিত্য ডট অৰ্গ\nঅনলাইন আলোচনী সাহিত্য ডট্ অৰ্গৰ জুলাই’২০১৪ সংখ্যাৰ মূল বিষয় আছিল,- “কৃষি আৰু কৃষি আনুষংগিক বিষয় যেনে পশুপালন বিদ্যা, মৎস্য পালন বিদ্যা, গাৰ্হস্থবিজ্ঞান আদিৰ প্ৰাসংগিকতা” ৷ মূল বিষয়ৰ লগত সংগতি ৰাখি সাহিত্য ডট্ অৰ্গৰ সাক্ষাৎকাৰ শিতানৰ অতিথি ৰূপে অসমত আধুনিক কৃষিবিজ্ঞানৰ বাটকটীয়া তথা অসম কৃষি বিশ্ববিদ্যালয়ৰ বৰ্তমানৰ উপাচাৰ্য ড০ কমল মল্ল বুজৰবৰুৱাদেৱৰ লগত যোগাযোগ কৰি যোৱা ৮ জুলাই তাৰিখে উপাচাৰ্যৰ কাৰ্যালয়ত পুৱা ১১ বজাত সাক্ষাৎকাৰটি বাণীবদ্ধ কৰা হয়৷ এই গভীৰ তথ্যসমৃদ্ধ সাক্ষাৎকাৰটোৱে সমাজৰ প্ৰত্যেক স্তৰৰ মানুহৰ মনত চিন্তাৰ খোৰাক দিব ৷\nনমস্কাৰ, ডo কমল মল্ল বুজৰবৰুৱা ছাৰ ! পোন প্ৰথমে সাহিত্য ডট্ অৰ্গ তথা ফে’চবুকৰ অসমীয়াত কথা-বতৰা গোটৰ সমূহ সদস্যৰ হৈ আপোনাক অভিনন্দন জ্ঞাপন কৰিছোঁ; লগতে সাহিত্য ডট্ অৰ্গৰ লগত সাক্ষাৎকাৰ দিবৰ বাবে আপোনাৰ কিছু বহুমূলীয়া সময় দিয়াৰ বাবে অশেষ ধন্যবাদ৷\n১) সাহিত্য ডট্ অৰ্গ : ছাৰ আপুনি, ১৯৭৭ বৰ্ষৰ কৃষি গৱেষণা সেৱা (Agricultural Research Service)ৰ বিজ্ঞানীৰূপে নিযুক্ত হোৱাৰ পাছত মেঘালয়ৰ বৰাপানীস্থিত ICAR ৰিচাৰ্ছ কম্প্লেক্সৰ সঞ্চালক, তাৰ পাছত নতুন দিল্লীস্থ ভাৰতীয় কৃষি অনুসন্ধান পৰিষদৰ উপ মুখ্য-নিৰ্দেশক (পশুধন বিজ্ঞান) ৰূপে কাৰ্যনি‌ৱাহ কৰে৷ সেই সময়ত আমি আশা কৰিছিলো আপোনাক ICAR ৰ প্ৰথমজন অসমীয়া মহানিৰ্দেশকৰূপে। কিন্তু কিবা কাৰণত সেয়া হৈ নুঠিল আৰু আমাৰ সৌভাগ্যক্ৰমে অসম কৃষি বিশ্ব বিদ্যালয়ৰ উপাচাৰ্যৰূপে নেতৃত্ব দিলে৷ ছাৰ, আপোনাৰ শৈশৱ-কৈশোৰ, মা-দেউতা আৰু শিক্ষা-জীৱন সম্পৰ্কে আমাক জনাওকচোন ?\nমই ICAR ত থাকোতে মোৰ এজন সহকৰ্মী IAS বিষয়া আছিল৷ তেওঁ ICAR প্ৰশিক্ষণ প্ৰতিষ্ঠানত কৰ্মৰত আছিল ৷ সেইসময়ত তেওঁ সম্পূৰ্ণৰূপে প্ৰশাসনৰ কামত নিয়োজিত হৈ আছিল৷ এদিন আমি একেলগে যাত্ৰা কৰি থাকোতে মই সুধিলো,-“মেডাম, প্ৰশাসনৰ সফলতা আৰু বিফলতাৰ আঁৰৰ গোপন ৰহস্য কি? ” ৷ তেওঁ যিখিনি ক’লে, মই সিমান সন্তুষ্ট নহ’লো৷ পাছত মোৰ অভিমত জানিব বিচাৰিলে৷ মই ক’লো,-” প্ৰশাসকৰ সফলতা আৰু বিফলতাৰ মাজৰ দুৰত্ব মাথো এফুট ৷ এয়া মাত্ৰ মস্তিষ্ক আৰু হৃদয়ৰ মাজৰ দূৰত্বহে ” ৷ কোনো সিদ্ধান্ত লওতে, মস্তিষ্ক আৰু হৃদয়ৰ সহযোগত নীতি তথা মানৱীয়তাৰ দৃষ্টিকোণেৰে বিবেচনা কৰিলেহে ভাল প্রশাসক হৈ উঠিব পাৰে৷ মোৰ ক্ষেত্ৰত সকলো সমান৷ কেতিয়াও পক্ষপাতিত্ব নকৰাকৈ সিদ্ধান্ত লওঁ, তথাপি যদি কাৰোবাৰ ব্যক্তিগত ক্ষতি হয় তেতিয়া কথাটো সুকীয়া৷ ধৰক এটা উদাহৰণ দিছো,- আমাৰ কিছুমান মানুহে আৱাস ত্যাগ কৰিব লগাৰ নিৰ্দিষ্ট সময়ৰ পাছতো বহু দিন থাকে ৷ ফলত বহুত টকা আদায় দিব লগা পৰিস্থিতি আহে পৰে ৷ তেতিয়া মই ভাৱো এই টকাৰ পৰাটো বিশ্ববিদ্যালয় ধনী হৈ নাযায়, গতিকে ৫০%লৈকে মাফ কৰি দিব পৰা যায় নেকি? তেতিয়া বিশ্ববিদ্যালয়েও কিছু পালে আৰু মানুহজনৰো কিছু ৰাহি হ’ল৷\nইফালে কণীৰ ক্ষেত্ৰত, কুকুৰাই ডিম উৎপন্ন কৰিবলৈ খাদ্যৰ প্ৰয়োজন আৰু এই কুকুৰা খাদ্যৰ বহুল অংশ হ’ল মাকৈ ৷ অসমত মাকৈৰ খেতি খুব কমকৈ কাৰ্বি আংলং আৰু গোঁসাইগাঁৱত কৰা হয়৷ এতিয়া আমি AICRP প্ৰকল্পৰ যোগেৰে ICARক জনাইছো আৰু ৰাজ্যৰ কৃষি বিভাগেও মাকৈৰ খেতি অধিক মাত্ৰাত কৰি কুকুৰাজাত সামগ্ৰীৰ উৎপাদন বৃদ্ধি কৰিব লাগে৷ মাকৈৰ পৰা ৰুটি তৈয়াৰ কৰিব পাৰি, পশু খাদ্যৰূপেও ব্যৱহাৰ কৰিব পাৰি, বায়’ডিজেল উৎপাদন কৰিবলৈও ব্যৱহাৰ কৰিব পাৰি৷ আমেৰিকাই এতিয়া মাকৈ উৎপাদন কৰে ইথানল প্ৰস্তুত কৰিবৰ নিমিত্তে৷ মই আমাৰ বুঢ়ালিকচনৰ কুঁহিয়াৰ গৱেষণা কেন্দ্ৰকো কৈ আহিছো কুঁহিয়াৰৰ পৰা ইথানল প্ৰস্তুতিৰ কথা ৷ এতিয়াও মানুহে ভাৱি আছে কুঁহিয়াৰ অকল খাবলৈ কৰিব লাগে, কিন্তু কুঁহিয়াৰৰ পৰা ইথানল প্ৰস্তুত কৰি বায়’ডিজেল ৰূপে ব্যৱহাৰৰ সময় সমাগত৷\nড০ কমল মল্ল বুজৰবৰুৱাঃ তেনেকুৱা নহয়৷ মই গডফাদাৰ নথকা ব্যক্তি৷ মই নিজেই নিজকে গঢ় দিছো ৷ মই কেতিয়াও ভবা নাছিলো সঞ্চালক হ’ম, উপ মহা-নিৰ্দেশক হ’ম বা মহা নিৰ্দেশক হ’ম৷ এয়া মোৰ কামৰ বাবে মই পাইছোঁ৷ মই যেতিয়া বৰাপানীত কাম কৰি আছিলো তেতিয়াই দিল্লীৰ পৰা মোক নিৰীক্ষণ কৰিছিল যে এই মানুহজনক নিব পাৰি নেকি ? মোক চাৰ্চ কমিটিয়ে মাথো মোক অনুমোদন কৰিছিল ICAR ৰ মহা নিৰ্দেশক পদবীৰ বাবে, যি সময়ত মই সেই কমিটিৰ কোনো এজন সদস্যকে চিনি নাপাইছিলো৷ কিন্তু কিবা ৰাজনৈতিক কাৰণত শেষত হৈ নুঠিল৷ সেই তেতিয়ালৈকে মই ৰাজনীতিক প্ৰশ্ৰয় দিয়া নাছিলো৷ কিন্তু মই পাছত উপলব্ধি কৰিছিলো যে, আমাৰ উত্তৰ-পূৰ্বাঞ্চলৰ পৰা এজন খুব ভাল সাংসদ নিৰ্বাচিত হোৱা প্ৰয়োজন ৷ অৱশ্যে মোৰ ক্ষেত্ৰত তেতিয়াৰ সাংসদ বীৰেন্দ্ৰ প্ৰসাদ বৈশ্যই মই কিয় নাপালো, ইয়াকে লৈ কৃষি মন্ত্ৰীক প্ৰশ্ন কৰিছিল ৷ মই দুঃখিত নহয়৷ আচলতে বিধাতাই যি লিখি থৈছে সেয়াই হ’ব৷ তাৰ পাছত মই ইয়ালৈ উপাচাৰ্য হিচাপে আহিলো৷ মই যেতিয়া ২০০৯ চনত অসম কৃষি বিশ্ববিদ্যালয়লৈ আহিছিলো তেতিয়া মই সংকল্পবদ্ধ হৈছিলো কিদৰে এই বিশ্ববিদ্যালয়ক আগুৱাই নিব পাৰি৷ আজি দেশৰ বিভিন্ন ঠাইত এই বিশ্ববিদ্যালয়ক খুব শ্ৰদ্ধাৰ চকুৰে চায় ৷ বিদেশতো আমাৰ বিশ্ববিদ্যালয়ৰ যশস্যা আছে৷ মোৰ ভাগ্যতেই লিখা আছিল ইয়ালৈ আহিবলৈ আৰু মই এজন মহানিৰ্দেশক হোৱাতকৈ বেছি সফল হৈছোঁ বুলি গণ্য কৰো৷ অৱশ্যে কিছুমান বেয়া মানুহক ভাল কৰিব নোৱাৰিলো যাৰ দুঃখ থাকি গ’ল৷ মই কৃষকৰ লগতো কাম কৰিছো ৷ বিশ্ববিদ্যালয়ৰ প্ৰতি কৃষক সকলৰ হেৰাই যোৱা আস্থা ঘুৰাই আনিবলৈ সক্ষম হৈছো৷\nড০ কমল মল্ল বুজৰবৰুৱাঃ ৰসাল ঘটনাটো বহুত আছে ৷ তাৰ মাজত, মোৰ এটা মনত পৰিছে৷ তেতিয়া মই বিজ্ঞানী আছিলো ৷ শহাপহুৰ আংগুৰা সঁচটো আনিবলৈ হিমাচল প্ৰদেশলৈ গৈছিলো ৷ আমি গাড়ী এখন ভাড়া কৰিলো৷ কুল্লুঘাটিৰ পৰা দিল্লীলৈ আহি তাৰ পাছত বিমানেৰে আহিম৷ বস্তুবোৰ সামৰি-সুতৰি লও মানে নিশা দহ বাজিল৷ আমি আহি ভুন্টৰ পালোহি৷ তেতিয়া গাড়ীৰ মালিকে ক’লে, ৰাতিখন যাব নালাগে, কিয়নো তেতিয়া পঞ্জাৱত গণ্ডগোল লাগি আছিল৷ পাহাৰৰ ওপৰত থকা গাড়ীমালিকৰ ঘৰলৈ গৈ নিশাটোৰ বাবে আশ্ৰয় লবলৈ আমন্ত্ৰণ জনালে৷ আমি গোটেই কেইজন খোজ কাঢ়ি গৈ থাকোতে মোৰ মনত চিন্তা এটা আহিল, যে ইহঁতেতো মোক মোৰ লগত থকা ত্ৰিশ হাজাৰ টকাৰ বাবে হত্যা কৰি পাহাৰৰ পৰা পেলাই দিলেও জগতৰ কোনেও কেতিয়াও গমেই নাপাব ৷ মই অলপ ৰৈ দিয়াত, গাড়ীৰ মালিকে ভাগৰ লাগিছে নেকি সুধিলে ৷ মই সিহতক ক’লো,-“তোমালোক মানুহ আছা তিনিজন, মই আছো অকলে, ত্ৰিশহাজাৰ টকাৰ কাৰণে মোক মাৰি পেলোৱাৰ পৰিকল্পনা আছে নেকি? যদি আছে এয়া টকা লোৱা আৰু মই উভতো”৷ তেতিয়া গাড়ীমালিকে ক’লে,- ” কি চাহাব আমি ইমান বেয়া মানুহ নহও নহয় ৷” তেওঁৰ তাতে নৈশাহাৰ গ্ৰহণ কৰি পিছদিনা তেওঁৰ বাগিচাৰ আপেল লৈ যাত্ৰা আৰম্ভ কৰিছিলো৷\n(সাক্ষাৎকাৰ গ্ৰহনৰ সময়ত মুখ্য সম্পাদকক দে‌ৱজ্যোতি বৰাই সহযোগিতা আগবঢ়ালে আৰু অসম কৃষি বিশ্ববিদ্যালয়ৰ অডিঅ’ ভিজুৱেল বিশেষজ্ঞ মুকুন্দ মাধৱ বৰুৱাই বাণীবদ্ধ কৰি সহায় কৰিলে৷)\n← জৈৱিক খেতিৰ অৰ্থনীতি আৰু ৰাজনীতি: গুচিবনে ভোকাতুৰৰ পেটৰ ভোক? (ড° পংকজ বৰা)\nসম্পাদকীয় (ৰুদ্ৰ নাৰায়ণ বৰকাকতি ) →\nসাক্ষাৎকাৰটোৱে সাধাৰণতে চকুত নপৰা বহুত কথালৈ পঢ়ুৱৈৰ চকু নিব বুলি আশা কৰিছোঁ।\nA thought provoking and educative interview. Honourable sir has touched my heart through his leadership, intellectuality and wisdom. Thanks to Xahitya .org for the effort to publsh such interview in the magazine. It is really inspiring\nএক আদৰ্শ আমাৰ বাবে\nInformative interview. Highlighted the vision of the honorable Vice-chancellor of AAU in the agricultural sector of Assam.\nRamendra N Sarma\nThe talk of Bujarbaruah sir is highly inspiring and though-provocative. This should be reprinted and circulated forawider audiuence.\nDr. jeherul hoque\nHonourable VC sir has rightly pointed out the need for quality planning and project approach. Fund is notaconstraint at all. As per ‘N E India vision document -2020’ of GOI too there is inadequate local capacity to plan and implement programs and projects. Asabeginning, AAU can initiateashort term executive program ( MDP ) in development project management focusing on Agriculture and allied sectors. I am sure AAU can make such MDPs interesting for officials of line departments both at state and district level.


ডাঙৰ সিদ্ধান্ত! এতিয়া পাঁচ বছৰ নহয়, এবছৰতেই লাভ কৰিব গ্ৰেচুইটি, কৰ্মচাৰীৰ বাবে ডাঙৰ খবৰ ৷ Gratuity in salary new rules coming now get in one year.– News18 Assam\nডাঙৰ সিদ্ধান্ত! এতিয়া পাঁচ বছৰ নহয়, এবছৰতেই লাভ কৰিব গ্ৰেচুইটি, কৰ্মচাৰীৰ বাবে ডাঙৰ খবৰ\nইয়াৰ জৰিয়তে দেশৰ বহু চৰকাৰী-বেচৰকাৰী কৰ্মচাৰীৰ লাভ হ’ব বুলি ধাৰণা কৰা হৈছে।\nNews18 Assam | News18 Assam | September 20, 2020, 10:43 PM IST\nচলিত সংসদৰ অধিৱেশনত বিৰোধীৰ আপত্তিৰ পিছতো কেন্দ্ৰীয় চৰকাৰে শ্ৰম আইন কিছু সাল-সলনি কৰিছে। অক’পেশ্যনেল চেফটীও ইয়াৰ অন্তৰ্গত। স্বাস্থ্য আৰু প্ৰতিষ্ঠানৰ কৰ্ম পৰিবেশ কোড ২০২০। ইণ্ডাষ্ট্ৰীয়েল ৰিলেশ্যন কোড ২০২০ আৰু সামাজিক সুৰক্ষা কোড ২০২০। এনে বহু বিষয়ৰ বাহিৰেও সামাজিক সুৰক্ষা কোড বা ছচিয়েল চিকিউৰিটী কোডত অন্য বহু বিষয় অন্তৰ্ভুক্ত কৰা হৈছে। অন্যান্য বিষয়ৰ দৰে গ্ৰেচুইটিও এটা গুৰুত্বপূৰ্ণ বিষয়। এই নতুন নিয়ম অনুসৰি কোনো সংস্থাত পাঁচ বছৰ নহয় মাত্ৰ ১ বছৰে কাম কৰিলেই কৰ্মচাৰীয়ে লাভ কৰিব গ্ৰেচুইটি।\nনতুন আইন সামাজিক সুৰক্ষা কোড ২০২০ত কোৱা হৈছে যে, যি নিৰ্দিষ্ট সময়ৰ বাবে চাকৰি পাইছে, তেওঁলোকো গ্ৰেচুইটিৰ বাবে যোগ্য। যি চুক্তিৰ ভিত্তিত কাম কৰে, তেওঁলোকেও দৰমহাৰ সমান্তৰালকৈ গ্ৰেচুইটিৰ সুবিধা পাব।\nলোকসভা আৰু ৰাজ্যসভাত পাছ কৰা হ’ব সামাজিক সুৰক্ষা কোড ২০২০। সংসদত পাছ হোৱাৰ পিছতে আইনত পৰিণত হ’ব। তাৰ পিছতে এই সম্পৰ্কত বিস্তাৰিত তথ্য পোৱা যাব।\nগ্ৰেচুইটি কি? এটা সংস্থাত কোনো কৰ্মচাৰীয়ে দীৰ্ঘদিন ধৰি কাম কৰিলে সংস্থাৰ ফালৰ পৰা এটা আৰ্থিক পুৰষ্কাৰ যোৱা যায়। সেয়াই হ’ল গ্ৰেচুইটি। চাকৰি কৰাৰ সময়ত কৰ্মচাৰীয়ে যদি চাকৰিৰ চৰ্ত মানি চলে তেন্তে আইন অনুসৰি গ্ৰেচুইটি লাভ কৰিব। গ্ৰেচুইটিৰ বাবে কৰ্মচাৰীৰ দৰমহাৰ পৰা সামান্য পৰিমাণৰ টকা কৰ্তন কৰা হয়। কিন্তু সিংহ ভাগ প্ৰতিষ্ঠানৰ ফালৰ পৰাই জমা কৰা হয়।\nসংসদৰ গ্ৰেচুইটি আইন ১৯৭২ অনুসৰি, প্ৰতিষ্ঠানটো ১০ জনতকৈ বেছি কৰ্মচাৰীয়ে কাম কৰা হ’ব লাগিব। যদি কোনো কৰ্মীয়ে চাকৰি সলনি কৰে বা চাকৰিৰ পৰা অৱসৰ গ্ৰহণ কৰে বা অন্য কোনো কাৰণত চাকৰি ত্যাগ কৰে, তথাপিও নিয়ম অনুসৰি গ্ৰেচুইটিৰ সুবিধা লাভ কৰিব কৰ্মচাৰীয়ে।


November 2019 – Page6– ফটাঢোল\nশ্ৰীমন্ত শংকৰদেৱৰ বিৰল বহুমুখী প্ৰতিভাক কেন্দ্ৰ কৰি সম্প্ৰতি দেশ-বিদেশৰ একাংশ পণ্ডিত-গৱেষক তেৰাৰ প্ৰতি আগ্ৰহী হৈ উঠা দেখা গৈছে৷ পণ্ডিত-গৱেষকসকল এই কথাত নিশ্চিত হৈছে যে শ্ৰীমন্ত শংকৰদেৱ এগৰাকী সাধাৰণ ধৰ্মগুৰু নহয়, বৰং সমাজ-সাহিত্য-সংস্কৃতিৰ বিভিন্ন দিশত তেৰাক বিচিত্ৰ ৰূপত আৱিষ্কাৰ কৰিব পাৰি৷ তেনে কাৰণতে শ্ৰীমন্ত শংকৰদেৱ বিষয়ক চিন্তা-চৰ্চা এতিয়া কেৱল ‘ধৰ্ম-কেন্দ্ৰিক’ নহৈ ‘বিচিত্ৰ বিষয়-কেন্দ্ৰিক’ হৈ পৰিছে৷ এয়া শংকৰদেৱ চৰ্চাৰ অন্যতম ইতিবাচক দিশ৷ এই কথা সঁচা যে শংকৰদেৱৰ বিষয়ে সীমিত অধ্যয়ন কৰা এচাম লোকৰ বিচাৰ অনুসৰি শ্ৰীমন্ত শংকৰদেৱ ঈশ্বৰ৷ কেন্দ্ৰিক ধৰ্মৰ লগত সম্পৰ্ক\nNovember 1, 2019 ভিন্নস্বাদ\tLeaveacomment\n১২ ঘণ্টীয়া সন্ত্ৰাস – অৰবিন্দ গোস্বামী\nমানুহৰো কামনাবোৰ যে আৰু! কেনেকুৱা কেনেকুৱা যে কামনা কিছুমান মানুহে মনত পুহি ৰাখে! এজনৰ বাবে এসাজ ভাত ভালদৰে খোৱাৰ কামনা৷ এজনৰ আকৌ খাবলৈ সকলো উপকৰণ যোগাৰ কৰিব পৰা ক্ষমতা থাকিও, কমকৈ খাই টকাখিনি সাঁচি পাচবুকখনকে চাই সন্তোষ লভাৰ কামনা৷ এজনৰ যদি ‘ৰত্নাকৰ’ চোৱাৰ কামনা, আন এজনৰ আকৌ ৰত্নাকৰ হোৱাৰ কামনা৷ এজনৰ আকৌ নীতি-নিয়মৰ মাজত থাকি সুখী হোৱাৰ কামনা, এজনৰ আকৌ কোনো নীতি-নিয়ম নমনাকৈ সুখী হোৱাৰ কামনা৷ কি যে আজৱ এই মানুহ জাতিটো! কাৰ ইচ্ছা কি একো ধৰিবই নোৱাৰি৷ মিঠা বৰণীয়া\nমহিষাসুৰ পতন – মনোজ কুমাৰ শইকীয়া\nপথৰ কাষতেই মোৰ বাসস্থান৷ চাদত থিয় হ’লেই তলৰ পথটো দেখিবলৈ পোৱা যায়৷ পিচে আজি মোৰ বাটলৈ চোৱাৰ বাবে মন আৰু শৰীৰ সঠিক নাই৷ বিছনাত বহি বহিয়েই মই ঢাকৰ শব্দ শুনিছোঁ৷ গাড়ীবোৰ পাৰ হৈ গৈ আছে৷ হয়তো তাত বহি থকা দেৱীয়ে ৰঙাচকু দেখুৱাই অসুৰটোক বধিবলৈ উদ্যত হৈ আছে৷ অসুৰেও ফেপেৰি পাতি ধৰিছে৷ আহ, দাঁতটো আকৌ বিষাবলৈ আৰম্ভ কৰিছে৷ আজি দুদিন ধৰি দাঁতৰ বিষত মই কেঁকাই আছোঁ৷ মোৰ লগৰীয়াসকলে ভ্ৰাম্যমাণ পাণ দোকান নাম দিয়া মোৰ মুখখনে তামোল, পাণ, ৰজনী আদি চোবাবলৈ এই\n‘দাদা এইবাৰ আপোনাৰ এটা লেখা লাগিব কিন্তু, আমাৰ মেগাজিনৰ বাবে৷’ ট্ৰেইন লেইট আছিল৷ ৰাতি দহ বজাত ট্ৰেইনখন ষ্টেচনত সোমাল, অমিতাভেও খকমককৈ সাৰ পালে৷ চিটটোত বহিয়েই হাত ভৰি অলপ পোনাই ল’লে৷ অন্ধকাৰ ষ্টেচনটোৰ ফালে এবাৰ আকৌ চালে অমিতাভে৷ যদি এতিয়াই ইয়াতে এটা বিৰাট বম্ব ব্লাষ্ট হয়, কেনে লাগিব বাৰু! বিৰাট মানে ধৰক এবাৰতে দুটা প্লেটফৰ্ম নিশ্চিহ্ন হৈ যোৱাকৈ৷ কেৱল যিটো প্লেটফৰ্মত ট্ৰেইনখন আহি ৰৈছে, সেইখন কোনোমতে ৰক্ষা পৰিব৷ গোটেইখন ৰক্ষা নপৰিলেও কথা নাই, চাৰি-পাঁচটা ডবা ৰক্ষা পৰিলেও যথেষ্ট৷ এই সমস্ত ঘটনাটোৰ\n“উ–ফ!” গচকটো খাই মুখেৰে স্বতঃস্ফূৰ্ত ভাবে ওলাই আহিল৷ কলেজ গৈ পাওঁতে কিছু পলমেই হৈছিল৷ আজি স্নাতক বিজ্ঞান শাখাৰ নামভৰ্তিকৰণ আছে৷ প্ৰক্ৰিয়া দহ বজাৰ পৰা আৰম্ভ হ’বই৷ আৰম্ভণিতে অধ্যক্ষ মহোদয়ে উপস্থিত অভিভাৱক আৰু ছাত্ৰ-ছাত্ৰী সকলক উদ্দেশ্যি ভাষণ ৰাখিব৷ তাৰ পিছতেই ছাত্ৰ-ছাত্ৰী সকলৰ নাম সমূহ মেধাৰ ভিত্তিত একাদিক্ৰমে মাতি থাকিব লাগিব৷ এইটো দায়িত্ব মোৰ ওপৰত পৰিছে৷ নামভৰ্তি সমিতিৰ আহ্বায়কে টানি মাতিছে, — ’চাৰে ন বজাত কলেজ পাবই লাগিব৷ ’ ঘৰৰ পৰা হাতত কিছু সময় লৈয়েই ওলাইছিলো৷ ট্ৰেফিক জামত পৰিলো৷ গুৱাহাটীৰ কোনটো ৰাস্তাত\nপ্রজাপতয়ে নমঃ – বিৰিঞ্চি কুমাৰ দাস\nঅৱশেষত যোৱাটোৱেই ঠিক হ’ল। বহু ভবাগুণাৰ অন্তত সি অৱশেষত সিদ্ধান্তলৈ আহিল, যাব লাগিবই। হওঁতে যাবলৈ বৰ মন নাছিল। কেনেকৈনো যায়! ইমানবোৰ কাম, ইমানবোৰ দায়িত্ব। ছুটীৰ কথা ক’লেই অধ্যক্ষই এনে দেখুৱায় যেন কিলোগ্রামত এহেজাৰ টকাকৈ কিনা দুই কিলোগ্রাম আঁৰি মাছহে আৱৰ্জনাৰ দমত পেলাই আহিবলৈ কোৱা হৈছে! : ক্লাছ খতি হৈ থাকিলে ছাত্র-ছাত্রীৰ কোৰ্ছ কেনেকৈ শেষ হ’ব? অথচ সি ছুটী তেনেকৈ নলয়েই, ক্লাছো বৰকৈ খতি নকৰে। কথাটো অধ্যক্ষয়ে জানে, তথাপি ক’ব লাগে কাৰণে, বা তেনেকৈ কোৱাটো তেওঁৰ অভ্যাস কাৰণে, কয়। ইফালে নিজৰে\nফোন কল, ফ্ৰম আন-নোন নাম্বাৰ – কমল তালুকদাৰ\nট্ৰিং ট্ৰিং ••• ট্ৰিং ট্ৰিং•••ট্ৰিং ••• :: হেল্লো •• কোন? :: হেল্লো, হয় •• নমস্কাৰ, মই * বেঙ্কৰ পৰা কৈছোঁ, অনুগ্ৰহ কৰি জনাবচোন মই বিজয় মহন্তৰ লগত কথা হৈ আছোঁনে? :: হয়, ময়ে বিজয় মহন্ত! কওকচোন কিহলৈ ফোন কৰিলে৷ :: ধন্যবাদ চাৰ! আপুনি যদি ব্যস্ত আছে, মই মাত্ৰ ৫ মিনিট সময় ল’ম, ••••• :: নাই, নাই, ••• মই আজি একদম ফ্ৰী আছোঁ, মানে এওঁ ঘৰত নাইতো ••••! :: ধন্যবাদ চাৰ, ••••• এতিয়া মূল কথালৈ আহিছোঁ, আপুনি আমাৰ বেঙ্কৰ বহুদিনৰ পুৰণি\nনতুন কৈ বিয়া হোৱাৰ পাছত এওঁৰ লগত গৈ কিছুবছৰ হোজাইৰ লংকাত আছিলোঁ। এওঁ, মই কিবা এটা খেলি মেলি কৈ কাম কৰিলেই পাছফালৰ পৰা চিঞৰি কয়, : ছোৱালীবোৰৰ মগজুটো আঁঠুত থাকে জানানে? প্ৰথমতে বুজি পোৱা নাছিলোঁ, পাছত এদিন সুধিলোঁ, : কিয় ছোৱালীৰ মগজু আঁঠুত থাকে বুলি চিঞৰি থাকা হে? ইয়াৰ উত্তৰত তেওঁ এটা কাহিনী শুনালে৷ : আমাৰ অফিচৰ অমুক দাদাক চিনি পোৱা নহয়? মই বোলোঁ, : অঁ পাওঁ। : সেই দাদাজনৰ, বৌৰ কাহিনী এয়া। দাদাজনৰ ঘৰ আছিল নগাঁও চহৰত। বৌৰ ইণ্টাৰভিউ\nNovember 1, 2019 গল্প\t10 Comments\nআবৰ্তন – নয়নমণি হালৈ\nতেতিয়া মই বেকাৰ৷ হাতত পইচা প্ৰায় নাথাকেই৷ দেউতাৰ সৰু চাকৰি, ভাইটি তিনিজন৷ শিক্ষকৰ ল’ৰা যেতিয়া ভাল মানুহ হ’ব লাগিব, এয়া দেউতাৰ সৰ্বশেষ কথা৷ দেউতাই পঢ়াৰ নামত পইচা খৰচ কৰিবলৈ কৃপনালি নকৰে৷ কিন্তু কিমান? চিন্তাত হতাশ দেউতাৰ মুখখন দেখি মই উচ্চশিক্ষাৰ আশা এৰিলোঁ, ভাবিলোঁ পাৰিলে দেউতাৰ ডাঙৰ সংসাৰখন চলোৱাত কেনেবাকে মই সহায় কৰিম, নোৱাৰিলে নাই, কিন্তু দেউতাৰ পইচা খৰচ নকৰোঁ আৰু মই৷ কিন্তু কৰিম কি! চুবুৰীয়া দুঘৰমানৰ ল’ৰা-ছোৱালী পঢ়াবলৈ ল’লোঁ, মানে ‘টিউছন’৷ পুৱা টিউছন, গধূলি টিউছন, বাকী দিনটো ঘৰত৷ ঘৰত থকা\nবেচেৰা ইন্দ্ৰ – বৰ্ণালী ফুকন\nঅমৰাৱতীত…… ইন্দ্ৰৰাজৰ ৰাজসভাত নৰ্তকী ৰম্ভা আৰু মেনকাৰ নৃত্যই তেওঁৰ মনটো প্ৰশমিত কৰিব পৰা নাই৷ বাৰেবাৰে উৰি যায় ইন্দ্ৰৰ মন মুণি পত্নী অহল্যাৰ কাষলৈ৷ মেনকাই নুবুজিলেও ৰম্ভাই যেন বুজি পাই প্ৰেমিক ইন্দ্ৰৰ কপালৰ ৰেখা পঢ়ি৷ কিহৰ চিন্তাত আছে ইন্দ্ৰ? কিহে খুলি খুলি খাইছে৷ স্বৰ্গৰ অপেশ্বৰী হলেও মন পঢ়াৰ ক্ষমতা দিয়া হোৱা নাই ৰম্ভাক৷ সেইয়াও ইন্দ্ৰৰে বুদ্ধি৷ মন পঢ়িব পাৰিলেই ৰম্ভাই অথন্তৰৰ সৃষ্টি কৰিব৷ তেওঁৰ লিষ্ট কৰি থোৱা কামবোৰত বাধাৰ সৃষ্টি কৰিব ৰম্ভাই৷ আনফালে মেনকাৰ চকুৰ সন্মুখত ইন্দ্ৰই ভালপোৱাৰ মায়াজাল পেলাই থৈছে৷


Assamese Archives - SeekNLearn.in\nনেজানো সেই ধুমুহজাকৰ আদি ক’ত? অন্ত ক’ত ? কিন্তু তাই নিশ্চয় জানে সৃষ্টি ক’ত? পাগলীৰ দৰে আহিছিল তাই হৃদয় চুৰমাৰ কৰিবলৈ মোৰ মাজলৈ বা কি মধুৰতা, তাইৰ চাৰিপাশে, জিলিকিছিল বিজুলীৰ চিকমিকনি, উজলাই তুলিছিল মো ৰ চাৰিপাশে ৷ কিন্তু ভবা নাছিলো, তাইৰ এই সৌন্দৰ্য যে মোৰ বাবে ৰৌদ্ৰ বা: কি অশ্চাৰ্য Read more…\nBy admin,5years 11/06/2017 ago\nমোৰ চিন্তাৰ পৰিসৰ, চিন্তা কৰি নাপাবা, মোৰ চিন্তাৰ দীঘ, চিন্তা কৰি নাপাবা , মোৰ চিন্তা অসীম, তুমি ঢুকি নাপাবা । মোৰ চিন্তাত ঘটা ঘটনা, চিন্তা নকৰা, মোৰ চিন্তাৰ আবেগ, অনুভৱ নকৰা , মোৰ চিন্তাৰ বিষয়, তোমাৰ একো কাম নকৰা । মোৰ চিন্তা, মোৰ মন, মোৰ চিন্তা, মোৰ ধন । মোৰ Read more…\nBy admin,5years 16/03/2017 ago\nমই লিখি যাম\nBy admin,5years 06/02/2017 ago\nমিছা কথা ।\nমিছা কথা, চাৰিওফালে মিছা কথা । মা দেউতাক কোৱা সকলো কথা, মা দেউতাক দিয়া বিশ্বাস, মা দেউতাৰ আগত খোৱা শপত, সকলো মিছা কথা । মোৰ সমস্যা, মোৰ ইচ্ছা, মিছা কথা । মোৰ চিন্তা , মোৰ ভাৱনা, মোৰ আবেগ, মোৰ কবিতা, সকলো মিছা কথা । কাৰোবাকলৈ আশা, কাৰোবাক লৈ ভৰষা , Read more…


ন'বেল বঁটা বিজয়ী (পদাৰ্থ বিজ্ঞান) - অসমীয়া ৱিকিপিডিয়া\nন'বেল বঁটা বছৰি প্ৰদান কৰা এটা অতি সন্মানীয় পুৰস্কাৰ। স্কাণ্ডিনেভিয়ান সমিতিয়ে এই বঁটা কলা আৰু বিজ্ঞানৰ কেইটামান শাখাত আগবঢ়োৱা অতি বিশেষ অৱদানৰ বাবে প্ৰদান কৰে। ডাইনামাইটৰ আৱিষ্কাৰক ছুইডেনৰ আলফ্ৰেড ন'বেল-ৰ ইচ্ছাপত্ৰ অনুসৰি ১৮৯৫ চনত এই বঁটা স্থাপন কৰা হয়। ১৯০১ চনত প্ৰথমে এই বঁটা প্ৰদান কৰা হৈছিল। পদাৰ্থ বিজ্ঞান বিষয়ত ন'বেল লাভ কৰা ব্যক্তিৰ তালিকা ইয়াত ৰখা হৈছে।\n(Andre Geim) যুক্তৰাজ্য\nনেডাৰলেণ্ডচ "দ্বিমাত্ৰিক পদাৰ্থ গ্ৰাফিমৰ বিষয়ে কৰা যুগান্তকাৰী পৰীক্ষণৰ বাবে"("for groundbreaking experiments regarding the two-dimensional material graphene"").\n(Konstantin Novoselov) ৰাছিয়া\n↑ The Nobel Prize in Physics 2010". Nobelprize.org. 26 Oct 2012 http://www.nobelprize.org/nobel_prizes/physics/laureates/2010/\nৱিকিমিডিয়া কমন্সত ন’বেল বঁটা বিজয়ী পদাৰ্থবিজ্ঞানী সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=ন%27বেল_বঁটা_বিজয়ী_(পদাৰ্থ_বিজ্ঞান)&oldid=206958"ৰ পৰা অনা হৈছে\nএই পৃষ্ঠাখন ১৫ অক্টোবৰ, ২০১৯ তাৰিখে ১৪:১৬ বজাত অন্তিম সংশোধন কৰা হৈছিল।


সাম্প্ৰতিক অসমৰ পৰিৱেশ - সাহিত্য ডট অৰ্গ\n(সম্পাদকীয় টোকাঃ অকব-ত যোৱা মাহটোত অসমৰ পৰিস্থিতি সম্পৰ্কে বিভিন্ন প্ৰশ্নৰ উত্থাপন হৈছে আৰু সেইবাবে গোটৰ নিজা একাউণ্টৰ পৰা তলত দিয়া কথাখিনি প’ষ্ট কৰা হৈছিল৷ তাত গোটৰ বিভিন্ন সদস্য-সদস্যাই মন্তব্য আগবঢ়াইছিল৷ তাৰে নিৰ্বাচিত অংশ ইয়াত তুলি দিয়া হ’ল৷)\nঅসমীয়াত কথা- বতৰা\nএইকেইদিনত বহুজন সচেতন সদস্যৰ পৰা পোৱা কে’তবোৰ অনুৰোধ এনেধৰণৰ–\nঅ.ক.ব.ৰ মজিয়াত ইমান সস্তীয়া বিষয়ৰ আলোচনা ইমান দীঘলীয়ায়াকৈ চলাটো জৰুৰী নেকি?…\nবিশেষ জ্ঞান নথকাকৈ কেবল জনপ্ৰিয়তাৰ কাৰণে কৰা এনেকুৱা পোষ্টবোৰ হয় মতামত দিয়া বন্ধ কৰক নহয় পোষ্টটোৱেই ‘ডিলিট’ কৰক’…\nএকেবাৰেই লেতেৰা কৰি পেলাইছে পৰিৱেশটো…\nএই পোষ্টটোৱে শালীনতাৰ সীমা চেৰাই গৈছে…\nএই পোষ্টবোৰ পঢ়ি বিৰক্ত লাগিছে, কিবা এটা কৰক…\nপ্ৰশাসক মহোদয় অলপ কঠোৰ হওক… ইত্যাদি\nমাননীয় সদস্যসকলক গুৱাহাটীত এগৰাকী যুৱতী নিগ্ৰহ আৰু তাৰ পাচৰ ঘটনাৰাজীৰ লেতেৰা কথাবোৰ আনি অসমীয়াত কথা-বতৰাৰ মঞ্চ কলুষিত নকৰিবলৈ বিনম্ৰ অনুৰোধ জনোৱা হ’ল৷ প্ৰত্যেকৰে মতামতক সন্মান জনাই ইচ্ছা হ’লে এই বিষয়ৰ চিন্তা, মতামত, বিভিন্ন সম্ভাৱনীয়াত আদি গোটৰ ‘ৱাল’ৰ পৰিৱৰ্তে নিজৰ ‘ৱাল’ত লিখিবলৈ আহ্বান জনালো৷ এই মঞ্চ সৃষ্টিশীল, গঠনমূলক চিন্তাৰ উমৈহতীয়া মঞ্চ৷ গোটৰ ঐতিহ্যৰ প্ৰতি লক্ষ্য ৰাখি ভৱিষ্যতে এই বিষয়টোৰ অধিক নতুন পোষ্ট কৰি আন গুৰুত্বপূৰ্ণ আলোচনা বা পোষ্ট সমূহক মূল্যহীন কৰি নেপেলাবলৈ আহ্বান জনালো৷ এই সম্পৰ্কীয় নতুন যিকোনো পোষ্টেই মোহাৰি পেলোৱা হ’ব৷\nসহযোগিতাৰ কামনাৰে আগতীয়া ধন্যবাদ!\nআজিজ-উল-হক : সঠিক পদক্ষেপ।\nৰুমি বৰা : সুখী হৈছো।আগলৈও এনে পদক্ষেপ আশা কৰিলো।ধন্যবাদ।\nধ্ৰুৱজ্যোতি শৰ্ম্মা : সেই বিষয়টোৰ ওপৰতেই যদি সকলো প’ষ্ট মচি পেলোৱাৰ সিদ্ধান্ত লোৱা হৈছে তেন্তে সেয়া ভাল হৈছে বুলি নকওঁ| সেই বিষয়টোৰ ওপৰতো সুন্দৰ বিশ্লেষণ সম্ভৱ| এনে ঘটনাৰ আলমতো সমাজলৈ সুন্দৰ বাৰ্তা আগবঢ়াব পাৰি| অৱশ্যে লিখোতায়ো শালীনতাবোধ ৰক্ষা কৰি মাৰ্জিত ভাষাৰে গঠনমূলক চিন্তাৰে সুগভীৰ আলোচনা আগবঢ়াব পাৰে| আৰু লিখোতাই যদি এইবোৰ মানিব‍ই নোখোজে, তেন্তে যিকোনো প’ষ্টতে এনেকুৱা বিতৰ্ক বা বেমেজালি হোৱাটো অসম্ভৱ নহব| এই ক্ষেত্ৰত প্ৰশাসক সকলেও নজৰ ৰাখি থাকিব লাগিব| আগতে নদীবান্ধ, মাতৃভাষাৰ প্ৰয়োগ, অসমীয়া নকোৱা আদি বিতৰ্কিত বিষয় লৈও অকব ত আলোচনা হোৱা নাই জানো? গুৱাহাটীৰ বিস্ফোৰণেও দেখোন সুন্দৰ মৰ্য্যদা পাইছিল| তেন্তে আজি প’ষ্ট আঁতৰাব লগা পৰিস্থিতিৰ আঁৰত নিশ্চয় কৰবাত কাৰোবাৰ কিবা ভুল বা এলাহে ঠাই লৈছে| প্ৰশাসকসকলে কথাবোৰ এবাৰ বিশ্লেষণ কৰি চাব বুলি আশা ৰাখিছো| আমি আগৰ সেই অকব বিচাৰো যাক যিকোনো বিষয়েই সুন্দৰকৈ আলোচনা কৰাৰ মঞ্চ হিচাপে আমি ব্যৱহাৰ কৰিব পাৰিছিলো আৰু য’ত এতিয়াৰ দৰেই “কিবা কাজিয়ায়েই লাগে নেকি” ভয় ভাৱেৰে আমি প’ষ্ট কৰিব লগা হোৱা নাছিল|\nপ্ৰদ্যুত্ জ্যোতি শইকীয়া : নকৈ নোৱাৰো ফটা মুখ | দুজনমান আছে | দেখি আছো | অনাহকত বিতৰ্ক বিচাৰি থাকে |সাম্প্ৰতিক ঘটনাৰ ওপৰত কিবা এটা পোষ্ট কৰিলেই হ’ল আৰু | আৰম্ভ হৈ যায় | বিষয়টোৰ ওপৰত ভালকৈ অধ্যয়ন নকৰেই | কিয় বা পোষ্ট কৰাজনে বিষয়টো উত্থাপন কৰিছে ? পোষ্টবোৰৰ ওপৰত কৰা ধাৰাবাহিক পৰ্য্যবেক্ষণৰ পৰা এটা কথা ধৰা পেলাইছো কথাবোৰে ৰাজহুৱা মন্তব্য বা আলোচনাতে সীমাবদ্ধ নাথাকি ব্যক্তিগত পৰ্য্যায় পাইছেগৈ | এটা পোষ্টৰ আলোচনাত ব্যক্তিগত পৰ্য্যায়ৰ মন্তব্য কৰাৰ পাছত আকৌ যদি সিজনে বেলেগ পোষ্ট দিয়ে তেন্তে তাতো গৈ প্ৰত্যাক্ৰমণ কৰাও দেখিছো |তেনেকুৱা ধৰণৰ মন্তব্য কৰাৰ আঁৰত আৰু এটা কাৰণ দেখিছোঁ |তেওঁলোকে ভাবিব পাৰে অ.ক.ব এটা ফেচবুক গ্ৰুপহে | সেইটো মনলৈ ননাই শ্ৰেয় | কাৰণ এতিয়া অ.ক.ব কেৱল এটা ফেচবুক গ্ৰুপ হিচাপে সীমাবদ্ধ হৈ থকা নাই | মাটিত খোজ পেলাইছে | সাহিত্য.অৰ্গৰ দৰে এখন অতি সোনকালে জনপ্ৰিয় হোৱা অনলাইন আলোচনীৰ জন্মস্থলী, কীৰ্তনৰ ইউনিকডকৰনৰ দৰে কামৰ লগত জড়িত, পুৰণি অসমীয়া নাটকৰ শ্ৰব্য ৰূপ সৄষ্টি আৰু সংৰক্ষণ আদিৰ দৰে কামৰ লগত জড়িত | গতিকে তেনেকুৱা ধাৰণা মনলৈ নানিবলৈ অনুৰোধ জনালোঁ |\nমন্তব্যবোৰৰ মাজতে আকৌ এবাৰ দেখিলো কিবা বোলে কংগ্ৰেছী-অকংগ্ৰেছী বুলি মন্তব্য | ৰাইজ, এইটো কোনো ৰাজনৈতিক সংগঠনৰ তলত থকা অনুষ্ঠান নহয় বুলিয়েই জানো | এটা কথা লক্ষ্য ৰাখিব এই মঞ্চত বহুত প্ৰতিষ্ঠিত ব্যক্তি জড়িত | কেইবাজনো লেখকৰ পৰা আৰম্ভ কৰি আই এ এছ বিষয়া, উচ্চ পৰ্য্যায়ৰ চৰকাৰী বিষয়া, সমাজ কৰ্মী, না্ট্যকাৰ, অভিনেতা, সম্পাদক পৰ্যন্ত | গতিকে এনেকুৱাধৰণৰ মন্তব্যৰ পৰা বিৰত থকাই ভাল বুলি ভাবো | ৰাইজক কাকূতি কৰিছোঁ যাতে তেনেকুৱা ধৰণৰ ব্যক্তিগত মন্তব্য নকৰে যেন |\nএইখন মঞ্চৰ পৰা বহুতজনে বহুত কিবাকিবি পাইছে | বহুত কিবাকিবি মানে টকা প‍ইচা বা প্ৰতিষ্ঠা লাভ নহয়, মানসিক তৃপ্তিহে | সাহিত্য ভালপোৱা মানুহৰ মানসিক তৃপ্তি | দেশৰ পৰা আঁতৰি থকা সকলৰ কথা নক’লোৱেইবা, আমাৰ স্থানীয় সদাব্যস্ত জীৱনত জীয়াই থকা বহুতে লাভ কৰিছে | সেয়ে সকলোৱে সাহিত্য সৃষ্টিত সকলোকে উত্‍সাহ দিয়ক | সেই বুলি কেৱল সাহিত্যহে ৰচনা হ’ব সেইটো নহয় | সাম্প্ৰতিক ঘটনাৰাজি আলোচনা কৰক, তৰ্ক কৰক কিন্তু সেয়াই শালীনতা চেৰাই বিতৰ্কলৈ যাব নালাগে | গঠনমূলক আলোচনা কৰক | গঠনমূলক আলোচনা কৰাৰ আঁৰতো এটা উদ্দেশ্য আছে | কিয়নো কোনো ভাল বিষয়বস্তু হ’লে আলোচনাখিনি ইয়াৰ পৰা তাক বিভিন্ন বাতৰি কাগজলৈ প্ৰেৰণ কৰা হয় | গতিকে শালীনতা বজাই ৰাখি মন্তব্য দিয়ক | তেনেকৈ যিমানেই আলোচনা নহওক কিয়, কোনো ধৰণৰ অসুবিধা হ’ব নোৱাৰে | এজন সদস্য হিচাবে সকলোকে সহযোগিতা কৰিবলৈ আহ্বান জনালোঁ | ধন্যবাদ |(কথা কেইটাই বহুত দিন খু দুৱাই আছিল, কৈ পেলালোঁ শেষত, কিবা ভুল ক’লে ক্ষমাহে আৰু )\nপংকজ নেওগ : সদস্যসকলে নীতি-নিয়ম সমূহ মানি নচলিলে প্ৰশাসকে ব্যৱস্থা লোৱা উচিত যদিও প্ৰতিজনৰ প্ৰতিটো পোষ্ট চাই থকাটোও সম্ভৱ নহয়। গতিকে তেনে কিবা পোষ্ট দেখাৰ লগে লগে প্ৰশাসকক জনোৱাটো প্ৰতিজন সদস্যৰে দ্বায়িত্ব হব লাগে যাতে অধিক বাক-বিতন্দা হোৱাৰ পূৰ্বেই প্ৰশাসকে নিয়ন্ত্ৰণ কৰিব পাৰে আৰু সীমা অতিক্ৰম কৰিলে আপত্তিজনক মন্তৱ্য মোহাৰি পেলাব পাৰে। পিছে বিষয় এটা মোহাৰি পেলাগে বহুতো গুৰুত্বপূৰ্ণ বক্তৱ্য আৰু আলোচনাও নোহোৱা হব, এই কথাটোও মনত ৰাখিব লাগে। উদাহৰণ স্বৰূপে আজি যদি জিএছ ৰোড কাণ্ডৰ আলমতেই এটা ধনাত্মক সিদ্ধান্ত কোনো পক্ষই সমাজৰ বাবে আগবঢ়ায় সেই বিষয়েও আলোচনা আগবঢ়াব পৰা নহব!! … ইমানেই। ধন্যৱাদ!\nময়ুৰ চেতিয়া : ”বিশেষ জ্ঞান নথকাকৈ কেবল জনপ্ৰিয়তাৰ কাৰণে কৰা এনেকুৱা পোষ্টবোৰ হয় মতামত দিয়া বন্ধ কৰক নহয় পোষ্টটোৱেই ‘ডিলিট’ কৰক’…” এই কথাখিনি লৈ মই একমত। কিন্তু সেইবুলি বিতর্ক বন্ধ হ’ব নালাগে। গুৱাহাটীৰ ঘটনাটো আৰু তাৰ প্রতিবাদ স্বৰুপে হোৱা কার্যসূচীসমূহে আচলতে আমাৰ সমাজত লুকাই থকা কেতবোৰ কদর্য ৰূপ সম্পর্কে ভাবিবলৈ সূযোগ দিছে। বহুলোকে ভবাৰ দৰে এয়া কোনো সস্তীয়া বিষয় নহয়। যেনেদৰে সাম্প্ৰদায়িকতাবাদ সম্বন্ধে হোৱা আলোচনা ইত্যাদিক সাম্প্রদায়িকতাবাদী বুলি কব পৰা নাযায়, ঠিক তেনেকৈয়ে যৌন নির্যাতনৰ দৰে ঘৃণ্য বিষয় সম্পর্কে কৰা আলোচনাও ঘৃণাৰ বিষয় হব নোৱাৰে। এই বিষয়সমূহ সম্পর্কে কেনেদৰে ৰুচিসন্মত ভাৱে আলোচনা কৰিব পৰা যায়, সেয়াহে চিন্তাৰ বিষয় হোৱা উচিত। এই ক্ষেত্রত কেতবোৰ নিয়ম নির্দেশনা ইত্যাদিও বিকশিত কৰিব পাৰি।\nআশীষ মজুমদাৰ : সমাজক বাদ দি সাহিত্য নহয়। অসমীয়া সমাজক আলোড়িত কৰা জি এছ ৰোড কাণ্ডৰ ওপৰত গঠনমূলক আলোচনা হোৱাত আপত্তি থাকিব নালাগে। বিশ্ব দৰবাৰত অসমীয়াৰ সন্মান হানিৰ পিছত সেই সন্মান পুনৰুদ্ধাৰৰ বাবে আলোচনাৰ প্রয়োজন আছে। অশালীন পোষ্ট থাকিলে আঁতৰাই দিলেই হ’ল। মানুহৰ বাক স্বাধীনতাত হস্তক্ষেপ কৰাটো বাঞ্ছনীয় নহয়। সন্দেহ অমূলক নহয়- অদৃশ্য হেচাঁ অহা নাই তো?\nপ্ৰতিম প্ৰতাপ বৰুৱা : ভাষাই শালীনতাৰ সীমা চেৰাই যোৱা, ব্যক্তিগত আক্ৰমণৰ ৰূপ লোৱা পোষ্ট/মন্তব্য প্ৰশাসকে আতঁৰাই দিয়া কথাটো সমৰ্থন কৰো | এটা গোটৰ মজিয়াখন নিকাকৈ ৰখাটো প্ৰশাসকসকলৰ দায়িত্ব আৰু কৰ্ত্তব্য | আৰু এটা কথা প্ৰতিজন সদস্যই যে প্ৰতিটো পোষ্টতেই নিজৰ মতামত দিবই লাগিব তাৰ কোনো মানে নাই |\nনিবিৰ জোনাক : ব্যক্তিগত আক্রমণ প্রত্যাক্রমণত লিপ্ত নাথাকি সকলো বিষয়ৰ ওপৰতে যুক্তি যুক্ততাৰে নিজৰ মতামত দাঙি ধৰা উচিত। বহু সময়ত কাৰোবাৰ মতামত ভাল নালাগিলে তেওঁৰ প্রতি তীক্ষ্ণ বাক্যবাণ নিক্ষেপ কৰা দেখা পোৱা যায় । সেয়া কোনোপধ্যেই সমৰ্থন যোগ্য নহয়।\nহিমজ্যোতি তালুকদাৰ : প্ৰথমেই কৈ থওঁ ইয়াত যিকোনো ধৰণৰ আলোচনা হ’ব পাৰে। বাধা নাই। ধেমেলীয়া, ৰাজনৈতিক, সাংস্কৃতিক, সামাজিক ইত্যাদি ইত্যাদি। ৰাজনৈতিক আৰু সামাজিক কিছুমান ভাল প্ৰসংগও উত্থাপন হয়। কিন্তু আমি বস্তুবোৰ ভালদৰে যুক্তিৰে উপস্থাপন কৰোনে? প্ৰথমে ঠিকেই থাকে। শেষত গৈ ব্যক্তিগত আক্ৰমণ প্ৰত্যাক্ৰমণ আৰম্ভ হৈ যায়| আমিও বিচাৰো আলোচনা হওঁক, কিন্তু যুক্তিৰে। আমি সাধাৰণতে ব্যক্তিগত আক্ৰমণ কৰি লিখা পোষ্ট সমূহ আঁতৰাই দিওঁ প্ৰথমে। কিন্তু যেতিয়া সীমা চেৰাই যায়, তেতিয়া গোটেই পোষ্টটোৱেই আঁতৰাবলৈ কেতিয়াবা বাধ্য হ’বলগীয়া হয়। ইয়াত ‘অদৃশ্য হেঁচা’ নাই একো। অকব গোটটো অখিল, কংগ্ৰেছ, বিজেপি, আদিয়ে চলাই থকা নাইতো, অদৃশ্য হেঁচা পাবলৈ। ই কেনেধৰণৰ মন্তব্য আকৌ? প্ৰশাসক কেইগৰাকীয়ে নিজৰ কিমান সময় এই গোটটোত দিয়ে কাৰোবাৰ হিচাব আছেনে? ব্যক্তিগত ভাবে কওঁ, প্ৰকৃততে মোৰ অকবৰ বহুতো লেখা ভালদৰে পঢ়াই নহয়, কোনোবাই কিবা ইংৰাজীত লিখিছে নেকি সেইবোৰ চাই চাফা কৰি থাকোতে। সকলো প্ৰশাসকে দেহেকেহে লাগি আছে গোটৰ উন্নতিৰ বাবে। ইমান বছৰ ধৰি সকলোৱে মিলিজুলি এই গোটতো চলাই আছে। আগতেওঁ কৈছো এতিয়াও কওঁ, সদস্য সকলে নিজেই কি পোষ্ট, মন্তব্য দিছে তাৰ ওপৰত সতৰ্ক হওঁক। সতৰ্ক হ’লে পোষ্ট/ মন্তব্য মোহাৰি দিয়াৰ প্ৰশ্নই নুঠে।\nপ্ৰণৱ জ্যোতি দাস : হিমজ্যোতি দাৰ মন্তব্যটো পঢ়ি মোৰ মনলে অহা এটা অনুভব- অকব-ত বাৰু কেইজন মান প্রশাসকৰ সহায়কৰ প্রয়োজন হৈছে নেকি? আচলতে অকব-ৰ পৰিসৰটো ইমান বৃদ্ধি পাইছে যে ৫ জন প্রশাসকে সকলো দিশ চোৱাটো জানো সম্ভৱ ?\nজ্যোতি প্ৰকাশ নাথ : নকও নকও বুলিও কৈয়ে দিলো কাৰণ মনৰ কথা মনতে লুকাই নাৰাখি কৈ দিয়াতো ভাল……..\nপ্ৰথম কথা : “অ.ক.ব.ৰ মজিয়াত ইমান সস্তীয়া বিষয়ৰ আলোচনা ইমান দীঘলীয়াকৈ চলাটো জৰুৰী নেকি?”\nঅ.ক.ব. ৰ মজিয়াত আজিলৈকে কোনো সস্তীয়া বিষয়ৰ আলোচনা দীঘলীয়াকৈ চলা নাই, সকলো আলোচনাতে সমাজৰ বিভিন্ন বিষয়ৰ বা সমস্যাৰ প্ৰতিফলন ঘটিছে। মোৰ মতে, যি সকল সদস্যই কোনো এটা আলোচনাৰ কথা খিনি পঢ়িবলৈ বেয়া পায় বা পঢ়ি অশান্তি অনুভৱ কৰে তেওঁ বা তেওঁলোকে ব্যক্তিগত ভাৱে প্ৰশাসকক প’ষ্টটো আতৰাই দিবলৈ অনুৰোধ কৰিব পাৰে কিন্তু আন সদস্য সকলে সেই কথাখিনি সস্তীয়া বুলি নাভাৱিবও পাৰে।\nদ্বিতীয় কথা : “বিশেষ জ্ঞান নথকাকৈ কেবল জনপ্ৰিয়তাৰ কাৰণে কৰা এনেকুৱা পোষ্টবোৰ হয় মতামত দিয়া বন্ধ কৰক নহয় পোষ্টটোৱেই ‘ডিলিট’ কৰক”\nবিশেষ জ্ঞান নথকাকৈ কিবা প’ষ্ট দিলে সেই প’ষ্ট টোৰ তলত দীঘলীয়া আলোচনা হ’ব পাৰে বুলি মনে নধৰে। কাৰণ তাৰ সপক্ষে বিপক্ষে যদি প’ষ্ট দিয়া সদস্যজনে যুক্তি দি থাকিব পাৰে তেন্তে তেওঁৰ সেই বিষয়ৰ ওপৰত বিশেষ জ্ঞান নিশ্চয় থাকিব। আৰু জনপ্ৰিয়তাৰ বাবে কোনোৱে অকবত একো মন্তব্য নকৰে ছাগে, এই কথাটোৰ বিষয়ে প্ৰশাসকক উনুকিওৱা সকলেই অকবত প’ষ্ট দি ফেচবুকত জনপ্ৰিয় হোৱাৰ কামনা কৰে বুলি মোৰ ভাৱ হয়।\nতৃতীয় কথা : “একেবাৰেই লেতেৰা কৰি পেলাইছে পৰিবেশটো”\nএইটো সঁচা কথা….বহুতো প’ষ্টত তৰ্কৰ পৰা গৈ ব্যক্তিগত আক্ৰমণ হোৱাৰ বাবে পৰিবেশ লেতেৰা হয়। সেয়া মাননীয় সদস্য সকলৰ ভুল। বাৰে বাৰে অনুৰোধ কৰাৰ পাছতো কিছু সদাশয় ব্যক্তিয়ে আন সদস্যক সামাজিক ভাৱে অপদস্থ কৰি ভাল পায়। এনেকুৱা যি কোনো লেখা দেখাৰ লগে লগেই আঁতৰাই দিয়াৰ নিয়ম কৰিব লাগে কিন্তু তাৰ বাবে গোটেই প’ষ্ট টোৱে আঁতৰোৱা ভাল নহয়। এয়া গৰিহণাৰ যোগ্য, গোটত কিবা লিখাৰ আগতে গোটৰ নিয়ম নীতি পঢ়ি চাব লাগে।\nচতুৰ্থ কথা : “এই পোষ্টটোৱে শালীনতাৰ সীমা চেৰাই গৈছে”\nশালীনতাৰ সীমা চেৰাই যোৱা প’ষ্ট অকবত দেখা মনত নপৰে মোৰ।\nপঞ্চম কথা : “এই পোষ্টবোৰ পঢ়ি বিৰক্ত লাগিছে, কিবা এটা কৰক”\nবিৰক্ত লাগিলে নপঢিলেই হ’ল……আপুনি বিৰক্ত হৈছে বুলি সকলোৱে যে বিৰক্ত হ’ব সেইটো কথা মানি লব নোৱৰি।\nষষ্ঠ কথা : “প্ৰশাসক মহোদয় অলপ কঠোৰ হওক”\nপাঁচ সহস্ৰাধিক সদস্য থকা গোট এটা মাত্ৰ এঘাৰজন প্ৰশসকে নিয়াৰিকৈ চলোৱা মুখৰ কথা নহয়। সেয়ে সদস্য সকলকো ভাল বেয়া আঙুলিয়াই দিবলৈ অনুৰোধ কৰা হয়। বেয়া দেখিলে কথাটো আঙুলিয়াই দিলেই হ’ল, প্ৰশাসকে ভাল বেয়া নিজেই বিচাৰ কৰিব। সেইবুলি প’ষ্ট এটা ডিলিট কৰিবলৈ প্ৰশাসকক কৈ থকাটো যুক্তিসঙ্গত নহয়।\nশেহত কওঁ এয়া সামাজিক সংযোগৰ মাধ্যম আৰু কিছু ব্যক্তি সামাজিক ভাৱে লগ হ’লে সমাজৰ বিভিন্ন কথা আলোচনা হয় আৰু যদি আলোচনাত নিৰ্মম বাস্তব প্ৰতিফলন হয় তেতিয়া সেই আলোচনা দেখিবলৈ বা শুনিবলৈ আখজা হ’ব পাৰে সেইবুলি আলোচনা নকৰোঁ বুলি বহি থকাটোও ভাল নহয়। কোনো সমস্যাৰ আচল কাৰনটোক আওকান কৰি বাহিৰে বাহিৰে আলোচনা কৰি থাকিলে সঠিক সমাধান পোৱা আশা কম সেয়ে আলোচনা হ’ব লাগে সকলো বিষয়ৰ ওপৰতে কাৰণ আলোচনাৰ বিষয়বস্তুৰ সীমাবদ্ধতা থাকিলে সাহিত্যৰ বিষয়বস্তুতো সীমাবদ্ধতা আহি পৰিব।\nপ্ৰতিম প্ৰতাপ বৰুৱা : এই পোষ্টটোত প্ৰশাসকসকলে বিতৰ্ক হব নোৱাৰিব/নালাগে বুলি কোৱা নাই | মাত্ৰ শালীনতা ৰক্ষা কৰি পোষ্ট/মন্তব্য দিবলৈহে আহ্বান কৰিছে | এই কথাটোত সকলোৱে একমত প্ৰকাশ কৰা উচিত |\nআৰু পোষ্টটোৰ ওপৰতে দিয়া বাক্যকেইটা প্ৰশাসকসকলৰ নিজৰ নহয় | সেইকেইটা অ.ক.ব.ৰ সচেতন সদস্যই প্ৰশাসকসকলক ব্যক্তিগতভাবে জনোৱা অনুৰোধহে | সেই কথাকেইটা প্ৰশাসকসকলে উদ্ধৃতি হিচাপেহে ব্যৱহাৰ কৰিছে |\nইয়াতো অদৃশ্য হেঁচা দেখা পালে উপায় নাই আৰু |\nএটা কথা কওঁ – এইটো আমাৰ সকলোৰে মৰমৰ গোট | এই গোটৰপৰা বহুত কাম কৰা হৈছে ইতিমধ্যে, বহুত কাম কৰিবলৈ আচনি লোৱা হৈছে | আমি সদস্যসকলে প্ৰশাসকসকলক গোটটো সুকলমে চলাই নিবলৈ যোগাত্মকভাবে সহযোগ কৰা উচিত |\nউচ্চজিৎ কলিতা : ”অ.ক.ব.ৰ মজিয়াত ইমান সস্তীয়া বিষয়ৰ আলোচনা ইমান দীঘলীয়াকৈ চলাটো জৰুৰী নেকি?…\nএকেবাৰেই লেতেৰা কৰি পেলাইছে পৰিবেশটো…\n… এই পোষ্টবোৰ পঢ়ি বিৰক্ত লাগিছে, কিবা এটা কৰক…\nপ্ৰশাসক মহোদয় অলপ কঠোৰ হওক… ইত্যাদি”\n…………..ৰাইজ, এই কথাখিনি অ.ক.ব-ৰ প্ৰশাসকসকলৰ নহয় । অ.ক.ব-ৰ কোনো কোনো সদস্যই প্ৰশাসকলৈ পঠোৱা বাৰ্তাৰ কিয়দাংশহে । প্ৰশাসকে মাথোঁ কথাবোৰ অইন সদস্যসকলৰ জ্ঞাতাৰ্থে জনাইছে । আৰু এই গোটত যে কোনো অদৃশ্য হেঁচা নাই তাত মই নিশ্চিত । অ.ক.ব-ৰ মজিয়াত সদায় গঠনমূলক আলোচনা হৈছে । আৰু বিষয়ৰ আলোচনা কৰাত ইয়াত বাধা নাই । কিন্তু ব্যক্তিগত আক্ৰমণযুক্ত পোষ্ট বা মন্তব্য মোহাৰি পেলোৱাটো ভাল কথা ।\nঅচিন্ত বৰঠাকুৰ : একঘেয়ামি বর্জিত সুস্থ আৰু ইতিবাচক চিন্তা চর্চাৰ পৰিবেশ এটা বর্তি থাকিলেহে অকব গোটটোৰ মূল আদর্শ পথভ্রষ্ট নাইহোৱা যেন লাগিব ।\nএইখিনিতে এই পোষ্টটোৰ বিৰোধিতা কৰা সকললৈ কিছুমান প্ৰশ্ন আগবঢ়াব পাৰি, জি এছ ৰোড কাণ্ডৰ সম-সাময়িক ভাবে শিৱসাগৰ জিলাৰ ডিমৌ অঞ্চলতো এগৰাকী ভদ্রমহিলাৰ শ্লীলতা হানি সম্পর্কীয় এক দুর্ঘটনা ঘটি গ’ল, এই ঘটনাৰ বিষয়ে তেওঁলোকৰ কিমান সংখ্যক লোক অবগত? নে মহানগৰীৰ পৰা কেইবা শ মাইল আঁতৰৰ হোৱা বাবে বা মদ খাই দোভাগ নিশা ৰাজপথত মাতলামি কৰিবলৈ ওলাই নোযোৱা বাবে অথবা বেছি কাপোৰ পিন্ধি থকা গাঁৱলীয়া মহিলা হোৱা বাবে এইগৰাকী মহিলাৰ শ্লীলতা আপোনালোকৰ বাবে, মহিলা কংগ্রেছৰ বাবে অথবা ৰাষ্ট্রীয় নিউজ চেনেলৰ বাবে সিমান গুৰুত্বপূর্ণ নহয়?\nআমাৰ বোধেৰে জি এছ ৰোডৰ অভদ্র মহিলা গৰাকীৰ শ্লীলতা হানিৰ অপচেষ্টা চলোৱা দোষী সকলতকৈ ডিমৌবাসী এইগৰাকী ভদ্র মহিলাৰ অপৰাধী সকলৰ বিৰুদ্ধে অসমৰ ৰাইজ, ফে’ছবুক ব্যৱহাৰকাৰী অসমীয়া/অসম দৰদী সমাজ সচেতন লোক সকল আৰু সংবাদ মাধ্যম অধিক সৰব হোৱা দৰকাৰী আছিল যাতে অসমীয়া নাৰীৰ ওপৰত অনা-অসমীয়া সেনা জোৱানে যোৱা দুই দশক ধৰি চলাই অহা অত্যাচাৰৰ কথা দেশৰ সকলো নাগৰিকে জানক, তেওঁলোকক ধিক্কাৰ দিয়ক আৰু ঐক্যবদ্ধ হৈ পৰা বৃহত্ অসমীয়া জাতিৰ কোনো নাৰীৰ প্রতি কোনো পুৰুষেই দুনাই এনে কার্য কৰিবলৈ সাহস নকৰক।\nএইকেইদিনত বিহাৰ বা দিল্লীত নানা অত্যাচাৰৰ সন্মুখীন হোৱা মেধাবী অসমীয়া ছাত্র ছাত্রী সকলৰ প্রতিও তেওঁলোক ইমান উদাস কিয়? ভগৱান কণিকাৰ আবিষ্কাৰৰ আৰু সম্যক জ্ঞানৰ প্রতি তেওঁলোক কিমান সচেতন, অকবত প্রকাশ পোৱা সেই সম্পর্কীয় পোষ্টটোৰ বিষয়ে তেওঁলোক অবগত নে? নে তেওঁলোক জি এছ ৰোডৰ বিশিষ্ট মদাহী পুৰুষ মহিলা সকলৰ দুখ-দুর্দশাক লৈ এইকেইদিন নিজৰ বহুমূলীয়া মন্তব্য য’তে পায় ত’তে প্রকাশ কৰি সমাজ শুধৰোৱাত ব্যস্ত হৈ থাকিব লগীয়া হোৱা বাবে এইবিলাকলৈ চকু দিবলৈ সময়েই পোৱা নাই ?!\nদুই এটা নিউজ চেনেলে যিটো বিষয় লৈ ৰাইজক ব্যস্ত ৰাখিবলৈ যত্ন কৰে, অকব ও সেই বিষয়তে সীমাবদ্ধ থাকিব লাগিব বুলি কোনো নিয়ম নাই বা থকাটোও অনুচিত। অকব নিজৰ বিশিষ্ট ছন্দত চলি থাকক, ইয়াত সস্তীয়া বিষয়ত যে অধিক আলোচনা হোৱাটো উচিত্ নহয় , সেই বিষয়ে কাৰোবাৰ আপত্তি থকাটো একেবাৰেই অনুচিত।\nউচ্চজিৎ কলিতা : আমি অসমৰ নিউজ চেনেলবোৰৰ দৰে বোকা চটিওৱা কামত লিপ্ত নোহোৱাটোৱে শ্ৰেয় । আমাৰ চিন্তাশক্তিক নিউজ চেনেলক অপহৰণ কৰিবলৈ দিয়াও উচিত নহয় ।\nধীৰাজ কলিতা : গোটেই কেইটা কমেন্ট পঢ়িব সময়/ধৈৰ্য্য নহ’ল |বহুত দীঘলীয়া, কপি কৰি থলোঁ পিছত পঢ়িম |যি কি নহওক মইও অনুভৱ কৰিছো বহু ধৰনৰ অদৰকাৰী পোষ্ট অ.ক.ব.ৰ মজিয়াত |দৰকাৰী-অদৰকাৰী পোষ্ট বিছাৰ কৰি পোষ্ট মোহাৰি দিলে মহাযুদ্ধ এখন হয় |মোহাৰি দিয়াৰ কাৰন বিৱৰি কব লগা হয় তাৰ পিছত তৰ্ক-বিতৰ্ক-যুক্তি |বহুত পোষ্ট দেখিছো কোনো দিশৰ পৰাই অ.ক.ব.ত পোষ্ট নকৰিবলগীয়া পোষ্টো কৰে আৰু তাত ধেমালিৰ চলেৰে হলেও বহু মত-অভিমত |সকলোৱে নিজ জ্ঞানে সচেতন নহলে সমাধান কৰা টান |নহলে মোৰ বোধেৰে অ.ক.ব ৰ মূল মজিয়াত অকল গল্প,কবিতা…………….বিভিন্ন ধৰণৰ সৃষ্টিমুলক লেখনিৰ কাৰণে ৰাখি আলোচনা আদিৰ কাৰনে ইয়াৰ লগত সংলগ্ন আন এটা গোট খুলিব পাৰি, যদি পৰিচলনা বা কাৰিকৰী একো অসুবিধা নাথাকে |কাৰন বাৰাম্বাৰ কৈ অহাৰ পিছতো এই সমস্যাটো শাম কটা নাই | নহ’লে দুদিন মান ঠিক হব তাৰ পিছত আকৌ সেই একেই জাবৰ-জোথৰ |\nময়ুৰ চেতিয়া : এইক্ষেত্রত এটা কাম কৰিব পৰা যায়। একেধৰণৰ যুক্তি কেইবাজনো ব্যক্তিয়ে দিলে মাত্র এজন ব্যক্তিৰ কথাখিনি ৰাখি বাকীখিনি কাটি দিব পৰা যায়। ৰাইজে বা কি বোলে?\nভাস্কৰ ডেকা : অকবৰ বহু সদস্যৰে এটা ভুল ধাৰণা আছে যে কোনো এজন ব্যক্তিয়ে যদি এটা গ্ৰুপৰ জন্ম দিয়ে বা গ্ৰুপটোৰ প্ৰশাসকসকলক বহু জানে বুলি ভাবি লয় আৰু সেই প্ৰশাসকসকলৰ সকলো কথাতেই হয়ভৰ দিয়ে ৷কিন্তু দৰাচলতে তেনে নহয়, এই প্ৰশাসকসকলো আমাৰ নিচিনাই এজন সাধাৰণ সদস্য হিচাবে পৰিচিত ৷ গ্ৰুপটোৰ পৰিচালনাৰ দায়িত্বত থাকে যদিও প্ৰশাসকসকলৰ সকলো সিদ্ধান্তই সঠিক নহবও পাৰে ৷ তেখেতসকলো আমাৰ নিচিনা অইন সদস্যসমূহৰ পৰা শিকি বুজি থকা মানুহ, সেয়েহে সকলো কথাই তেখেতসকলৰ জ্ঞাত বুলি ধৰি লোৱাটো আমাৰ পক্ষে ভূল ৷ আমি জানো, যে অকবৰ সদস্যসমূহে এনে ধৰণৰ ভূল ধাৰণাত থকা বাবে গ্ৰুপটোৰ প্ৰশাসকসকল খুবেই দুখিত ৷ সেয়েহে অকবৰ সমূহ সদস্যৰে দায়িত্ব যে গ্ৰুপটোৰ প্ৰশাসকসকলক ভুল পথত পৰিচালিত নকৰি উচিত দিশত গ্ৰুপটো গতি কৰাবলৈ বাধ্য কৰাব লাগে ৷ এতিয়া কিছুমান সদস্যৰ প্ৰচলিত বাক্য হৈছে “ব্যক্তিগত আক্ৰমণ” ৷ অলপ জোৰকৈ সোধা সকলো কথাকে এটা চামে ব্যক্তিগত আক্ৰমণ বুলি কৈ বিপথে পৰিচালিত কৰা দেখা গৈছে ৷ আগতে অকবৰ সদস্য সংখ্যা ৫০ আছিল আৰু এতিয়া ৫০০০ ৷ সেয়েহে সকলোৰে চিন্তাধাৰাবোৰ বেলেগ বেলেগ হোৱাটো স্বাভাৱিক ৷ কাইলৈ ১০০০০ হলে চিন্তাধাৰাবোৰ ইয়াতকৈ আৰু বেলেগ হ’ব ৷ সেয়েহে এনেবোৰ (ব্যক্তিগত আক্ৰমণ) কথাই কাৰো দৈনন্দিন জীৱনত প্ৰভাব নেপেলায় ৷ সেইবোৰ কথাত গুৰুত্ব নিদিয়াই ভাল যেন পাও ৷\nআশীষ মজুমদাৰ : কোনো সদস্যৰ পোষ্ট এটা মনঃপূত নহ’ল বুলিয়েই আতঁৰ কৰি দিব নালাগে। প্রশাসকসকল অলপ সহনশীল হব লাগে। সদস্যসকলৰ পোষ্টৰ বাবেই এই গোটটোৱে জনপ্রিয়তা অৰ্জন কৰা নাই জানো ? মই তিনিকুৰিমান গোটৰ সদস্যভুক্ত হৈ আছো যদিও অকবৰ দৰে পোষ্ট আঁতৰ কৰা প্রক্রিয়া আনবোৰ গোটত দেখা নাই। কাকো ব্যক্তিগত আক্রমণ কৰি পোৱা নাই, অশালীন পোষ্ট কৰি পোৱা নাই, তথাপিও মোৰ বহু পোষ্ট কেৱল প্রশাসকৰ পছন্দ নোহোৱা বাবেই নোহোৱা কৰা হৈছে। বেজাৰ পাইছো। গোটটোৱে অসমীয়া ই-সাহিত্যলৈ বৰঙনি আগবঢ়োৱা বাবে ভাল লাগে। মাতৃভাষা প্রেম বুলি কব পাৰি। এজন সদস্যৰ পোষ্ট নাইকিয়া কৰাৰ আগত ব্যক্তিগত ভাবে জনালে তেওঁ অন্তত: আঘাত নাপায়। গোটটোৰ প্রতি মৰম বাঢ়িব হে। আশা কৰোঁ প্রশাসকসকলে কথাটো উপলব্ধি কৰিব।\nপ্লাৱন বিজয় শইকীয়া : ”অসমীয়াত কথা বতৰা” কথাষাৰৰ তাৎপৰ্য্য প্ৰত্যেক সদাশয় সদস্যই ভালকৈ ভাৱি অনুধাৱন কৰি লওক । এইখন ৰাজনীতি কৰা মঞ্চ নহয় । খোৱা কামোৰা কৰি থাকি লাভ নাই । অসমীয়া লিপিৰ মাধ্যমেৰে অসমীয়াৰ হৈ অসমৰ জনসাধাৰণৰ বৌদ্ধিক উৎকৰ্ষ সাধনত মনোনিবেশ কৰক । বাকী মঞ্চত (ফেচবুকৰ অবিহনেও) হোৱা অশৃ্ংখল পৰিবেশ সৃষ্টি নকৰিবলৈ মই আহ্বান জনালো ।\n← নাটকত অভিনয় -(প্ৰতিম প্ৰতাপ বৰুৱা )\nসৰিয়হ ফুল : উৎপল তালুকদাৰ →\nঅসমৰ বাহিৰৰ চাকৰিত অসমীয়া যুৱকৰ অনুপস্থিতা\nঅৰুণোদয়ৰ বাট বিচাৰি, উত্তৰ-পূবৰ অন্তিম পূবলৈ (আব্দুছ ছাজিদ )


অৰুণাচলৰ পৰম্পৰাগত উৎসৱৰ নামত পশু–পক্ষী নিধন - ChandubiNews\nঅৰুণাচলৰ পৰম্পৰাগত উৎসৱৰ নামত পশু–পক্ষী নিধন\nপ্ৰকাশিত তাৰিখঃ ১২ মাৰ্চ, ২০১৮\n‘য়ুনায়িং আৰন’ অৰুণাচল প্ৰদেশৰ এই পৰম্পৰাগত উৎসৱৰ নামত নিধন কৰা হয় বহুসংখ্যক পশু–পক্ষী। ৰাজ্যখনত থকা ‘আদি’ জনগোষ্ঠীয়ে প্ৰতি বছৰে এই উৎসৱ উদ্‌যাপন কৰি আহিছে। এইবাৰৰ উৎসৱটি যোৱা ৭ মাৰ্চত ‘আদি’ বসতি প্ৰধান ইটানগৰ আৰু পাচিঘাটত উদ্‌যাপিত হয়।\n‘য়ুনায়িং আৰন’ উৎসৱৰ পৰম্পৰামতে– উৎসৱ উপলক্ষে জনগোষ্ঠীটোৰ পুৰুষসকলে পশু–পক্ষী চিকাৰ কৰিবৰ বাবে হাবিলৈ যায়। কোনোটো জীৱিত বা কোনোটো মৃত অৱস্থাত হাবিৰ পৰা চিকাৰ কৰি লৈ আনে হাজাৰ–বিজাৰ ভিন্ন প্ৰজাতিৰ পশু–পক্ষী। হাবিৰ পৰা অনাৰ পিচত এনেবোৰ পশু–পক্ষীক উৎসৱত অংশ লোৱা শিশুবোৰক খেলিবলৈ দিয়া হয়। তাৰ পিচত উৎসৱস্থলীত মুকলিকৈ প্ৰদৰ্শন কৰে। প্ৰদৰ্শনস্থলীত অংশ গ্ৰহণ কৰা জনগোষ্ঠীটোৰ লোকসকলে পশু–পক্ষীবোৰ দেখি বেচ স্ফূৰ্তি কৰে।\nযদি এবাৰ উৎসৱ আয়োজনৰ নামত হাজাৰ–বিজাৰৰ ঘৰত প্ৰাণী নিধন হয় তেনেদৰে একেহাৰত আৰু কেইটামান বছৰ এই উৎসৱ পালন কৰি থাকিলে হয়তো জীৱজগতৰ পৰা বহুবোৰ প্ৰাণী চিৰদিনৰ বাবে লুপ্ত হৈ যাব।\n১৯৭২ চনৰ বন্যপ্ৰাণী আইনমতে পশু–পক্ষীক সংৰক্ষিত প্ৰাণীৰ তালিকাত অন্তৰ্ভূক্ত কৰিছে। সেই অনুসৰি পশু–পক্ষীক চিকাৰ অথবা মনোৰঞ্জনৰ বাবে প্ৰদৰ্শন কৰিব নোৱাৰে। এনে কাৰ্যত জড়িত ব্যক্তিক জেইল, জৰিমনা আদিৰ নিৰ্দেশ দিয়া আছে। কিন্তু জনগোষ্ঠী এটাৰ উৎসৱ–পৰম্পৰাৰ দোহাই দি ইমানবোৰ প্ৰাণী নিধন কৰাটো কিমান যুক্তি সংগত? ইমানৰ পিচতো কোনো ব্যক্তি, সংগঠনৰ প্ৰতিক্ৰিয়া ব্যক্ত কৰা নতুবা চৰকাৰে উপযুক্ত ব্যৱস্থা গ্ৰহণ কৰা পৰিলক্ষিত হোৱা নাই।\n২০১৪ চনত উচ্চতম ন্যায়ালয়ে এক ৰায়যোগে অসমত ম’হ যুঁজ, কুকুৰা যুঁজ, বুলবুলি যুঁজ নিষিদ্ধ কৰিছে। অসমৰ বিভিন্ন উৎসৱ পাৰ্বনত পৰম্পৰাগতভাৱে প্ৰচলিত এই খেলসমূহ এসময়ত বৰ জনপ্ৰিয় আছিল। মানুহৰ মনোৰঞ্জনৰ বাবে প্ৰাণীক ব্যৱহাৰ কৰাটোও জীৱ–জন্তুৰ প্ৰতি নিষ্ঠুৰতা প্ৰদৰ্শন কৰাই বুজায়, সেয়ে অসমত প্ৰচলিত পৰম্পৰাগত এই খেলবোৰ নিষিদ্ধ কৰিছে। কিন্তু অৰুণাচলত অসমৰ বিপৰীত ছবি এখন প্ৰতিফলিত হোৱা দেখা যায়।\nআধুনিক যুগৰ শিখৰত উটি–ভাহি ফুৰা মানুহবোৰে আদিম পৰম্পৰা ত্যাগ কৰি প্ৰকৃতিৰ ভাৰসাম্য ৰক্ষাৰ প্ৰতি অলপ চিন্তা কৰিব নোৱাৰিনে? সামান্য ত্যাগ স্বীকাৰ কৰিবলৈয়ো যেন মানুহবোৰ অপাৰগ।\nLabels: Adi Tribal, arunachal pradesh, Birds Hunting, chandubi, Itanagar, News, Pashighat, Yunaying Aran Festival, বাতৰি


Safepraz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Safepraz ar byavahar, ppali, parshwakriya, upkaar, kriya-pratikriya aaru satarkatabani\nSafepraz की जानकारी\nSafepraz ৰ লাভ আৰু ব্যৱহাৰসমূহ- Safepraz Benefits & Uses in Assamese- Safepraz ar laabh aaru byavaharsamuh\nSafepraz ৰ পালি আৰু সেয়া কেনেদৰে ল'ব- Safepraz Dosage & How to Take in Assamese - Safepraz ar paali aaru xeya kenedore lobo\nSafepraz ৰ পাৰ্শ্চক্ৰিয়াসমূহ- Safepraz Side Effects in Assamese- Safepraz ar parshwakriyasamuh\nSafepraz সংক্ৰান্ত সতৰ্কতাবাণীসমূহ- Safepraz Related Warnings in Assamese- Safepraz xonkranta xatarkatabanisamuh\nঅইন দৰৱৰ সৈতে Safeprazৰ গুৰুতৰ ক্ৰিয়া-প্ৰতিক্ৰিয়া- Severe Interaction of Safepraz with Other Drugs in Assamese- Oinor xoite Safepraz ar gurutor kriya-pratikriya\nSafepraz মতভেদসমূহ- Safepraz Contraindications in Assamese- Safepraz nishedhsamuh\nSafepraz ৰ বিষয়ে সততে সোধা প্ৰশ্নসমূহ- Frequently asked Questions about Safepraz in Assamese- Safepraz ar bikhoye satate xodha prashnasamuh\nখাদ্য আৰু মদৰ সৈতে Safepraz ক্ৰিয়া-প্ৰতিক্ৰিয়া- Safepraz Interactions with Food and Alcohol in Assamese- khadya aaru modor xoite Safepraz kriya-pratikriya\nSafepraz ৰ লাভ আৰু ব্যৱহাৰসমূহ - Safepraz Benefits & Uses in Assamese - Safepraz ar laabh aaru byavaharsamuh\nSafepraz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSafepraz ৰ পালি আৰু সেয়া কেনেদৰে ল'ব - Safepraz Dosage & How to Take in Assamese - Safepraz ar paali aaru xeya kenedore lobo\nSafepraz-ৰ উপাদানসমূহ - Safepraz Active Ingredients in Assamese - Safepraz-ar upadaansamuh\nSafepraz ৰ পাৰ্শ্চক্ৰিয়াসমূহ - Safepraz Side Effects in Assamese - Safepraz ar parshwakriyasamuh\nগৱেষণাৰ ভিত্তিত, Safepraz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSafepraz সংক্ৰান্ত সতৰ্কতাবাণীসমূহ - Safepraz Related Warnings in Assamese - Safepraz xonkranta xatarkatabanisamuh\nSafepraz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Safepraz পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nSafepraz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nSafepraz এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Safepraz কি প্ৰভাৱ দেখা গৈছে?\nSafeprazৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Safepraz কি প্ৰভাৱ দেখা গৈছে?\nSafeprazৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Safepraz ৰ কি প্ৰভাৱ দেখা গৈছে?\nSafeprazৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Safeprazৰ গুৰুতৰ ক্ৰিয়া-প্ৰতিক্ৰিয়া - Severe Interaction of Safepraz with Other Drugs in Assamese - Oinor xoite Safepraz ar gurutor kriya-pratikriya\nSafepraz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSafepraz মতভেদসমূহ - Safepraz Contraindications in Assamese - Safepraz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Safepraz লোৱা অনুচিত যাতে -\nSafepraz ৰ বিষয়ে সততে সোধা প্ৰশ্নসমূহ - Frequently asked Questions about Safepraz in Assamese - Safepraz ar bikhoye satate xodha prashnasamuh\nএই Safepraz-এ অভ্য়াস বা নিচাৰ সৃষ্টি কৰে নেকি?\nনহয়, Safeprazয়ে অভ্যাসৰ সৃষ্টি নকৰে।\nআপুনি Safepraz লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, Safepraz লোৱাৰ পিছত কোনো পাৰ্শ্চক্ৰিয়া দেখা নাযায়।\nনহয়, Safeprazয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Safepraz ক্ৰিয়া-প্ৰতিক্ৰিয়া - Safepraz Interactions with Food and Alcohol in Assamese - khadya aaru modor xoite Safepraz kriya-pratikriya\nখাদ্য আৰু Safeprazৰ ক্ৰিয়া-প্ৰতিক্ৰিয়া\nখাদ্যৰ সৈতে Safepraz লোৱাটোৱে একো সমস্যাৰ সৃষ্টি নকৰে।\nমদ আৰু Safeprazৰ মাজৰ প্ৰতিক্ৰিয়া\nSafepraz লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nSafepraz ৰ অনুকল্প - Substitutes for Safepraz in Assamese\nআপুনি বা আপোনাৰ পৰিয়ালৰ কোনোবাই Safepraz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Safepraz ব্যৱহাৰ কৰিছিল নেকি?\nআপুনি কিমান পৰিমাণে Safepraz সেৱন কৰিছিল?\nআপুনি Safepraz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Safepraz সেৱন কৰে?


সদস্য বাৰ্তা:Mridul Kumar Sharmah - অসমীয়া ৱিকিপিডিয়া\nসদস্য বাৰ্তা:Mridul Kumar Sharmah\nনমস্কাৰ, Mridul Kumar Sharmah\n-- বিষ্ণু শইকীয়া⇒✉ 13:48, 15 ফেব্ৰুৱাৰী 2013 (UTC)\n1 ৱিকিউৎস পদক\n2 কাৰিকৰী বিশেষজ্ঞ সহযোগী পদক\n3 জুলাই (২০২০) মাহৰ ৱিকিপিডিয়ান\n4 আয়োজক পদক\n5 প্ৰচাৰ সম্পাদক\n6 ২০২১ চনৰ ৱিকিমিডিয়া ফাউণ্ডেচন নিৰ্বাচনৰ বাবে মনোনয়ন আহ্বান\n7 2021 Wikimedia Foundation Board elections: Eligibility requirements for voters\n8 দক্ষিণ এছীয় সম্প্ৰদায়ৰ সৈতে প্ৰাৰ্থীসকলৰ মুখামুখী অনুষ্ঠান\n9 ৱিকিমিডিয়া ফাউণ্ডেচন নিৰ্বাচনৰ ভোটদান আৰম্ভ হৈছে\nৱিকিউৎস পদক[সম্পাদনা কৰক]\nৱিকিউৎস: সাংস্কৃতিক পদক\nৱিকিউৎসত হনুমান পাঁচালী গ্ৰন্থখন যোগ কৰি দিয়া অৱদানৰ বাবে আপোনালৈ এই সামান্য সন্মান আগবঢ়োৱা হ'ল। প্রভাকৰ শৰ্মা নেওগ (talk) 11:07, 29 নৱেম্বৰ 2014 (UTC)\nকাৰিকৰী বিশেষজ্ঞ সহযোগী পদক[সম্পাদনা কৰক]\nকাৰিকৰী বিশেষজ্ঞ সহযোগী পদক\nঅভিনন্দন! জনাবলৈ পাই সুখী হৈছোঁ যে অসমীয়া ৱিকিমিডিয়া প্ৰকল্পসমূহৰ কাৰিকৰী দিশলৈ আগবঢ়োৱা বৰঙণিৰ স্বীকৃতি স্বৰূপে আপোনাক এই বিশেষ পদক প্ৰদান কৰা হৈছে। আশা কৰোঁ অসমীয়া ৱিকিমিডিয়া প্ৰকল্পলৈ আপোনাৰ অমূল্য অৱদানৰ ধাৰা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে-\nঅসমীয়া ৱিকিমিডিয়া সমাজৰ হৈ- অনামিকা(চুমু) বড়া (talk) 07:03, 30 May 2020 (ইউ.টি.চি.)\nজুলাই (২০২০) মাহৰ ৱিকিপিডিয়ান[সম্পাদনা কৰক]\nএই মাহৰ ৱিকিপিডিয়ান\nঅভিনন্দন! জনাবলৈ পাই সুখী হৈছোঁ যে যোৱা মাহত অসমীয়া ৱিকিপিডিয়াৰ সদস্যসকলে কৰা সম্পাদনাৰ সংখ্যা আৰু সেইবোৰৰ গুৰুত্বৰ ওপৰত ভিত্তি কৰি আপোনাক "এই মাহৰ ৱিকিপিডিয়ান" সন্মানেৰে বিভূষিত কৰা হৈছে। আশা কৰোঁ অসমীয়া ৱিকিপিডিয়া প্ৰকল্পলৈ আপোনাৰ অমূল্য অৱদানৰ ধাৰা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে-\nঅসমীয়া ৱিকিপিডিয়াৰ সদস্যবৃন্দ\nঅনামিকা(চুমু) বড়া (talk) 17:54, 30 June 2020 (ইউ.টি.চি.)\nআয়োজক পদক[সম্পাদনা কৰক]\nঅসমীয়া ৱিকিমিডিয়া কৰ্মশালা অনুষ্ঠিত কৰাত আপোনাৰ অৱদানৰ স্বীকৃতি স্বৰূপে এই বিশেষ আয়োজক পদক আগবঢ়ালোঁ। আশা কৰোঁ আগলৈকো ৱিকিমিডিয়া প্ৰকল্পৰ কাম-কাজ ৰাইজৰ মাজলৈ নিয়াত আপোনাৰ প্ৰচেষ্টা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে— অসমীয়া ৱিকিমিডিয়া সমাজ। অনামিকা(চুমু) বড়া (talk) 14:00, 31 August 2020 (ইউ.টি.চি.)\nপ্ৰচাৰ সম্পাদক[সম্পাদনা কৰক]\nশেহতীয়াকৈ অনলাইন মাধ্যমত অসমীয়া ৱিকিমিডিয়া আৰু ৱিকিউৎসৰ কৰ্মশালা অনুষ্ঠিত কৰা আৰু প্ৰচাৰ কৰাত আপুনি বিশেষ অৱদান আগবঢ়োৱাৰ স্বীকৃতি স্বৰূপে এই বিশেষ প্ৰচাৰ সম্পাদক পদক আগবঢ়ালোঁ। আশা কৰোঁ আগলৈকো ৱিকিমিডিয়া প্ৰকল্পৰ কাম-কাজ ৰাইজৰ মাজলৈ নিয়াত আপোনাৰ প্ৰচেষ্টা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে— অসমীয়া ৱিকিমিডিয়া সমাজ।Bhaskarjyoti Bhuyan (talk) 14:27, 31 August 2020 (ইউ.টি.চি.)\nপ্ৰিয় Mridul Kumar Sharmah,\nবাবুল বৈশ্য 08:29, 12 June 2021 (ইউ.টি.চি.)\nMediaWiki message delivery (বাৰ্তা) 16:27, 30 June 2021 (ইউ.টি.চি.)\nদক্ষিণ এছীয় সম্প্ৰদায়ৰ সৈতে প্ৰাৰ্থীসকলৰ মুখামুখী অনুষ্ঠান[সম্পাদনা কৰক]\nআপুনি নিশ্চয় জ্ঞাত যে ৱিকিমিডিয়া ফাউণ্ডেশ্যনৰ প্ৰশাসন পৰিচালনা কৰা বোৰ্ড অফ ট্ৰাষ্ট্ৰীজৰ ৪খন আসনৰ বাবে নিৰ্বাচন প্ৰক্ৰিয়া চলি আছে। অহা ৪ আগষ্টৰ পৰা ১৭ আগষ্টলৈ উক্ত আসন কেইখনৰ বাবে ভোটদান অনুষ্ঠিত হ’ব। বিশ্বৰ বিভিন্ন দেশৰ পৰা নিৰ্বাচনত অৱতীৰ্ণ হোৱা মুঠ ২০জন প্ৰাৰ্থীয়ে ৩১ জুলাই ২০২১ তাৰিখ, শনিবাৰে ভাৰতীয় সময় আবেলি ৪.০০ বজাৰ পৰা ৬.৩০ বজালৈ (আন্তঃৰাষ্ট্ৰীয় মান সময় ১০.৩০ বজাৰ পৰা ১৩.০০ বজালৈ) দক্ষিণ এছীয় আৰু ই.এচ.ই.এ.পি. সম্প্ৰদায়ৰ সৈতে মুখামুখী হ’ব। এই অনুষ্ঠানত আপুনিও অংশগ্ৰহণ কৰিব পাৰে আৰু প্ৰাৰ্থীসকলৰ প্ৰতি কিবা প্ৰশ্ন থাকিলে সুধিব পাৰে।\nমুখামুখী অনুষ্ঠানত অংশগ্ৰহণ কৰিবলৈ অনুগ্ৰহ কৰি এই প্ৰপত্ৰখন পূৰাওক।বিশদ বিবৰণৰ বাবে মেটাৰ এই পৃষ্ঠাটো চাওক।\nবাবুল বৈশ্য 16:40, 29 July 2021 (UTC)\nটোকা: ভোটাৰসকলৰ মাজত সজাগতা সৃষ্টি কৰিবলৈ কৰা প্ৰচেষ্টাৰ অংশ হিচাপে আপুনি এই বাৰ্তাটো লাভ কৰিছে।\nৱিকিমিডিয়া ফাউণ্ডেচন নিৰ্বাচনৰ ভোটদান আৰম্ভ হৈছে[সম্পাদনা কৰক]\nআপোনাক জনাবলৈ পাই সুখী হৈছো যে ২০২১ চনৰ ৱিকিমিডিয়া ফাউণ্ডেচন বোৰ্ড অফ ট্ৰাষ্টীজ নিৰ্বাচনত ভোটদান কৰিবলৈ আপুনি যোগ্যতা অৰ্জন কৰিছে। ইতিমধ্যে ১৮ আগষ্টৰ ০০:০০ বজাৰ (আন্তঃৰাষ্ট্ৰীয় মান সময়) পৰা নিৰ্বাচন আৰম্ভ হৈছে আৰু ই ৩১ আগষ্টৰ ২৩:৫৯ বজালৈ (আন্তঃৰাষ্ট্ৰীয় মান সময়) চলিব। ৱিকি-সম্প্ৰদায়ৰ ভোটেৰে এই বছৰ চাৰিখন আসনৰ বাচনি হ'ব। আশা কৰো, আপোনাৰ ভোটাধিকাৰ সাবস্ত্য কৰিব আৰু অধিক বিবিধতা আৰু দক্ষতাসম্পন্ন এখন ট্ৰাষ্টী বোৰ্ড গঠন কৰাত বিশেষ ভূমিকা লব।\nভোটদানৰ তথ্য আৰু নিৰ্দেশনা ভোটদান তথ্য পৃষ্ঠাত আছে। ভোটদানৰ পূৰ্বে অনুগ্ৰহ কৰি বৰ্তমানৰ বোৰ্ডে কৰা প্ৰাৰ্থী উপস্থাপন আৰু দক্ষতা মূল্যায়নৰ বিষয়ে পঢ়ক। যোগ্য ভোটাৰসকলে মেটা-ৱিকিৰ চিকিওৰ পোললৈ গৈ ভোটদান কৰিব পাৰিব। ভোটদান সম্পৰ্কীয় নিৰ্দেশনাসমূহৰ বিষয়ৰ জানিবলৈ বিষয়ে জানিবলৈ "ৱিকিমিডিয়া ফাউণ্ডেচন নিৰ্বাচন ২০২১" শীৰ্ষক পৃষ্ঠাটোও চাব পাৰে।\nবাবুল বৈশ্য 02:25, 18 August 2021 (ইউ.টি.চি.)\nটোকা: ভোটাৰসকলৰ মাজত সজাগতা সৃষ্টি কৰিবলৈ কৰা প্ৰয়াসৰ অংশ হিচাপে আপুনি এই বাৰ্তাটো লাভ কৰিছে।\n"https://as.wikipedia.org/w/index.php?title=সদস্য_বাৰ্তা:Mridul_Kumar_Sharmah&oldid=291648"ৰ পৰা অনা হৈছে\nএই পৃষ্ঠাখন ১৮ আগষ্ট, ২০২১ তাৰিখে ০৭:৫৫ বজাত অন্তিম সংশোধন কৰা হৈছিল।


জনশূন্য পথত বাইক ষ্টাণ্ট! নগাঁৱত কৰ’নাক লৈ সতৰ্ক নহয় এইসকল... | News Next One\nজনশূন্য পথত বাইক ষ্টাণ্ট! নগাঁৱত কৰ’নাক লৈ সতৰ্ক নহয় এইসকল...\nনগাঁওঃ সমগ্ৰ বিশ্বকে কপাঁই তোলা মাৰাত্মক কৰ’না ভাইৰাছে ৰাজ্যৰ বিভিন্ন প্ৰান্তৰ দৰে নগাঁও জিলাতো সৰ্বত্ৰে আতংকময় পৰিৱেশৰ সৃষ্টি কৰিছে৷ এই ভাইৰাছত বৰ্তমানলৈকে ৰাজ্যৰ কোনো লোক আক্ৰান্ত হোৱা নাই যদিও চৰকাৰে ইয়াৰ সংক্ৰমণ প্ৰতিহত কৰাৰ অৰ্থে ৰাইজৰ মাজত সজাগতা সৃষ্টিৰে বিভিন্ন কাৰ্যকৰী পদক্ষেপ গ্ৰহণ কৰিছে৷\nএই ভাইৰাছবিধ যাতে কোনো কাৰণতে বিয়পিব নোৱাৰে তাৰ বাবে কেতবোৰ কঠোৰ নীতি-নিৰ্দেশনা চৰকাৰে বলৱৎ কৰিছে। চৰকাৰৰ এনে কঠোৰ নীতি-নিৰ্দেশনাৰ প্ৰতি নগঞা জনগণে সঁহাৰি জনাই যথেষ্ট সচেতনতা অৱলম্বন কৰা দেখা গৈছে। বিগত দিনকেইটাত বিশেষ এৰাব-নোৱাৰা কাম নাথাকিলে নগঞা লোকসকল ঘৰৰ বাহিৰ নোলাই গৃহবন্দিত্ব যাপন কৰাত সন্ধিয়াৰে পৰা গ্ৰামাঞ্চলৰ ৰাজহুৱা স্থান আৰু বাট-পথ জনশূন্য হৈ পৰা দেখা গৈছে৷\nসজাগ হোৱা নাই এইসকল\nকৰ’নাতংকই সকলোকে এক অনাহুত পৰিস্থিতিৰে মোকাবিলা কৰিবলৈ বাধ্য কৰাইছে যদিও জিলাখনৰ পশ্চিম প্ৰান্তৰ একাংশ উদণ্ড প্ৰকৃতিৰ চেমনীয়া আৰু যুৱক এতিয়াও এই মাৰাত্মক ভাইৰাছক লৈ সচেতন হোৱা নাই৷ কিয়নো সৰ্বত্ৰে বিভীষিকাময় পৰিস্থিতি উদ্ভৱ হোৱাৰ পিছতো এইসকল চেমনীয়া আৰু যুৱকে পূৰ্বৰ দৰেই স্বাভাবিকভাৱে দিনে-নিশাই ঘূৰি-পকি ফুৰা দেখিবলৈ পোৱা গৈছে৷ কোনো কাম-বন নথকাকৈ বাইক লৈ অনাই-বনাই ঘূৰি স্ফূৰ্তি-তামাচাত মচগুল হৈ সময় অতিবাহিত কৰিছে এইসকলে৷\nএকাংশই আকৌ কৰ’নাতংকৰ ফলত খালী হৈ পৰা পথবোৰত তীব্ৰ গতিৰে বাইক চলাই ষ্টান্টমেন হোৱাৰো অপচেষ্টা চলাইছে৷ ঠায়ে ঠায়ে ১০-১২জন যুৱক লগ হৈ নদী বা বিল আদি জলাশয়ৰ পাৰত ভোজ-ভাত খাই চৰকাৰে জাৰি কৰা নীতি-নিৰ্দেশনাক উলংঘা কৰি আহিছে। ফলত চেমনীয়া আৰু যুৱকচামৰ এনে কৰ্ম-কাণ্ডই এতিয়া সচেতন লোকসকলক বেছ চিন্তিত কৰি তুলিছে।\nএনেদৰে কৰ’না ভাইৰাছৰ প্ৰতিৰোধৰ কোনো ব্যৱস্থা গ্ৰহণ নকৰি ভয়াৱহ পৰিস্থিতিক তিলমানো গুৰুত্ব নিদি দুপৰ নিশালৈকে ঘূৰি ফুৰা হেতুকে এই ভাইৰাছ কিবা কাৰণত সংক্ৰমিত হ’লে অভাবৱনীয় পৰিস্থিতিৰ আশংকা কৰিছে সচেতন লোকসকলে৷ গতিকে এইসকল উদণ্ড প্ৰকৃতিৰ চেমনীয়া আৰু যুৱকৰ বিৰুদ্ধে জিলা প্ৰশাসনক তাৎক্ষণিক ব্যৱস্থা গ্ৰহণৰ দাবী জনাইছে শংকিত নগঞা সচেতন লোকসকলে।\n(ওপৰত ব্যৱহাৰ কৰা ফটোখন প্ৰতীকি ফটো)


ভগদত্ত নৰকাসুৰৰ পুত্ৰ আছিল। মহাভাৰতত তেওঁ প্ৰাগজ্যোতিষপুৰত ৰাজত্ব কৰিছিল বুলি উল্লেখ আছে। ভগদত্তৰ জীয়েক ভানুমতীক কৌৰৱৰাজ দুৰ্যোধনলৈ বিয়া দিছিল। সেয়ে তেওঁ কুৰুক্ষেত্ৰৰ যুদ্ধত জোঁৱায়েক দুৰ্যোধনৰ পক্ষ লৈ যুদ্ধ কৰিছিল। তেওঁ চীন আৰু কিৰাত সৈন্য সহ ...\nমিচিং লুজান আবেগিক এক্য সাধনাত শ্ৰীমম্ত শঙ্কৰদেৱৰ প্ৰসংগীকতা মিচিং জনজীৱন চিন্তা সম্পৰ্কিত সমস্যা, শিক্ষা আৰু ভাষা আঞ্চলিক ভাষা বনাম আভাস মিচিং কৃষ্টিৰ চমু আভাস\nমহেন্দ্ৰ মোহন চৌধুৰী ৰ জন্ম ১৯০৯ চনত অসমৰ বৰ্তমান বৰপেটা জিলাৰ অৰ্ন্তগত নগাঁও নামৰ গাঁৱত। এল বি পাচ কৰি তেওঁ মহাত্মা গান্ধীৰ আহ্বানত ভাৰত ত্যাগ আন্দোলনৰ আগৰণুৱা হৈ পৰে। গোপীনাথ বৰদলৈৰ নেতৃত্বত অসমক গ্ৰুপিঙৰ পৰা ৰক্ষা কৰিবলৈ ১৯৪৬ চনৰ ১৫ ডিচেম্বৰত ...\nমাইলছ ব্ৰনছন এগৰাকী আমেৰিকান ব্যেটিষ্ট মিশ্যনাৰী আছিল আৰু অসম, ভাৰতৰ উত্তৰপূৰ্ব আৰু বিশেষকৈ অসমীয়া ভাষাৰ বাবে তেখেতে প্ৰভূত কাম কৰি গৈছে। তেখেতৰ কাৰ্য্যৰ ভিতৰত তেখেতে প্ৰণীত কৰা অসমীয়া অভিধাখন মূখ্য। ১৯৩৮ চনৰ ৪ জুলাই তাৰিখে অসমৰ শদিয়ালৈ অহা ব্ ...\nমাৰ্ক জুকাৰবাৰ্গ এগৰাকী আমেৰিকান কম্পিউটাৰ প্ৰগ্ৰেমাৰ আৰু ইন্টাৰনেট উদ্যামী৷ ইন্টাৰনেটৰ জগতত তেওঁ ফেইচবুকক লৈ এক আলোৰণৰ সৃষ্টি কৰে৷ তেওঁৰ জন্ম হৈছিল ১৯৮৪ চনৰ ১৪ মে’ তাৰিখে আমেৰিকা যুক্তৰাষ্ট্ৰৰ নিউয়ৰ্ক ৰাজ্যৰ হুৱাইট প্লেইনছত৷ তেওঁৰ দেউতাক এডৱাৰ্ ...\nআমেৰিকান পাদ্ৰী মাৰ্টিন লুথাৰ কিং, অনুজ আছিল একাধাৰে সক্ৰিয় কৰ্মী, আফ্ৰিকীয়-আমেৰিকান গণ অধিকাৰ আন্দোলনৰ আগশাৰীৰ নেতা। তেওঁক বিশেষকৈ আমেৰিকা যুক্তৰাষ্ট্ৰ তথা সমগ্ৰ বিশ্বতে গণ অধিকাৰৰ বিষয়ে সজাগতা অনাৰ বাবে জনা যায়। মহাত্মা গান্ধীৰ অহিংস নীতিয় ...\nমুনমী ফুকন অসমীয়া চলচ্চিত্ৰ জগতৰ এগৰাকী অভিনেত্ৰী। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ, ছুটি ছবি, ধাৰাবাহিক আৰু ভ্ৰাম্যমাণ থিয়েটাৰতো অভিনয় কৰিছে ৷\nমুহিৰাম শইকীয়া এগৰাকী ভাৰতীয় ৰাজনীতিক আছিল। তেওঁ অসমৰ নগাওঁ লোকসভা সমষ্টিৰ পৰা অসম গণ পৰিষদ দলৰ সদস্য হিচাপে ভাৰতৰ সংসদ নিম্ন সদন লোকসভালৈ ১৯৯১, ১৯৯৬ আৰু ১৯৯৮ চনত সাংসদ হিচাপে নিৰ্বাচিত হৈছিল। এইছ ডি দেৱেগৌড়া আৰু ইন্দেৰ কুমাৰ গুজৰাল নেতৃত্বাধী ...\nমোমাই তামুলী আহোমৰ স্বৰ্গদেউ প্ৰতাপ সিংহৰ ৰাজচৰাৰ এগৰাকী বিষয়া আছিল। তেওঁ খুব তলখাপৰ পৰা আহি এসময়ত ডাঙৰ বিষয়বাব পাইছিল। তেওঁ হৈছিলগৈ ৰাজ্যৰ সৰ্বপ্ৰধান কাৰ্য্যপালক আৰু বিচাৰক। গুণী আৰু দক্ষ বিষয়া হিচাপে অসম বুৰঞ্জীত চিহ্নিত কৰা হৈছে। তেওঁ আহোম ...\nমৌচুমী চহৰীয়া এগৰাকী অসমৰ সংগীত জগতৰ এগৰাকী কন্ঠশিল্পী। তেখেতে বৰ্তমানলৈ বহুকেইটা অসমীয়া জনপ্ৰিয় গীতত নিজৰ কণ্ঠদান কৰিছে। ১৯৯০ চনত মাত্ৰ ৫ বছৰ বয়সতে পঞ্চম শ্ৰেণীত পঢ়ি থাকোতেই তেখেতৰ "ফাগুণৰ চেঁচাতে" নামৰ এটা এলবাম মুকলি কৰ৷ তেখেতে বৰ্তমানলৈ ...\nলক্ষহীৰা দাস অসমৰ এগৰাকী কবি, গীতিকাৰ, গায়িকা আৰু শিক্ষাবিদ। ১৯৩৩ চনৰ ২ ফেব্ৰুৱাৰীত তেখেতে জন্মগ্ৰহণ কৰে। পিতৃৰ নাম চন্দ্ৰ বৈশ্য সাউদ আৰু মাতৃ ধৈৰ্যবালা। গুৱাহাটী অনাতাঁৰ কেন্দ্ৰৰ স্বীকৃতিপ্ৰাপ্ত গীতিকাৰ। প্ৰকাশিত পুথি- প্ৰথমা, গীতাৰ্ঘ্য, লক্ষহী ...\nলক্ষ্মীকান্ত আতৈ হাজোৰ ওচৰৰ ঘোৰাহাটত জন্ম হয় । কোচ ৰজা ৰঘুদেৱে এই গাঁওখন হয়গ্ৰীৱ মাধৱ মন্দিৰলৈ উচ্চৰ্গা কৰিছিল। তেওঁৰ পিতৃ নাম পুষ্কৰ। লক্ষ্মীকান্ত আতৈৰ এমহীয়াতে মাতৃ ঢুকুৱাত পিতৃয়ে বৈৰাগী হৈ ঘৰ এৰি গুচি যায়। ফলত লক্ষ্মীকান্ত আতৈয়ে পেহাক-পে ...\nলক্ষ্মীকান্ত বৰুৱা ৰ জন্ম হয় শিৱসাগৰত। পিতৃৰ নাম ৰজনীকান্ত বৰুৱা। "মাখন উকিল" নামেৰে জনাজাত লক্ষ্মীকান্ত বৰুৱাই শিৱসাগৰত ওকালতি কৰিছিল। তেখেত ব্ৰিটিছ ভাৰতৰ সময়ত এবাৰ অসম ব্যৱস্থাপক সভাৰ সদস্য হিচাপে নিৰ্বাচিত হৈছিল। তেখেত কটন মহাবিদ্যালয়ত পঢ়া ...\nআধুনিক অসমীয়া সংগীতৰ বিজ্ঞানসন্মত অধ্যয়নৰ বাটকটীয়া লক্ষ্মীনাথ বৰুৱাই বান ৰংগমঞ্চৰ সংগীত অধ্যাপক হিচাপে কৰ্মনিৰ্বাহ কৰিছিল। ১৯০৯ চনত তেখেতৰ সংগীত বিষয়ক প্ৰথম পুথি "সঙ্গীত-কোষ" প্ৰকাশ পায়। জাতীয় সংগীত, বিবিধ সংগীত আৰু পুৰণি সংগীত নামেৰে তিনিট ...\nললিত কুমাৰ দলে ২৫ মে ১৯২৭- ১৬ মাৰ্চ ১৯৮৬ এগৰাকী ভাৰতীয় ৰাজনীতিক আৰু ভাৰতীয় জাতীয় কংগ্ৰেছৰ দলৰ অসমৰ নেতা আছিল\n১৮৪৫ চনত অসমৰ নলবাৰী জিলাত ললিত চন্দ্ৰ গোস্বামী ৰ জন্ম হয়। তেখেতৰ পিতৃ কৃষ্ণনাৰায়ণ চৈতন্যপন্থী নাৰায়নপুৰ সত্ৰৰ সত্ৰাধিকাৰ আছিল । পিতৃৰ মৃত্যুৰ পিছত তেওঁ নিজে সত্ৰৰ ভাৰ লৈছিল। বৈষ্ণৱ কবিৰ অৰ্হিত গোপাল ভট্টৰ কেলি ৰহস্য নামৰ পুথিখন অসমীয়া ভাষালৈ ...\nলিঅনেল আন্দ্ৰেছ মেছি) স্পেনিছ ক্লাব বাৰ্চিলোনা আৰু আৰ্জেণ্টিনা ৰাষ্ট্ৰীয় ফুটবল দলৰ হৈ ফৰৱাৰ্ড হিচাপে খেলা এজন আৰ্জেণ্টিনাৰ পেছাদাৰী ফুটবল খেলুৱৈ। ফৰৱাৰ্ড হিচাপে খেলা মেছি ৰাষ্ট্ৰীয় ফুটবল দলটোৰ দলপতি। তেওঁ ২১ বছৰ বয়সত বেলন ডিঅৰ আৰু ফিফা বৰ্ষশ্ৰ ...\nলুনা লহকৰ অসমীয়া চলচ্চিত্ৰ জগতৰ এগৰাকী অভিনেত্ৰী। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ আৰু চুটি ছবিত অভিনয় কৰিছে। ইয়াৰ উপৰিও তেখেতে ইউনাইটেড ছিক্স নামৰ বলিউডৰ চলচ্চিত্ৰতো অভিনয় কৰিছিল।\nহাউ টু পেইণ্ট সানলাইট এ ফাৰ ৰকওয়ে অফ দি হাৰ্ট ল্যান্ডস্কেপস অফ লিভিং অ্যাণ্ড ডায়িং ষ্টাৰটিং ফ্ৰম স্যান ফ্ৰানসিসকো অন দি ব্যাৰাকস ৰুটিনস ওপন আই, ওপন হাৰ্ট দিজ আৰ মাই ৰিভাৰ্স পোয়েট্ৰি এজ ইনসাৰজেণ্ট আৰ্ট ব্যাক ৰোডস টু ফাৰ টাউনস আফটাৰ ব্যাক পিকচাৰ ...\nষ্টেন বৰুৱা ৰ প্ৰকৃত নাম হৰি বৰুৱা। শিৱসাগৰ জিলাৰ হাঁহচৰাত জন্ম লাভ কৰা হৰি বৰুৱাই বিপ্লৱী কমিউনিষ্ট পাৰ্টিৰ সশস্ত্ৰ সংগ্ৰামত যোগ দিছিল। এই সূত্ৰে হাতত ষ্টেনগান লোৱা হেতু ষ্টেন বৰুৱা নামেৰে জনাজাত আছিল। ১৯৪২ চনত ভাৰতৰ স্বাধীনতা সংগ্ৰামৰ অংশ হিচাপ ...\nসমৰেন্দ্ৰ নাৰায়ন দেৱ অসমৰ এজন প্ৰসিদ্ধ চলচ্চিত্ৰ পৰিচালক। ১৯৭১ চনত মুক্তিপ্ৰাপ্ত অৰণ্য নামৰ চলচ্চিত্ৰৰ পৰিচালনাৰ যোগেদি তেখেতে অসমীয়া চলচ্চিত্ৰ জগতত পদাৰ্পন কৰিছিল। তেখেতে মুঠতে ৬খন অসমীয়া চলচ্চিত্ৰৰ পৰিচালনা কৰিছিল। তেখেতৰ পৰিচালনত মুক্তি পোৱ ...\nসৰ্বানন্দ সিংহই মোৱামৰীয়া বিদ্ৰোহৰ অচিলাত স্বাধীন মটক ৰাজ্য ঘোষণা কৰিছিল। জন্মৰ নাম মাটিবৰ। তেওঁ বুৰুক চুতীয়া বংশৰ লোক আছিল। ১৭৯১ চনত বেংমৰা ত ৰাজধানী পাতি নিজকে স্বাধীন ৰজা ঘোষণা কৰি সৰ্বানন্দ সিংহ নাম লয়। তেওঁ ৰংপুৰৰ সাময়িক বিদ্ৰোহী ৰজা ভৰত ...\nহাগ্ৰামা মহিলাৰী বড়ো: हाग्रामा मोहिलारी ওৰফে হাগ্ৰামা বসুমতাৰী বড়োলেণ্ড এলেকা পৰিষদ বড়োলেণ্ড টেৰিটৰিয়েল কাউন্সিলৰ প্ৰাপ্তন মূখ্য কাৰ্যবাহী সদস্য। পূৰ্বতে তেওঁ বড়ো লিবাৰেছন টাইগাৰ্ছ ফৰ্ছ ইংৰাজী:BLTFৰ সেনাধ্যক্ষ আছিল। ২০০৩ চনৰ ৬ ডিচেম্বৰ তাৰিখ ...\nহিতেশ ডেকা অসমৰ এগৰাকী প্ৰসিদ্ধ সাহিত্যিক৷ অসমীয়া ভাষা-সাহিত্যৰ উপন্যাস, নাটক, প্ৰৱন্ধ আদি সকলা দিশতে তেখেতে বৰঙণি আগবঢ়াই গৈছে৷\nহেমাঙ্গ বিশ্বাস এগৰাকী গীতিকাৰ, কবি, কণ্ঠশিল্পী আৰু নিবন্ধকাৰ হিচাপে জনাজাত যিজনে মূলতঃ অসমীয়া আৰু বাংলা সাহিত্য ৰচনাৰে জনপ্ৰিয়তা লাভ কৰিবলৈ সক্ষম হৈছিল। তেখেত অসমৰ গণনাট্য সংঘৰ প্ৰতিষ্ঠাপক সম্পাদক আছিল। মূলত লোকসংগীতক কেন্দ্ৰ কৰি গণসংগীত সৃষ্ট ...\nহেমৰাম বৰা ভাৰতৰ এগৰাকী স্বাধীনতা সেনানী। তেখেতৰ জন্মস্থান নগাঁও জিলাৰ হাতীগড় গাৱঁত। ১৯৪২ চনৰ" ভাৰত ত্যাগ” আন্দোলনে নগাঁও জিলাত তীব্ৰতৰ ৰূপ ধাৰণ কৰিছিল। কলাই কোঁচ আৰু হেমৰাম বৰাএই আন্দোলনত সক্ৰিয় অংশগ্ৰহণ কৰিছিল। ১৯৪২ চনৰ ২৫ আগষ্টৰ দিনা বেবেজীয ...\nহেৰমান কাৰ্ম হেস্ আছিল জাৰ্মানীত জন্ম গ্ৰহণ কৰা এজন বিশিষ্ট কবি, উপন্যাসিক আৰু চিত্ৰকৰ। ১৯৪৬ খ্ৰীষ্টাব্দত তেওঁ সাহিত্যত নবেল পুৰস্কাৰ লাভ কৰে। ভাৰতীয় শ্ৰমণ দৰ্শনৰ আধাৰত ১৯২২ চনত তেওঁ জাৰ্মান ভাষাত সিদ্ধাৰ্থ নামৰ কালজয়ী উপন্যাসখনো ৰচনা কৰিছিল। স ...\nহেৰিয়েট বি.এল. কট্টাৰ প্ৰথম অসমীয়া কাকত অৰুণোদইৰ মুদ্ৰক আৰু খ্ৰীষ্টীয়ান ধৰ্ম প্ৰচাৰক অলিভাৰ টি. কট্টাৰৰ পত্নী। মূলতে আমেৰিকাৰ বাসিন্দা এই মহিলাই স্বামীৰ সৈতে অসমৰ শদিয়া, জয়পুৰ আৰু শিৱসাগৰত থাকে আৰু ইলাইজা হুইট্‌নী ব্ৰাউনৰ লগলাগি কেবাখনো অসমী ...\nৰত্ন কন্দলী শৰ্মা কটকী স্বৰ্গদেউ ৰুদ্ৰসিংহৰ কটকী আছিল। ১৭১০ চনৰপৰা ১৫ চনলৈ মুঠতে তিনিবাৰ অৰ্জুন দাস বৈৰাগীৰ লগত ত্ৰিপুৰা ৰাজ্যলৈ স্বৰ্গদেউৰ সন্দেশ লৈ গৈছিল। মোগল আক্ৰমণৰ বিৰুদ্ধে থিয় দিবলৈ স্বৰ্গদেৱে ত্ৰিপুৰা ৰাজ্যৰ সহায় বিচাৰি বাৰ্তা পঠিয়াইছি ...\nৰমা দাশ ৩০ৰ দশকৰ এজন অসমীয়া চুটি গল্পকাৰ। আৱাহন আলোচনীৰ যোগেদি আত্মপ্ৰকাশ কৰে। তেখেত আৱাহন যুগৰ গল্পকাৰ। তেখেতৰ উল্লেখযোগ্য গল্প হল বৰ্ষা যেতিয়া নামে, প্ৰায়শ্চিত্ত, অচল টকা, অবুজ মায়া, কোন এওঁ নতুন মিৰাণ্ডা ইত্যাদি। ৰোমাণ্টিক যুগৰ নৰ-নাৰীৰ প্ ...\nৰমেন ডেকা জন্ম ১ মাৰ্চ ১৯৫৪ এগৰাকী ভাৰতীয় ৰাজনীতিক আৰু তেওঁ ভাৰতীয় জনতা পাৰ্টীৰ সদস্য। ডেকা ভাৰতীয় সংসদৰ নিম্ন সদন লোকসভাৰ সাংসদ। তেওঁ অসমৰ প্ৰতিনিধিত্ব কৰে। ডেকা ভাৰতীয় জনতা পাৰ্টীৰ অসম ৰাজ্যিক সমিতিৰ সভাপতি হিচাপেও কাৰ্যনিৰ্বাহ কৰিছিল।\nৰাজবালা দাস অসমৰ এগৰাকী শিক্ষাবিদ। ১৮৯৩ চনৰ ৮ মাৰ্চ তাৰিখে ডিব্ৰুগড়ত ৰাজবালা দাসৰ জন্ম হৈছিল । তেওঁৰ পিতৃ ৰমাকান্ত বৰুৱা আৰু মাতৃ কমলা বৰুৱা। ১৯১৫ চনত কলিকতাৰ বেথুন কলেজৰ পৰা তেখেতে এণ্ট্ৰেন্স পৰীক্ষা পাছ কৰে। ১৯২০ চনত স্নাতক আৰু ডাঃ জ্যোতিষ চন্ ...\nৰুদ্ৰ কন্দলী প্ৰাক-শংকৰী যুগৰ এগৰাকী উল্লেখযোগ্য কবি। সাহিত্য চৰ্চাৰ ক্ষেত্ৰত তেখেতে ৰজা শ্ৰীমন্ত তাম্ৰধ্বজৰ পৃষ্ঠপোষকতা লাভ কৰিছিল।\nৰেবা ফুকন অসমৰ এগৰাকী অভিনেত্ৰী। বৰ্তমানলৈ বহুকেইখন অসমীয়া ভাষাৰ চলচ্চিত্ৰ, নাটক আৰু ছুটি ছবি তথা ধাৰাবাহিকত অভিনয় কৰিছে৷ ইয়াৰ উপৰিও অসমৰ ভ্ৰাম্যমান থিয়েটাৰসমূহত তেখেতে বহু নাটকত অভিনয় কৰিছে৷ অসমৰ গোলাঘাট জিলাৰ কঁহৰা গাঁৱত ২৩ জুন তাৰিখে তেখে ...\nজিম্মী ডনেল ৱেলছ ওৰফে জিম্ব ৱেলছ -ৰ জন্ম ১৯৬৬ চনৰ আগষ্ট মাহৰ ৭ তাৰিখে হৈছিল। তেখেত এজন আমেৰিকান ইণ্টাৰনেট শিল্পদ্যোগী, কিন্তু তেওঁ বিশেষকৈ অনলাইন মুক্ত তথ্যকোষ ৱিকিপিডিয়া আৰু ৱিকি কোম্পানীৰ সহ-প্ৰতিষ্ঠাপক আৰু পৃষ্ঠপোষক হিচাপে বিশ্বব্যাপি বিখ্যাত ...\nলাইলা ট্ৰেটিকভ, ৱিকিমিডিয়া ফাউণ্ডেশ্যনৰ কাৰ্যবাহী সঞ্চালক। তেখেতৰ জন্মৰ নাম Lyalya Tretyakova । মস্কোত জন্মগ্ৰহণ কৰা ট্ৰেটিকভ সৰুকালতেই আমেৰিকা যুক্তৰাষ্ট্ৰলৈ আহে আৰু ১৯৯৯ চনত কেলিফৰ্নিয়াত ছফ্ট্‌ৱেৰ অভিযন্তা হিচাপে কাম কৰিবলৈ লয়। ইয়াত তেখেতে ...\nআহোম লিপি বা টাই আহোম লিপি হল এক প্ৰকাৰৰ লিপি যাক তাই আহোম ভাষাত ব্যাবহাৰ কৰা হয়। এই লিপি আহোম জনগোষ্ঠী ব্যবহাৰ কৰে টাই আহোম সকলে ব্ৰহ্মপুত্ৰ উপত্যকা ৬০০ বছৰ ৰাজত্ব কৰে।\nটাই অধ্যয়ন আৰু গৱেষণা প্ৰতিষ্ঠান অসমৰ শিৱসাগৰ জিলাৰ মৰাণহাটত অৱস্থিত টাই ভাষা শিক্ষণ আৰু গৱেষণা প্ৰতিষ্ঠান। ডিব্ৰুগড় বিশ্ববিদ্যালয়ৰ অন্তৰ্ভুক্ত প্ৰতিষ্ঠানখন সম্পূৰ্ণ স্বায়ত্ত্ব শাসিত প্ৰতিষ্ঠান। প্ৰতিষ্ঠান খনে টাই ভাষাৰ এবছৰীয়া ডিপ্লোমা পাঠ্ ...\nবঙালী ভাষা আন্দোলন অসমৰ বৰাক উপত্যকাত বঙালী লোক সংখ্যাগৰিষ্ঠ হোৱা সত্ত্বেও অসম চৰকাৰে গোটেই অসমতে অসমীয়াক একমাত্ৰ চৰকাৰী ভাষা হিচাপে স্বীকৃতি দিয়াৰ বিৰুদ্ধে বৰাক উপত্যকাত হোৱা এটি গণ আন্দোলন। অসম পুলিচৰ গুলীত ১১ জন আন্দোলনকাৰী শ্বহীদ হোৱা এই আন ...\nএয়া এক চমু প্ৰবন্ধ আৰু ইয়াক বহলাই লিখা প্ৰয়োজন। সহায়ৰ বাবে ইয়াত ক্লিক কৰক। দেওধাই লিপি বৰ্তমানে এক বিলুপ্ত লিপি, যিটো কিছু বিশেষজ্ঞৰ অনুসৰি কছাৰী জনগোষ্ঠীৰ মাজত প্ৰচলিত আছিল। বিষ্ণুপ্ৰসাদ ৰাভাই ডিমাপুৰ অঞ্চলৰ পৰা অন্য কোনো লিপিৰ সৈতে মিল নথক ...\nব্ৰেইল্ / ˈbr eɪ l / হৈছে অন্ধ বা চকুৰে কম দেখা লোকে ব্যৱহাৰ কৰা এটা স্পৰ্শীয় লিখন পদ্ধতি। পৰম্পৰাগতভাৱে ইয়াক এম্‌বছ কাগজত লিখা হয়। ব্ৰেইল্ ব্যৱহাৰকাৰীয়ে refreshable braille display-ৰ সহায়ত কম্পিউটাৰ স্ক্ৰীন বা আন ইলেক্‌ট্ৰনিক সঁজুলিত আখ ...\nএক লিখন পদ্ধতি হৈছে মৌখিক যোগাযোগক দৃশ্যমানভাৱে প্ৰতিনিধিত্ব কৰাৰ এক পদ্ধতি, যি সাধাৰনতে এক লিপি আৰু ইয়াৰ ব্যৱহাৰ নিয়মৰ সমষ্টিৰে গঠিত। যদিও বাৰ্তা প্ৰেৰণ কৰাত লিখা আৰু কথা দুয়োটা উপযোগী, তথ্য সংৰক্ষণ আৰু স্থানান্তৰৰ এক নিৰ্ভৰযোগ্য প্ৰকাৰ হিচাপ ...\nলেখা, গ্ৰন্থ, দৈনিক, সাপ্তাহিক, মাহেকীয়া বা পষেকীয়া কাকত বা আলোচনী অথবা কবিতাৰ পাঠ, ভাষা, ভাব বা শৃংখলক ব্যাৱস্থিত কৰিবলৈ তথা আৱশ্যকতা অনুসৰি তাত সংশোধন, পৰিৱৰ্তন বা পৰিবৰ্ধন ঘটাই তাক সাৰ্বজনীন প্ৰয়োগ অথবা প্ৰকাশযোগ্য কৰি তোলাকে সম্পাদনা কৰা ব ...\nঅলিম্পাছ মনছ মঙ্গল গ্ৰহত থকা এটা বিশাল ঢাল আগ্নেয়গিৰি। আগ্নেয়গিৰিটোৰ উচ্চতা প্ৰায় ২৫ কিলোমিটাৰ । মাৰ্চ অৰবিটাৰ লেজাৰ এল্টিমিটাৰৰ সহায়ত ইয়াৰ উচ্চতা জোখা হৈছে। মঙ্গল গ্ৰহত থকা ডাঙৰ আগ্নেয়গিৰিবোৰৰ ভিতৰত অলিম্পাছ মনছ আটাইতকৈ চালুকীয়া অৱস্থাত থ ...\nইয় জিমা / ˈ iː w ɵ ˈ dʒ iː m ə, officially Iō-tō, হৈছে জাপানৰ তিনিটা আগ্নেয়গিৰি দ্বীপৰ মাজৰটো। পশ্চিম প্ৰশান্ত মহাসাগৰত অৱস্থিত এই দ্বীপটো প্ৰায় ৫ মাইল দীঘল, ৭৩০ মিটাৰ-৪ কি:মি: বহল, আৰু ইয়াৰ মাটিকালি ৮ বৰ্গমাইল । ই টকিয় পৰা ৬৫০ নটিকেল মাইল দ ...\nবেৰেন দ্বীপ আন্দামান সাগৰত অৱস্থিত এখন দ্বীপ। ভাৰত মহাসাগৰৰ বংগোপসাগৰত অৱস্থিত আন্দামান আৰু নিকোবৰ দ্বীপপুঞ্জৰ আন্দামান দ্বীপসমূহৰ পূবে এই দ্বীপ অৱস্থিত। বেৰেন দ্বীপত অৱস্থিত বেৰেন আগ্নেয়গিৰি দক্ষিণ এছিয়াৰ একমাত্ৰ প্ৰমাণিত সক্ৰিয় আগ্নেয়গিৰি। ...\nবংগোপসাগৰ বিশ্বৰ বৃহত্তম উপসাগৰ। ই ভাৰত মহাসাগৰৰ উত্তৰপশ্চিম অংশত অৱস্থিত প্ৰায় ত্ৰিভূজাকৃতি উপসাগৰ। এই উপসাগৰৰ পশ্চিম দিশত ভাৰত আৰু শ্ৰীলংকা, উত্তৰ দিশত ভাৰত আৰু বাংলাদেশ আৰু পূব দিশত ম্যানমাৰ আৰু ভাৰতৰ আন্দামান আৰু নিকোবৰ দ্বীপপুঞ্জ। বংগোপসাগৰ ...\nছুৱেজ খাল ভূমধ্য সাগৰ আৰু লোহিত সাগৰত সংযোগ কৰিবলৈ ছুৱেজ যোজকৰ মাজেদি খন্দা এটা খাল। এই খাল খন্দাৰ আগতে, কোনো জাহাজ ইউৰোপৰ পৰা এছিয়ালৈ আহোঁতে আফ্ৰিকা মহাদেশেদি বহু হাজাৰ কিলোমিটাৰ ঘূৰি যাবলগীয়া হৈছিল। এই অসুবিধা দূৰ কৰিবলৈ ফ্ৰান্সৰ এজন কূটনীতিব ...\nপানামা খাল ইংৰাজী: Panama Canal, স্পেনীছ: Canal de Panamá হৈছে পানামাত অৱস্থিত ৭৭.১ কি:মি: দৈৰ্ঘ্যৰ এটা খাল যি আটলান্টিক মহাসাগৰৰ সৈতে প্ৰশান্ত মহাসাগৰক স্ংযোগ কৰিছে। এই খালটি খন্দাৰ কামটো ১৮৮১ চনতে ফ্ৰাঞ্চে আৰম্ভ কৰিছিল যদিও প্ৰযুক্তিগত অসুবিধাৰ ...


মিলন – উৎপলা কৌৰ – ফটাঢোল\nJuly 1, 2017 গল্প\t11 Comments\nমিলন – উৎপলা কৌৰ\nবাহিৰত দপদপীয়া বৰষুণ দি বতৰটো ঠাণ্ডা কৰি তুলিলেও ঘৰখনৰ ভিতৰভাগৰ উষ্ণতা ক্ৰমান্বয়ে বাঢ়িছিলহে! মাক আৰু জীয়েকৰ তৰ্কা-তৰ্কিয়ে উষ্ণতা বঢ়াইছিল ৷ তেতিয়া পুৱা নমান বাজিছিল ৷\n– ‘তই সেইটোক ভাল পালি বুলিয়েই তোক তালৈ দিব নোৱাৰোতো! ক’ৰ ঘোকোট গাঁৱত ঘৰ তাৰ৷’\n– ‘সেইবোৰ মোক কৈ লাভ নাই৷ তাক মই কথা দিছো, কেতিয়াবা বিয়া হওঁ যদি তাৰ লগতে হ’ম!’\n– ‘যি কৰ কৰি থাক!’ বুলি সুৰমায়াই ৰাউচি জুৰি কান্দিবলৈ ধৰিলে৷\nসুৰমায়াৰ কান্দোনটো বৰ শ্ৰুতিকটু৷ আনকি জীয়েক ৰসিকাও মাকৰ কান্দোনত তিষ্ঠিব নোৱাৰি কেতিয়াবা ঘৰৰ পৰা ওলাই যায় আৰু তিনি/চাৰিঘণ্টাৰ পাছত কান্দোন কমিলে ঘৰ সোমায়৷ আজি আকৌ কথা বেলেগ৷ সৰুৰে পৰা বৰ কঠুৱা হৃদয়ৰ বুলি নাম থকা ৰসিকাই গাড়ীখনৰ ছাবিটো লৈ মাকৰ কান্দোন বন্ধ হোৱাৰ আগতেই ওলাই গল৷ তাই গাড়ী চলাবলৈ শিকা বেছি দিন হোৱা নাই৷ তথাপি তাইৰ ভয়-ভীত কম, অকলে গাড়ীখন লৈ ওলায় যায়৷ লগত নগদ ধন সৰহকৈ লৈ ওলায় যাতে বাটত কিবা অঘটন ঘটিলে পইছাৰে ’মেনেজ’ কৰিব পাৰে৷ কলেজত একেলগে পঢ়া নগেনৰ লগত তাইক মাকে বিয়া নিদিও বুলিছে! বাপেকৰটো মুখৰ মাতেই নাই৷ খঙেই উঠি যায় তাইৰ দেউতাকৰ কথা ভাবিলে, ইমান ভয়াতুৰ মানুহ থাকেনে! গাড়ীখন লৈ এক কিলোমিটাৰমান গৈ কিবা এটা মনত পৰি তাই আকৌ উভতি আহিল৷\nতাই ওলাই যোৱাৰ পাছতে সুৰমায়াই কন্দা বন্ধ কৰি ৰাতিৰে ৰৈ যোৱা ভাত-আঞ্জা গৰম কৰি খাই আছিল৷ কাৰণ তেওঁ জানে ৰসিকা ঘূৰি আহি বিয়াৰ প্ৰসঙ্গ লৈ আকৌ তেওঁৰ লগত তৰ্ক লাগিব আৰু তেওঁ তাইক ’ইমোচনেল ব্লেকমেইল’ কৰিবলৈ দিনত ভাত নোখোৱাকৈ থাকিব লাগিব৷ গতিকে তাৰ আগতে এপেট মাৰি লৈ ল’লে ভাল হয়৷ গাড়ীখন গেটত আহি ৰোৱাৰ শব্দ শুনাৰ লগে লগে সাউৎকৈ কাঁহীখন পাকঘৰৰ কেবিনেটবোৰৰ এটাত সুমুৱাই হাতখন ধুই আকৌ ইনাই-বিনাই কান্দিবলৈ ধৰিলে৷ সুৰমায়াই যেতিয়াই-তেতিয়াই আৰু হঠাৎ কোনো কাৰণ নোহোৱাকৈ ইনাই-বিনাই কৰ্কশ মাতেৰে কান্দিব পাৰে৷ ভাল ভাষাত এইটো তেওঁৰ জন্মগত প্ৰতিভা৷ এই প্ৰতিভাৰ জোৰত তেওঁ সৰুতে মাক-দেউতাকক আৰু বিয়াৰ পাছত গিৰিয়েকক আঙুলিৰ ঠাঁৰত নচুৱাই ঘৰখনত প্ৰভুত্ব বিস্তাৰ কৰিছিল৷ কিন্তু ৰসিকা তেওঁৰহে জীয়েক কিবা!\nগাড়ীৰ পৰা নামি দুপদুপাই নিজৰ কোঠাত সোমাই এয়াৰবেগ এটাত নিজৰ কাপোৰ-কানি কেইটামান, মোবাইল চাৰ্জাৰ আদি আৰু প্ৰসাধনৰ বস্তু ভৰাই লৈ মাকক কোনো গুৰুত্ব নিদিয়াকৈ অহাবাটে উভতি গ’ল৷ তাইৰ অস্বাভাবিক মতি-গতি দেখি সুৰমায়াই তভক মাৰি কন্দা বন্ধ কৰি গুছি যোৱা গাড়ীখনলৈ চালে, ভাতকেইটা যে উলিয়াই খাব লাগে তাকো পাহৰিলে!\nগাড়ীৰ চিটবেল্টডাল মাৰি, ঘৰৰ কাষৰে পেট্ৰল পাম্প এটাত ফুল টেংকি তেল ভৰাই তাই মোবাইলটোত ৭৮%চাৰ্জ থকাৰ পাছতো চাৰ্জত দি ল’লে৷ তাৰ পাছত জি. পি. এচ.টো অন কৰি নগেনৰ গাওঁখন চালে জুম(zoom) কৰি৷ তাৰ গাওঁখন “ডেষ্টিনেচন“ত চেট কৰি “ভইচ নেভিগেচন“ অন কৰি তাই যাত্ৰা আৰম্ভ কৰিলে৷ মনত দুখো লাগিল৷ মাক-দেউতাকলৈ মনত পৰিব, উপায় নাই৷ পাছত ল’ৰা-ছোৱালী কিবা এটা হ’লে নাতিৰ মুখ চাই চব পাহৰি আকোঁৱালি ল’ব৷ এতিয়া জীৱনৰ সিদ্ধান্ত লোৱাৰ সময়৷\nগৈ আছে ৰসিকা৷ মোবাইলৰ পৰা কোনোবা অচিন সুন্দৰীয়ে (সুন্দৰীয়ে হ’ব চাগৈ, গুগুলত কাম কৰে যেতিয়া! ) “টাৰ্ণ লেফ্ট“, “টাৰ্ন ৰাইট“ কৈ আছে৷ এবাৰ “টাৰ্ণ লেফ্ট“ বোলোতে বাওঁফালে গাড়ী সুমুৱাই দিয়াত দেখে সেইটো পথৰ মূৰত ডাঙৰ পুখুৰী এটাহে আছে৷ গৰুৱে পানী খাবলৈ অহা-যোৱা কৰি হ’বলা ৰাস্তা এটাৰ সৃষ্টি কৰি পেলাইছিল৷ ভাগ্যে তাই ৰাস্তাটো খলা-বমা দেখি গাড়ী লাহে লাহে চলাইছিল বাবে পুখুৰীত গাড়ীৰে সৈতে জলকেলি কৰাৰ পৰা বাছিল৷ ঠেক ৰাস্তাটোত সাতবাৰ ’N’ turn লৈ তাই পুনৰ মূল ৰাস্তাত উঠিলগৈ৷\nমূল পথত উঠাৰ লগে লগে গুগুল ভণ্টিয়ে “ইউ আৰ গয়িং ইন দা ৰাইট ডাইৰেকচ্যন“ বুলি সঁকিয়াই দিলে৷ সকাহ পাই তায়ো গাড়ী উৰুৱাই দিলে৷ “টাৰ্ণ লেফ্ট“, “টাৰ্ন ৰাইট“ অনুকৰণ কৰি তাই গৈ আছে৷ এঘণ্টামান যোৱাৰ পাছত গুগুলে কৈ উঠিল “ইউ আৰ ওৱান এণ্ড হাফ আৱাৰ এৱে ফ্ৰম ইয়ৰ ডেষ্টিনেচ্যন“৷ তাই ঘড়ীটো চালে৷ দিনৰ বাৰ বাজিছে৷ ভোকো লাগিছে, পুৱা কাজিয়াৰ কোবত একো খোৱাই নহ’ল৷ চাহ বিস্কুট খোৱাই আছে তাই৷ তেতিয়া মানে তাই “হাইৱেই“ত উঠিছিল৷ ইফালে সিফালে চালে, ক’ৰবাত ধাবা আদিত সোমাই কিবা এটা খাই লোৱাৰ কথাও ভাবিলে৷ কিন্তু পিছ মুহূৰ্ততে মনটো সলালে৷ সোনকালে নগেনৰ ঘৰ পাবগৈ লাগে৷ তাক চাৰপ্ৰাইজ দিব তাই৷ গৈয়ে মাক-দেউতাকক সেৱা কৰিব লাগিব হিন্দী ধাৰাবাহিকবোৰত কৰাৰ দৰে৷ লাজ অকণো কৰিব লাগিব, কথাটো ভাবিয়েই গাল দুখন গৰম গৰম লাগিল তাইৰ৷ আজিৰ পৰা তাই আৰু নগেন এক হ’ল, পৃথিৱীৰ কোনো শক্তিয়ে সিহঁতক পৃথক কৰিব নোৱাৰে৷\nকল্পনাৰ সাগৰত উটি-বুৰি থাকোঁতে গুগুল ভণ্টিয়ে কৈ উঠিছিল “টাৰ্ণ ৰাইট“, কিন্ত তাই কথাষাৰ বুজি উঠে মানে নিৰ্দিষ্ট পথটিৰ পৰা বেচ কিছুদূৰ আগুৱাই গ’ল৷ কি কৰো, কি নকৰো ভাবি নাপাই কাষলৈ নি গাড়ীখন ৰখালে তাই, কি কৰিব ভাবি থাকোঁতে তীব্ৰবেগী গাড়ী কিছুমানে তাইৰ সৰু গাড়ীখনত কঁপনি উঠাই পাৰ হৈ গ’ল৷ সেয়ে গাড়ীখন ডিভাইদাৰৰ এইপাৰেই ঘূৰাই নিয়াটো তাইৰ দৰে স্মাৰ্ট ছোৱালীৰ কাম নহ’ব বুলি ভাবি তাই আগুৱাই গ’ল৷ ক’ৰবাত ঘূৰাই, পিছুৱাই আহি সেই নিৰ্দিষ্ট পথেৰে সোমোৱাৰ সিদ্ধান্ত লৈ তাই চাৰি কিলোমিটাৰ আগুৱাই গৈ U turn লৈ কিছুদূৰ উভতি আহি আন এটা U turn লৈ আগুৱাই গৈ থাকিল৷ অলপ আগতে এৰি থৈ যোৱা পথটিৰ দৰে পথ এটা দেখি তাত গাড়ী সুমুৱাই দিলে আৰু লগে লগে গুগুল ভণ্টিয়ে কৈ উঠিল “ইউ আৰ গয়িং ইন দা ৰাইট ডাইৰেকচ্যন“৷ আত্মবিশ্বাস বাঢ়িল তাইৰ, মাকে এনেই সৰুৰে পৰা তাইৰ মগজ কম বুলি মানুহৰ আগত বদনাম কৰি থাকে! মাকৰ প্ৰতি অভিমানেৰে ভৰি পৰিল মনটো তাইৰ৷ তাইক যে কেতিয়াও অকণো নুবুজিলে! নহ’লে আজি এনেকৈ তাই…! বাওঁহাতখনেৰে কাষৰ চিটৰ পৰা ৰুমালখন খেপিয়াই আনি সেমেকি পৰা নাকটো মোহাৰি উজায় ল’লে তাই৷ দুখ লাগিলে তাইৰ চকুতকৈ নাকৰ পানী আগতে ওলায়৷\n“ইউ আৰ টু এণ্ড হাফ আৱাৰ এৱে ফ্ৰম ইয়ৰ ডেষ্টিনেচ্যন“ বুি শুনি তাইৰ ভোকটো এইবাৰ বৰ জোৰেৰে লাগিল৷ ধেইত! এক বাজিল, কিবা এটা খাই লোৱা যাওক, নহলে মুখখন শুকাই টেটেৰা মাৰিলে গাঁৱৰ মানুহে কি বুলি ক’ব তাইক? ক’ব “হেণ্ডচাম“ হোজা ল’ৰাটোক তাই ফঁচালে! কিছুদূৰ আগুৱাই গৈ তাই সৰু ধুনীয়া চহৰ এখনত সোমাল৷ নগাঁও চহৰ! ধুনীয়া! সেউজীয়া৷ নগেনৰ গাওঁখন মৰিগাঁও জিলাত আছিল৷ ওচৰেই কিজানি৷\nতাই লিপষ্টিক অকণ আৰু সানি লৈ চুলিখিনি আঙুলিৰে ঠিক কৰি ৰেষ্টুৰেণ্ট এখনত সোমাল৷ গুগুলে কিবা কৈ আছিল যদিও তাই ৱাটচএপটোহে চাবলৈ জিপিএচ টো অফ কৰিলে আৰু সাতটা গ্ৰুপৰ মেচেজ চাই তাই “ডেটা“ অফ কৰি থ’লে৷ চেল্ফি দুখনমান ল’ব লাগিব৷ গোটেইবোৰ টেবুল ফুল হৈ আছে, কোনোবাখনত প্ৰেমিক-প্ৰেমিকা বহি প্ৰেমালাপত ব্যস্ত৷ এখন টেবুলত এজনী তাইৰ সমানে ছোৱালী বহি আছে৷ তাই লাহেকৈ সেইখন টেবুলৰ চকী এখন টানি সিজনী ছোৱালীৰ সন্মুখতে বহিলগৈ৷ সিজনী ছোৱালীয়ে তাইৰ ফালে চোৱাই নাই, পুৰণা মোবাইল এটাত থৰ লাগি কিবা চাই আছে৷ ওঁঠযোৰ সামান্য বেঁকা কৰি ৰসিকাইও তাইৰ নতুন মোবাইলটো উলিয়াই আনি কিবা কিবি চাবলৈ ধৰোতেই তাইক পানী আৰু মেন্যুখন দিবলৈ অহা ৱেইটাৰজনৰ চিঞৰত দুইজনী চক খাই উঠিল৷\n-হাৰে! ! ৰাণীমা বাইদেউ! আপোনাৰ ’জুড়ৱা বেহেন’ক লৈ আনিছে ন?\nদুইজনীয়ে তাৰ ফালে আচৰিত হৈ চালে৷\n-কি কৈছা? সিজনী ছোৱালীয়ে সুধিলে৷\n-হাৰে! এইয়া আপোনাৰ যঁজা ভণ্টি ন?\nৰসিকাই সিজনীলৈ, আৰু সিজনীয়ে ৰসিকালৈ আচৰিত হৈ চালে৷\nৰসিকা ঘৰত নাথাকিলে এঞ্জেল নেউলীয়ে ভালেই পায়৷ বুঢ়ীজনীক ভাত থালি সিজাই খুৱাই ল’লেই তাই আজৰি৷ দুপৰীয়া সময়কণ তাইৰ বৰ প্ৰিয়, কাৰণ এইখিনি সময়তে তাইৰ বয়ফ্ৰেণ্ড “দাদা বুলি নামাতিবা প্লিজ“ অনলাইন হয় ফেচবুকত৷ সি হোটেল এখনৰ মালিক চহৰৰ৷ তায়ো বেটী কম নহয়, ৰসিকা ঘৰত নাথাকিলে তাইৰ কোঠাত কাপোৰ জাপিবলৈ গৈ তাইৰ কাপোৰ পিন্ধি চেল্ফি তুলি নিজৰ ফেচবুক প্ৰফাইলত দি থাকে৷ মাজে মাজে তাইৰ গাড়ীখনতো আউজি ফটো দিছে৷ তাই বয়ফ্ৰেণ্ডক কোৱা নাই তাই যে আচলতে বনকৰা ছোৱালীহে৷ কিনো দৰকাৰ!\nভাতখোৱা বাচনকেইটা মাজি থাকোঁতেই মোবাইলৰ ’ ন’টিফিকেচন’ৰ শব্দত তাই হাতখন ধুই, টাৱেলখনত মচি মোবাইলটো চালে৷ “দাদা বুলি নামাতিবা প্লিজ is live now“ বুলি অহা ন’ঠটিফিকেচন দেখি তাই বাচন তাতে এৰি দৌৰি নিজৰ কোঠাত সোমালগৈ৷ বিছনাত পেট পেলাই ভৰিদুখ শূন্যত নচুৱাই তাই মোবাইলৰ স্ক্ৰীণত চকু দিলে, দুজনী ছোৱালী কান্ধত ধৰা-ধৰিকৈ বহি কান্দি আছে, মাজে মাজে দুয়ো কান্দি কান্দি কিবা কথা পাতে, ইজনীয়ে সিজনীৰ চকুপানী মচি দিয়ে৷\n“ই….য়ে….এ..এ! ! এইজনী দেখোন আমাৰ ৰসিকা বাইদেউ! ইয়ে…..এ..এ….. এয়া দেখোন দুজনী ৰসিকা বাইদেউ! “ তাইৰ মেলা মুখ মেলাতে থাকিল৷ হঠাতে হুচ অহা মানুহৰ নিচিনা নেউলী সুৰমায়াৰ কোঠালৈ গ’ল আৰু নাক বজাই শুই থকা সুৰমায়াক হেঁচুকি জগুৱাই দিলে৷ কেঁচা টোপনিৰ পৰা সাৰ পাই ধৰ মৰাই উঠি বহিল সুৰমায়া আৰু একো বুজি নোপোৱাৰ দৰে এঞ্জেল নেউলীলৈ চালে৷\n-খুৰী চাওক, দুজনী ৰসিকা বাইদেউ\nসুৰমায়াই মোবাইলটো লৈ চাই আকৌ হঠাৎ ৰাউচি জুৰি কান্দিবলৈ ধৰিলে৷ এপাকত মোবাইলটো থপিয়াই বুকুতে সোমাৱাই ল’লে৷ সুৰমায়াৰ মানুহজনো আহি কাষতে বহিলহি, তাই আকৌ কি কাৰণত কান্দিছে ধৰিব নোৱাৰি!\n-হেৰি, চাওঁক! ভগবানে মোৰ প্ৰাৰ্থনা শুনিলে৷ আমাৰ হেৰোৱা ছোৱালীজনী ভগবানে আমাক ঘূৰাই দিলে৷ মানুহজনে ভিডিঅটো চালে, হয়তো একেবাৰে ৰসিকাৰ দৰে ছোৱালী এজনী তাইৰ লগত ৰেষ্টুৰেণ্ট এখনত বহি আছে৷ এইজনী ৰসিকাৰ হেৰুৱা যঁমজ ভগ্নী৷ তেওঁ ল’ৰাল’ৰিকৈ জীয়েকলৈ ফোন লগালে বোলে সোনকালে দুইজনী ঘৰলৈ ঘূৰি আহ৷\nতাৰ পাছৰ ঘটনা তেনেই চমু৷\nগধূলিলৈ দুইজনী ’দাদা বুলি নামাতিবা প্লিজ’ নামৰ দুই যমজ ভগ্নীক একেলগে প্ৰত্যক্ষ কৰা ৱেইটাৰজনৰ সৈতে ৰসিকাহঁতৰ ঘৰলৈ ঘূৰি আহিল৷ ৰসিকাহঁতৰ চাৰি বছৰ বয়সত খানাপাৰাৰ পশু চিকিৎসালয়ৰ খেলপথাৰত চাৰ্কাছ চাবলৈ গৈ দুই যঁমজ ভগ্নী ৰসিকা আৰু ৰাণীমাৰ ৰাণীমাক হেৰুৱাই থৈ অহা ঘটনাটো কান্দি কান্দি আকৌ মনত পেলালে সুৰমায়াই৷ ৰাণীমাক বুকুত সুমুৱাই মৰম কৰি থকা সুৰমায়াক ৰসিকাই ক’লে –\n-যি হৈছে অকল নগেনৰ কাৰণে হৈছে মা৷ এইবাৰ মোক নগেনলৈ বিয়া দিবই লাগিব\n“মোৰ কাৰণে একো হোৱা নাই ৰসিকা“- কাৰোবাৰ গহীন মাত এটা শুনি সকলোৱে পাছলৈ ঘূৰি চালে৷ সুদৰ্শন ডেকা এজন থিয় হৈ আছে, হাতত বহল কিবা এখন ৰঙীন কাগজেৰে মেৰিয়াই লৈ আহিছে৷ কাষ চাপি যোৱা ৰসিকাক গুৰুত্ব নিদি নগেন সুৰমায়াৰ কাষলৈ গৈ ভৰিৰ ওচৰতে বহিল, হাতত থকা বস্তুটো সুৰমায়াৰ কোলাত দি ক’লে-\n– মা, যি হৈছে গুগুল মেপৰ কাৰণে হৈছে৷ আজি যদি ৰসিকাই মেপৰ সহায় লৈ মোক বিচাৰি নগলেহয় তেনেহলে গুগুলে কেতিয়াও সঠিক পথ দেখুৱাই তাইক মোৰ খুলশালীজনীৰ কাষলৈ লৈ যাব নোৱাৰিলেহয়৷ গতিকে অল ক্ৰেডিট গৌজ টু গুগুল মেপ!\nনগেনে সুৰমায়াৰ হাতৰ পৰা ৰঙীন বস্তুটো লৈ কাগজখন ফালি পেলালে৷ সকলোৱে দেখিলে গুগুল মেপৰ “আইকন“টোৰ ডাঙৰ ছবি এখন৷\n-ৰসিকাৰ পৰা সকলো গম পোৱাৰ লগে লগে এইটো ডাউলোড কৰি মই লগে লগে বন্ধাবলৈ দি হোৱাৰ লগে লগে লৈ গুচি আহিলো৷\n-আজিৰ পৰা গুগুল মেপ মোৰ ভগৱান৷ হেৰি ৰচিকাৰ বাপেক, যাওকছোন ফটোখন গোঁসাই ঘৰত লগাই দিয়কগৈ! বোপাই তুমি মোৰ লক্ষ্মী জোঁৱাই! মূৰত হাত থৈ আশীষ দিলে সুৰমায়াই নগেনক৷\n’দাদা বুলি নামাতিবা প্লিজ’এ সকলোৱে শুনাকৈ ডাঙৰকৈ ক’লে,\n-ইচ খুছী মেই এক চেল্ফি ত’ বনতা হ্যেই! “\nএঞ্জেল নেউলীকে আদি কৰি সকলো অহাকৈ চেল্ফি তুলিলে সি “ক্লিক! “ “ক্লিক! ! “ “ক্লিক! ! ! “■■\n« ধানখেৰৰ বিজনেছ – ৰঞ্জু শৰ্মা\nখৰিচাৰ ৰস – অসীমা শইকীয়া দত্ত »\nধেৎ হাঁহি মৰিছোঁ\nসুন্দৰ, হাঁ‌হি হাঁ‌হি পাগল হৈ গৈছো\nবঢ়িয়া লাগিল, হাঁ‌হিত থাকিব পৰা নাই।প্ৰফাইল নেম কেইটা মজ্জা, এঞ্জেল নেউলী আৰু দাদা বুলি নামাতিবা প্লিজ ।\nদাদা বুলি নামাতিবা প্লিজ””– টো বৰ ভাল লাগিল।\nতামাম এইটো! !\nবৰ বিপদত পেলায় দেই ! একে বহাতে শেষ কৰিব লগা হয় — ইমান ৰসালকৈ কিয় লিখেনো বাৰু ? 🙂


Gold Price Today: সোণৰ দাম বাঢ়িল, ৰূপৰ দামো বহুত হ'ল ! জানক আজি বজাৰত সোণ-ৰূপৰ দাম কিমান ?– News18 assam\nHome » photogallery » business »Gold Price Today: সোণৰ দাম বাঢ়িল, ৰূপৰ দামো বহুত হ'ল ! জানক আজি বজাৰত সোণ-ৰূপৰ দাম কিমান ?\nGold Price Today: সোণৰ দাম বাঢ়িল, ৰূপৰ দামো বহুত হ'ল ! জানক আজি বজাৰত সোণ-ৰূপৰ দাম কিমান ?\nমাল্টি কমোডিটি এক্সচেঞ্জত (MCX) সোণৰ মূল্য (Gold Price Today) আজি পুনৰ ০.৬০ শতাংশ বৃদ্ধি হৈছে। ৰূপৰ মূল্যও এক তীব্ৰ প্ৰৱণতাৰ সৈতে ব্যৱসায় কৰি আছে।\n| March 03, 2022, 14:30 IST\nআজিকালি বুলিয়ন বজাৰত সোণৰ দাম দ্ৰুতগতিত বৃদ্ধি পাইছে, ৰূপো আকৌ এবাৰ ৰেকৰ্ড স্তৰলৈ যোৱা দেখা গৈছে। এই বৃদ্ধিৰ পিছত, ৰূপ প্ৰতি কিলোগ্ৰামত ৭০ হাজাৰ টকাত উপনীত হৈছে। মাল্টি কমোডিটি এক্সচেঞ্জত (MCX) সোণৰ মূল্য (Gold Price Today) আজি পুনৰ ০.৬০ শতাংশ বৃদ্ধি হৈছে। ৰূপৰ মূল্যও এক তীব্ৰ প্ৰৱণতাৰ সৈতে ব্যৱসায় কৰি আছে।\nসোণ আৰু ৰূপৰ মূল্য কিমান মাল্টি কমোডিটি এক্সচেঞ্জত আজি এপ্ৰিলৰ বিতৰণৰ বাবে সোণ ০.৬০ শতাংশ বৃদ্ধি হৈ প্ৰতি ১০ গ্ৰামত ৫১,৬০০ টকা হৈছে। একে সময়তে, আজিৰ বাণিজ্যত ৰূপৰ মূল্য ০.৫৮ শতাংশ বৃদ্ধি পাইছে। আজি ১ কিলোগ্ৰাম ৰূপৰ মূল্য হৈছে ৬৮,০৬০ টকা।


Class 10 Assamese Chapter 8 » Assamese Medium\nমোৰ মৰমৰ ছাত্ৰ ছাত্ৰী সকলৰ বাবে আজি লৈ আহিছোঁ Class 10 Assamese Chapter 8 অৰ্থাৎ “অসমৰ জনগোষ্ঠীৰ গাঁথনি আৰু সংস্কৃতি” নামৰ অধ্যায়ৰ সম্পূৰ্ণ প্ৰশ্ন উত্তৰ। যি প্ৰশ্ন উত্তৰ আগন্তুক HSLC 2022 EXAM ৰ বাবে প্ৰয়োজন হব বুলি আমি আশাবাদী।\nইয়াৰ আগেয়ে আমি Class 10 Assamese ৰ প্ৰথমৰ পৰা সপ্তম অধ্যায় লৈ আলোচনা কৰিছোঁ, যদি আপুনি কিবা প্ৰয়োজন আছে বুলি পঢ়িব বিচাৰে তেন্তে লিংক আমি তলত দি দিছোঁ ।\nClass 10 Assamese Chapter 1\nClass 10 Assamese Chapter 2\nClass 10 Assamese Chapter 3\nClass 10 Assamese Chapter 4\nClass 10 Assamese Chapter 5\nClass 10 Assamese Chapter 6\nClass 10 Assamese Chapter 8 অতি চমু উত্তৰ\nClass 10 Assamese Chapter 8 চমু উত্তৰ\nClass 10 Assamese Chapter 8 তাৎপৰ্য বাখ্যা\nভাষা- বিষয়ক প্ৰশ্নোত্তৰ\nClass 10 Assamese Chapter 8 অতিৰিক্ত প্ৰশ্নোত্তৰ\nক) ত্ৰয়োদশ শতিকাত অসমলৈ অহা বহিৰাগত গোষ্ঠী কোনটো? [HSLC 17]\nউত্তৰ:- ত্ৰয়োদশ শতিকাত অসমলৈ অহা বহিৰাগত গোষ্ঠীটো হল – মংগোলীয় গোষ্ঠী।\nখ) প্ৰাচীন কালৰে পৰা অসম দেশ কিহৰ বাবে প্ৰসিদ্ধ আছিল? [HSLC 18]\nউত্তৰ:- প্ৰাচীন কালৰে পৰা অসম দেশ যাদু- মন্ত্ৰ আৰু ঐন্দ্ৰজালিক বিদ্যাৰ বাবে প্ৰসিদ্ধ আছিল।\nগ)কিহে অসমীয়া জাতিক অধিক কটকটীয়া কৰিলে?\nউত্তৰ:- ভাষিক সংমিশ্ৰণে অসমীয়া জাতিক অধিক কটকটীয়া কৰিলে।\nঘ) সকলোকে বান্ধি থোৱা এনাজৰীডাল কি আছিল?\nউত্তৰ:- সকলোকে বান্ধি থোৱা এনাজৰীডাল আছিল অসমীয়া ভাষা।\nঙ) অসমৰ মংগোলীয় গোষ্ঠীৰ লোক কোনবিলাক?\nউত্তৰ:- অসমৰ মংগোলীয় গোষ্ঠীৰ লোক হৈছে আহোমসকল।\nক) অসমীয়া জনগোষ্ঠীৰ ধাৰক বুলিলে কোনসকলক বুজায়?\nউত্তৰ:- অসমীয়া জনগোষ্ঠীৰ ধাৰক বুলিলে ঘাইকৈ কছাৰী, চুতীয়া, কোচ, মেচ, ডিমাচা, দেউৰী, মিচিং, বড়ো, তিৱা, কাৰ্বি আদি অনাৰ্য জাতিক বুজায়।\nখ) কিমান চনৰ পৰা কিমান চনলৈ অসমৰ বিদ্যালয়ত বঙলা ভাষা চলিছিল?\nউত্তৰ:- ১৮৩৬ চনৰ পৰা ১৮৭৩ চনলৈকে অসমৰ বিদ্যালয়ত বঙলা ভাষা চলিছিল।\nগ) চাহ উদ্যোগৰ কৰ্মীসকল কোন? তেওঁলোক কৰ কৰ পৰা অসমলৈ আহিছিল?\nউত্তৰ:- চাহ উদ্যোগৰ কৰ্মীসকল হৈছে- চাঁওতাল, কুৰ্মি, মোছহৰ, মুণ্ডা, তেলেংগা, হো, ভূমিজ, ওৰাং, তাঁতী, লোহাৰ আদি। এওঁলোক বিহাৰ, উৰিষ্যা, মধ্য প্ৰদেশ আৰু উত্তৰ প্ৰদেশৰ পৰা অসমলৈ আহিছিল।\nঘ) পাঠটিত থকা খাদ্য– বস্তুৰ এখন তালিকা প্ৰস্তুত কৰা।\nউত্তৰ:- পাঠটিত থকা খাদ্য- বস্তুৰ এখন তালিকা হল- পৰাঠা, পোলাও, কোৰ্মা- কোপ্তা, কেক- বিস্কুত, ৰুটি, ৰসগোল্লা, লাল- মোহন, চিঙ্গাৰা, লুচি- পুৰী, ডচা, চাম্বাৰ, ইডলি ।\n১) অসমৰ পুৰণি সাহিত্যৰ সমলবোৰ কি কি?\nউত্তৰ:- অসমৰ পুৰণি সাহিত্যৰ সমলবোৰ হৈছে- অলিখিত গৰখীয়া নাম, নিচুকণি গীত, নাও খেলোৱা গীত, বাৰমহী গীত, আইনাম, বিয়ানাম, বনগীত, বিহুগীত, দেহ বিচাৰৰ গীত, মন্ত্ৰ- সাহিত্য আৰু ডাকৰ বচন আদি।\n২) `অসমৰ বৈচিত্ৰ্যপূৰ্ণ জনগোষ্ঠীৰ গাঁথনিতে অসমীয়া সংস্কৃতি ৰক্ষা পৰিছে।’- কথাষাৰৰ গুৰুত্ব বাখ্যা কৰি অসমৰ জনগোষ্ঠীৰ বৈচিত্ৰ্যৰ কথা বৰ্ণনা কৰা। [MQ. 15,HSLC 17]\nউত্তৰ:- সমগ্ৰ অসম ৰাজ্যখনেই বিভিন্ন জাতি, উপজাতি আৰু জনজাতিৰ জনগোষ্ঠীৰ সমষ্টি। সেইবাবে অসমীয়া সংস্কৃতিও বাৰেবৰণীয়া আৰু বৈচিত্ৰ্যপূৰ্ণ। প্ৰাচীন কালৰে পৰাই অসমত বাস কৰি আহিছে বিভিন্ন জনজাতীয় গোষ্ঠী অৰ্থাৎ অসমত আৰ্য জনগোষ্ঠীৰ লোকসকল আছিল ইয়াৰ প্ৰধান কেন্দ্ৰ। ঘাইকৈ ইয়াত কছাৰী, চুতীয়া, কোচ, মেচ, ডিমাচা, দেউৰী, মিচিং, বড়ো, তিৱা, কাৰ্বি আদিকে ধৰি অতীতত অকা, ডফলা, আবৰ, মিচিমি আদি জাতি জনগোষ্ঠী সমূহে অসম ভূমিত বসবাস কৰিছিল।\nত্ৰয়োদশ শতিকাত এইবোৰ জনগোষ্ঠীৰ লগতে অসমলৈ নতুন গোষ্ঠীৰ আগমন ঘটিল – সেয়া হৈছে ঘাইকৈ চীন আৰু হুকং উপত্যকাৰ পৰা অহা মংগোলীয়সকল। অসমলৈ অহা আহোমসকলে নিজৰ পূৰ্বৰ কৃষ্টি- সংস্কৃতি পৰিহাৰ কৰি হিন্দু ধৰ্ম আৰু নতুন সংস্কৃতি গ্ৰহণ কৰিছিল। সেই সময়তে অসমলৈ মুছলমানসকলো আহিছিল। উনবিংশ শতিকাত বৃটিছে চাহ উদ্যোগ প্ৰতিষ্ঠা কৰিবলৈ অসমলৈ চাঁওতাল, কুৰ্মি, মোছহৰ, মুণ্ডা, তেলেঙা, হো, ভূমিজ, ওৰা, তাঁতী, লোহাৰ আদি লোকসকল ভাৰতবৰ্ষৰ বিভিন্ন প্ৰান্তৰ পৰা অহা জাতিসমূহ।\nএটা সময়ত আকৌ আৰ্য সংস্কৃতিতকৈ অনাৰ্য সংস্কৃতিহে বেছি গুৰুত্বপূৰ্ণ হৈ উঠিছিল। এই দেশলৈ আহোম মুছলমানসকলকে ধৰি বিভিন্ন জনগোষ্ঠীৰ লোক আহিছিল। কোনোবাই দেশ জয় কৰিবলৈ আৰু কোনোবাই যুদ্ধবন্দী হিচাপে ৰৈ গল। পুৰণি কালত অসমত থলুৱা বাসিন্দাসকলৰ ভিতৰত কছাৰী, চুতীয়া, কোচ, বড়ো আদিয়ে নিৰ্বিবাদে সকলোকে গ্ৰহণ কৰিছিল। তেওঁলোকে নিজ নিজ ধৰ্ম আচৰণ কৰি নিজ নিজ সংস্কৃতি ৰক্ষা কৰিবলৈ ধৰিলে। সেই সময়ছোৱাত বাহিৰৰ পৰা অহা মানুহবোৰ যি ঠাইৰ পৰা মূলতে আহিছিল সেই ঠাইৰ লগত সম্বন্ধ ছেদ কৰি এই দেশৰ ভাষা সংস্কৃতি গ্ৰহণ কৰিবলৈ ললে। এয়াই হল এটা সংস্কৃতিসম্পন্ন জাতি আন এটা সংস্কৃতিসম্পন্ন জাতিৰ লগত জাহ যোৱা ব্যবস্থা।\n৩)`বিশেষ এটা ঔদ্যোগিক আবেষ্টনীৰ মাজত বসবাস কৰিবলৈ লোৱা কাৰণেও থলুৱা সংস্কৃতিৰ পৰা আঁতৰিও পৰিল।‘ – ইয়াৰ কি ঔদ্যোগিক আবেষ্টনীৰ কথা উল্লেখ কৰিছে আৰু কোনে, কিহৰ বাবে আঁতৰিও পৰাৰ কথা কৈছে – পাঠৰ আলমত বিচাৰ কৰা।\nউত্তৰ:- ইয়াত ঔদ্যোগিক আবেষ্টনী মানে বৃটিছসকলে অসমত চাহ উদ্যোগ আৰু তাৰ সৈতে জড়িত চাহ জনগোষ্ঠীৰ লোকৰ কথা কোৱা হৈছে। অসমত চাহ উদ্যোগ প্ৰতিষ্ঠা হোৱাৰ লগে লগে নতুন এদল বৃত্তিয়াল আহি অসম দেশত বসবাস কৰিবলৈ ললে। এই উদ্যোগত কাম কৰিবৰ বাবে বিহাৰ, উৰিষ্যা, মধ্য প্ৰদেশ আৰু উত্তৰ প্ৰদেশৰ আদি বিভিন্ন অঞ্চলৰ পৰা অসমলৈ আহিছিল। অসমত বিভিন্ন ৰাজ্যৰ পৰা চাঁওতাল, কুৰ্মি, মুণ্ডা, তেলেঙ্গা, মোছহৰ, হো, ভূমিজ, ওৰা, তাঁতী, লোহাৰ আদি বিভিন্ন জাতিৰ লোকে অসমৰ চাহ উদ্যোগৰ কাম কৰিবলৈ ললে। কালক্ৰমত এই সকলেই নিজৰ কৃষ্টি-সংস্কৃতি কিছু সংৰক্ষণ কৰি হলেও অসমীয়া মাত- কথা গ্ৰহণ কৰি থলুৱা লোকৰ আচাৰ- নীতি, সাজ- পাৰ গ্ৰহণ কৰি কালৰ সোঁতত অসমীয়া জাতিৰ অবিচ্ছেদ্য অংগ হৈ অসমৰ পৰিল। কিন্তু এওঁলোকক শিক্ষা দিয়াৰ কাৰণে কোনো ব্যৱস্থা নোলোৱাত অতি অনগ্ৰসৰ হৈ ৰল। অসমৰ থলুৱা সংস্কৃতিৰ লগত খাপ খোৱাত যথেষ্ট পলম হল তেওঁলোকৰ। বিশেষ এটা আবেষ্টনীৰ মাজত বসবাস কৰিবলৈ লোৱাৰ কাৰণেও থলুৱা সংস্কৃতিৰ পৰা আঁতৰি পৰিল।\n৪)`এটা সংমিশ্ৰিত– সংস্কৃতিসম্পন্ন জাতি, ইয়াক নুই কৰাৰ কোনো যুক্তি– তৰ্কৰ অবকাশ নাই।‘ – ইয়াত লিখকে কাক আৰু কি সংস্কৃতিসম্পন্ন জাতি বুলি কৈছে। `নুই কৰাৰ কোনো যুক্তি তৰ্কৰ অবকাশ নাই‘ বোলা কথাষাৰৰ সত্যাসত্য বিচাৰ কৰা।\nউত্তৰ:- অসমীয়া জাতি আৰু সংস্কৃতিৰ সমন্বয় বিষয়ে কবলৈ গৈ লিখকে উক্ত বাক্যশাৰী কৈছে। অসমীয়া জাতিটো কেৱল এটা জনগোষ্ঠী আৰু তেওঁলোকৰ ভাষা- সংস্কৃতিক লৈ লৈ গঢ়ি উঠা নাই বুলি লিখকে কৈছে। অসমত প্ৰাচীন কালৰে পৰা ভিন ভিন জাতি- জনগোষ্ঠীৰ লোক আহি অসমৰ বসবাস কৰিছিল। সেই সময়ত অসমত বসবাস কৰা থলুৱা জনজাতীয় লোকসকলে সকলোকে আঁকোৱালি লৈছিল। বাহিৰৰ পৰা অহা সকলোৱে আন্তৰিকতাৰে এই অসম দেশৰ ভাষা সংস্কৃতি গ্ৰহণ কৰি অসমক নিজৰ দেশ বুলি গ্ৰহণ কৰিছিল। ভাষিক সংমিশ্ৰণে অসমীয়া জাতি আৰু সংস্কৃতিক আৰু অধিক কটকটীয়া কৰি তুলিলে। অসমত বসবাস কৰা জনজাতীয় ভাষা ভালদৰে বুজি পায় আৰু কব পাৰে। অসমলৈ পৰৱৰ্তী কালত অহা লোক সকলেও নিজৰ নিজৰ ভাষা- সংস্কৃতি ত্যাগ কৰি অসমীয়া ভাষা আৰু সংস্কৃতিক আঁকোৱালি আকোৱালি লয়। যুগ যুগ ধৰি এনেদৰে আদান- প্ৰদান, বিনিময় আৰু সংস্কৃতি গ্ৰহণৰ মাধ্যমেদি অসমীয়া সংস্কৃতিটো বৰ্তমানলৈ পৰিগ্ৰহ হৈ আছে। বিভিন্ন ধৰণৰ জাতি- জনজাতিৰ সমন্বয়ৰ মাজেৰে অসমীয়া জাতিটো গঢ়ি উঠিছে।\n৫) `লগে লগে সংস্কৃতিৰ ৰূপান্তৰ ঘটিল।’- কিহৰ লগে লগে সংস্কৃতিৰ ৰূপান্তৰ ঘটিছিল? এই ৰূপান্তৰ কিদৰে ঘটিছিল বুজাই লিখা। [HSLC-18]\nউত্তৰ:- অসমলৈ ভাৰতবৰ্ষৰ বিভিন্ন ৰাজ্যৰ লগতে ভাৰতৰ বাহিৰৰ বিভিন্ন সময়তে ভিন ভিন জাতি উপজাতি আহি বৃহৎ অসমীয়া জাতি আৰু সংস্কৃতি গঢ়ি তুলিছিল। অসমৰ সংস্কৃতি বাৰেবৰণীয়া আৰু বৈচিত্ৰ্যপূৰ্ণও আছিল। ত্ৰয়োদশ শতিকাত মংগোলীয় গোষ্ঠীৰ লোকসকল অসমলৈ আহি থাকিবলৈ লয়। আকৌ প্ৰাচীন কালত অসমখন আছিল অনাৰ্য জাতিৰ বাসস্থান আছিল। এই মংগোলীয় গোষ্ঠীৰ লোকসকল বিশেষকৈ আহোমসকল, মুছলমান সকল আৰু বিভিন্ন ৰাজ্যৰ পৰা লোকৰ ভিতৰত কোনোবাই দেশ জয় কৰিবলৈ অসমলৈ আহিছিল। এওঁলোকৰ ভিতৰৰ কোনোবা আকৌ যুদ্ধবন্দী হিচাপে অসমত থাকি গল। এনেদৰে অসমীয়া জাতি গঠন প্ৰক্ৰিয়া সম্ভৱ হৈ উঠিবলৈ ধৰিলে। এটা সম্প্ৰদায়ৰ ভাল লগা কিছুমান ৰীতি- নীতি, আচাৰ ব্যৱহাৰ আন এটা সম্প্ৰদায়েও গ্ৰহণ কৰি ললে। সাজপাৰ, আ- অলঙ্কাৰ, দৈনন্দিন ব্যৱহাৰ্য আচবাব, বাচন বৰ্তন সকলোতেই পৰিৱৰ্তন ঘটিবলৈ ধৰিলে। মুকলি মনেৰে আধুনিকতাই প্ৰৱেশ কৰিলে ললে অসমীয়া সংস্কৃতিৰ মাজত। কোনেও কাকো জোৰকৈ একো কথাই জাপি দিয়া নাছিলে। এয়াই আছিল স্বতঃ স্ফুৰ্ত প্ৰক্ৰিয়া। আদান- প্ৰদান, বৰ্ণাঢ্য আৰু বাৰেবৰণীয়াৰ যোগেদি হোৱা সংস্কৃতি।\nক) দেখা যায় সকলোকে বান্ধি থোৱা এনাজৰীডাল আছিল অসমীয়া ভাষা।\nউত্তৰ:- ভিন ভিন জনগোষ্ঠীৰ বাসস্থান অসমত ঐক্যৰ সেতু গঢ়ি তুলিছে এই প্ৰদেশৰ ভাষাটোকে বুজাবৰ বাবে কথাফাকি ফুটি উঠিছিল। ভাষিক সংমিশ্ৰণে অসমীয়া জাতিটোক আৰু সংস্কৃতিটোৰ বান্ধোনক অধিক কটকটীয়া কৰিছিল। ইয়াত থলুৱা ভাৱে অনাৰ্য লোকসকলৰ লগতে বাহিৰৰ পৰা অহা ভিন ভিন জাতিৰ লোক সকলও বিভিন্ন সময়ত আহি অসমত বসবাস কৰিছিল। অসমৰ বাহিৰৰ পৰা অহা লোকসকলে অসমীয়া ভাষাটোক নিজৰ ভাষা বুলি গ্ৰহণ কৰিছিল। এওঁলোকে নিজৰ উপভাষাৰে নিজৰ মাজত কথা পাতিলেও প্ৰত্যেকেই অসমীয়া ভাষাৰে কথা কৈ অসমীয়া ভাষাক নিজৰ ভাষা বুলি গ্ৰহণ কৰি উদাৰতাৰ পৰিচয় দিছিলে। অসমৰ থলুৱা জনজাতিৰ লোকসকলে নিজ নিজ জনগোষ্ঠীয় ভাষা জীয়াই ৰখাৰ লগতে সমাজখনৰ সৈতে যোগাযোগ কাৰণে অসমীয়া ভাষাকে ব্যৱহাৰ কৰিছিল। অসমীয়া ভাষাটোক তেওঁলোকে উমৈহতীয়া ভাষাৰূপে গ্ৰহণ কৰিছিল। এই সেঁতু ইমান মজবুত আছিল যে অসমত আহোমে আহোম ভাষাৰে, বাহ্মণ- ক্ষত্ৰিয়ই সংস্কৃতৰে আৰু মুছলমানে আৰবী- ফাৰ্ছীৰে কথা নাপাতে, প্ৰত্যেকেই অসমীয়া ভাষাৰ সেঁতুৰে পাৰ কৰিছিল দৈনন্দিন জীৱন। তেওঁলোকৰ আপোন হৈ পৰিছিল অসমীয়া লোকসকল, আৰু মাতৃভাষা অসমীয়া। এনেদৰেই অসমীয়া ভাষাই ভাষিক সংমিশ্ৰণৰ মাজেৰে বিভিন্ন জাতি- জনগোষ্ঠীৰ লোকসকল ঐক্য আৰু সম্প্ৰীতিৰ এনাজৰীৰে বান্ধি ৰাখিছিলে।\nখ) এই গোটেইবোৰ হল স্বতঃ প্ৰণোদিত ভাৱে হোৱা প্ৰক্ৰিয়া।\nউত্তৰ:- ভিন ভিন জাতি জনজাতিৰ মাজত কলা- সংস্কৃতি, ৰীতি- নীতি আদিৰ সংমিশ্ৰণত বৃহৎ অসমীয়া সংস্কৃতি গঢ়ি উঠা দেখিবলৈ পোৱা গৈছে। ইয়াকে বুজাবৰ বাবে কথাফাকি কোৱা হৈছে।\nবিভিন্ন সময়ত অামি মাত- কথা, আচাৰ- ব্যৱহাৰ, সাজ- সজ্জা, ৰীতি- নীতি আদিৰ ক্ষেত্ৰত অামি কেৱল আমাৰ নিজৰটোৱে ধৰি ৰখা নাচিলো। অামি আনকি আনৰ ৰীতি- নীতি, সাজ- সজা আদিবোৰ গ্ৰহণ কৰিছিলো। আমাৰ নিচিনাকৈ অইনেও আমাৰটো গ্ৰহণ কৰি লৈছিল। এনেদৰে জাতিকুলৰ পৰম্পৰাগত প্ৰাচীৰ ভাঙি বিয়া- সবাহ, মৰা- সকাম আদিত ভিন ভিন জাতিৰ লোক একেলগে ভাগ লব পৰা হৈ উঠিছিল। সকলোৱে একগোট হৈ পৰস্পৰে পৰস্পৰৰ উৎসৱ- অনুষ্ঠান আদি বিভিন্ন কাৰ্যক্ষেত্ৰত যোগ দিয়ে। এনেদৰে ভাতৃত্বৰ বান্ধোন কটকটীয়া হৈ পৰিল। সময়ৰ লগত খোজ মিলাই পৰিৱৰ্তনে সংস্কৃতিলৈ নতুনত্ব আনিলে। নিজ কৰ্মৰ কৰ্ষণ কৰি অামি এক উমৈহতীয়া সংস্কৃতি গঢ়ি তুলিছো। এই সংস্কৃতি মিলনৰ সংস্কৃতি। এই সংস্কৃতি সংহতি আৰু সম্প্ৰীতি ৰক্ষাৰ বাট।\nগ) এইয়া আছিল দিয়া–লোৱা আৰু এৰা–ধৰাৰ ব্যৱহাৰ।\nউত্তৰ:- অসমীয়া সংস্কৃতিৰ মূলতে হৈছে সমন্বয়। সংস্কৃতি পৰিৱৰ্তনশীল। অসমতো বিভিন্ন জাতি- ধৰ্মৰ মানুহে বসবাস কৰে। ফলত বিভিন্ন জাতি- ধৰ্মৰ মানুহ বসবাস কৰাৰ লগে লগে সংস্কৃতিয়েও ৰূপ সলাইছিল। ইয়াকে বুজাবলৈ গৈ লিখকে কথাষাৰ কৈছে।\nঅসমত পূৰ্বতে অনাৰ্য জাতিৰ লোকসকলে বসবাস কৰিছিলে। সেই সময়ছোৱাত তেওঁলোকৰ সংস্কৃতি আছিল অসমীয়া। অসমলৈ কালক্ৰমত বিভিন্ন সময়ত বিভিন্ন জনগোষ্ঠীৰ লোক আহিছিলে যদিও তেওঁলোকে নিজৰ মাতৃভূমিৰ ভাষা- সংস্কৃতিৰ পৰিহাৰ কৰি অসমীয়া সংস্কৃতি আৰু ভাষা নিজৰ বুলি গ্ৰহণ কৰি লৈছিল। তেওঁলোকে নিজৰ কিছুমান সংস্কৃতি এৰিছিলে আৰু পূৰ্বৰ কিছুমান সংস্কৃতিৰ সৈতে যোগ দিলে। সেৱা হল সকলোৱে মিলি অসমীয়া ভাষাটো গ্ৰহণ কৰি ললে। সকলোৱে নিজৰ লগত লৈ অহাবোৰক ধৰি নাথাকি ভাষা- সংস্কৃতিক আঁকোৱালি লোৱাৰ লগতে পৰস্পৰৰ ৰীতি- নীতি, আচাৰ- ব্যৱহাৰ, সাজ- সজ্জা, ৰন্ধন প্ৰকৰণ আদিও গ্ৰহণ কৰি ললে। কোনেও কাকো জোৰকৈ একো জাপি দিয়া নাছিলে। ফলত গঢ়ি উঠিল এটা সংমিশ্ৰিত সংস্কৃতি। এই সংমিশ্ৰিত সংস্কৃতিয়ে হৈছে অসমীয়া সংস্কৃতি। এনেদৰে ভিন্ন সম্প্ৰদায়ৰ মাজৰ সমন্বয় সাধন হৈ বাৰেবৰণীয়া অসমীয়া সংস্কৃতি গঢ়ি উঠিল – এয়া আদৰ্শ সংস্কৃতি। এনে সংস্কৃতি গঢ়িবলৈ প্ৰত্যেক সম্প্ৰদায়ে এৰা- ধৰাৰ নীতি পালন কৰিছিলে।\n১) সন্ধি ভাঙা : সংস্কৃতি, জলাঞ্জলি, স্বাধীন।\nসংস্কৃতি = সম + কৃতি।\nজলাঞ্জলি = জল + অঞ্জলি।\n২) `প্ৰ‘ উপসৰ্গ লগ লগাই তিনিটা শব্দ গঠন কৰা।\nউত্তৰ:- প্ৰয়োগ, প্ৰগতি, প্ৰণাম।\n৩) বাক্য ৰচনা কৰা\nভাষা- সংস্কৃতি, পূজা- পাৰ্বণ, বেপাৰ- বাণিজ্য, সহজ-সৰল, দিয়া- লোৱা, এৰা- ধৰা।\nভাষা-সংস্কৃতি :- অসমত বসবাস কৰা প্ৰতিটো জাতি- জনগোষ্ঠীৰ একোটাকৈ নিজা ভাষা- সংস্কৃতি আছে।\nপুজা- পাৰ্বন :- হিন্দু সমাজৰ বাহ্মণসকলে পুজা- পাৰ্বনত মুখ্য ভূমিকা পালন কৰে।\nবেপাৰ- বাণিজ্য :- বেপাৰ- বাণিজ্যিৰ বিস্তাৰে অৰ্থনৈতিক পৰিৱৰ্তন সূচনা কৰে।\nসহজ- সৰল :- সহজ- সৰল লোকে আনৰ সুখত নিজৰ সুখ অনুভৱ কৰে।\nদিয়া- লোৱা :- যেতিয়া এজনী ছোৱালীৰ বিবাহ কাৰ্য সম্পন্ন কৰা হয় তেতিয়া অসমীয়া সমাজত কিছুমান দিয়া- লোৱা কাৰ্য কৰা হয়।\nএৰা-ধৰা :- যিকোনো এটা সম্পৰ্ক দীঘলীয়া ভাৱে চলাই নিবলৈ হলে সৰু সৰু কথা কিছুমান এৰা- ধৰা কৰিবলগীয়া হয়।\nক) অতীতত অসমৰ আন এটা নাম কি আছিল?\nউত্তৰ:- অতীতত অসমৰ আন এটা নাম আছিল কামৰূপ।\nখ) পূব পাকিস্তানক বৰ্তমান কি নামেৰে জনাজাত।\nউত্তৰ:- পূব পাকিস্তানক বৰ্তমান বাংলাদেশ নামেৰে জনাজাত।\nগ) অসমত আদিৰে পৰা প্ৰচলিত ধৰ্ম দুটা কি কি?\nউত্তৰ:- অসমত আদিৰে পৰা প্ৰচলিত ধৰ্ম দুটা হল – হিন্দুৰ তান্ত্ৰিক ধৰ্ম আৰু বৌদ্ধ ধৰ্ম।\nঘ) অসমলৈ অহা প্ৰথম বহিৰাগত কোন?\nউত্তৰ:- মংগোলীয়সকল অসমলৈ অহা প্ৰথম বহিৰাগত।\nঙ) মুছলমান সকল অসমলৈ কেতিয়া আহিছিল?\nউত্তৰ:- মুছলমান সকল কুৰি শতিকাৰ চতুৰ্থ দশকত অসমলৈ আহিছিল।\nচ) অসমৰ স্বাধীনতা সূৰ্য কেতিয়া অস্ত গল?\nউত্তৰ:- ইয়াণ্ডাবু সন্ধিৰ পাছৰে পৰা অসমৰ স্বাধীনতা সূৰ্য অস্ত গল।\nছ) বঙ্গদেশৰ পৰা কি কি খাদ্যসম্ভাৰ অসমত প্ৰৱেশ কৰে।\nউত্তৰ:- ৰসগোল্লা, লালমোহন, চিঙ্গাৰা আদি বঙ্গদেশৰ পৰা খাদ্য সম্ভাৰ অসমত প্ৰৱেশ কৰে।\nজ) জাহ যোৱাৰ এটা প্ৰধান উপায় কি?\nউত্তৰ:- জাহ যোৱাৰ এটা প্ৰধান উপায় হল ভাষা গ্ৰহণ।\nআজি আমি আলোচনা কৰিলোঁ ৰ সম্পূৰ্ণ প্ৰশ্ন উত্তৰ লগতে HSLC EXAM 2021 ৰ বাবে প্ৰয়োজনীয় প্ৰশ্ন উত্তৰ ।ইয়াৰ ওপৰিও যদি আপুনি কিবা প্ৰশ্ন জানিব বিচাৰে তেন্তে Assamese Medium Facebook Page ক Follow কৰক।\nClass 10 Assamese Chapter9| ইণ্টাৰনেটৰ তিতা মিঠাsays:\n[…] Class 10 Assamese Chapter 8 […]


Formula of FMCG companies: মূল্যবৃদ্ধিৰ বজাৰত ভাল খবৰ ! কেইবাটাও সস্তা সামগ্ৰী আছে, বিভিন্ন কোম্পানীৰ দ্বাৰা বিশেষ ব্যৱস্থা কৰা হৈছে ... smaller pack formula to overcome the impact of inflation customers are also liking it– News18 assam\nHome » photogallery » business »Formula of FMCG companies: মূল্যবৃদ্ধিৰ বজাৰত ভাল খবৰ ! কেইবাটাও সস্তা সামগ্ৰী আছে, বিভিন্ন কোম্পানীৰ দ্বাৰা বিশেষ ব্যৱস্থা কৰা হৈছে ...\nFormula of FMCG companies: মূল্যবৃদ্ধিৰ বজাৰত ভাল খবৰ ! কেইবাটাও সস্তা সামগ্ৰী আছে, বিভিন্ন কোম্পানীৰ দ্বাৰা বিশেষ ব্যৱস্থা কৰা হৈছে ...\nডাৱৰ ইণ্ডিয়াৰ মুখ্য বিত্তীয় বিষয়া অংকুশ জৈনে কয় যে মূল্যবৃদ্ধিৰ বজাৰত সৰু সৰু সামগ্ৰীৰ পেকেট অধিক সুলভ৷ সাধাৰণ ক্ৰেতাসকলে বাজেট নিয়ন্ত্ৰণ কৰিবলৈ সেই দিশত ঘূৰি আহিছে৷\n| May 16, 2022, 16:59 IST\n•সমগ্ৰ দেশতে সামগ্ৰীৰ মূল্য বাঢ়িছে৷ অবিৰাম মূল্যবৃদ্ধিত অতিষ্ঠ হৈ পৰিছে সাধাৰণ মানুহ৷ যিহেতু ক্ৰেতাসকল মূল্য বৃদ্ধিত অতিষ্ঠ হৈ পৰিছে, খাদ্য বিক্ৰেতাসকলেও মূৰত হাত ৰিখেছে৷ মূল্য বৃদ্ধিৰ ফলত তেওঁলোকৰ বিক্ৰী হ্ৰাস হোৱাৰ আশংকা কৰা হৈছে৷ যদি বিক্ৰী ক্ষতিগ্ৰস্ত হয়, তেন্তে লাভো হ্ৰাস পাব৷\n•সমতা কেনেদৰে আনিব লাগে তাৰ বাবে বিভিন্ন অধ্যয়ন চলি আছে৷ এইবাৰ এই কোম্পানীবোৰে এটা উপায় বিচাৰি উলিয়াইছে৷ তেওঁলোকে পথত খোজ কাঢ়িছে যাতে মূল্য বৃদ্ধিৰ সময়তো তেওঁলোকৰ বিক্ৰীত কোনো সমস্যা নহয়৷ Low Unit Price (LUP) পেক বজাৰলৈ আহিব। ঠিক যেনেদৰে সৰু পেক বা চেচেট বিক্ৰী হৈছিল, তেনেদৰে কম একক মূল্যও বৃদ্ধি কৰা হোৱা নাই। এইক্ষেত্ৰত পেকেটবোৰৰ ওজন অলপ হ্ৰাস কৰা হৈছে৷\n•পাম তেল ইণ্ডোনেছিয়াৰ পৰা অহা বন্ধ হৈছে। ৰাছিয়া-ইউক্ৰেইন যুদ্ধৰ ফলস্বৰূপে, বিশ্ববজাৰত মূল্য বৃদ্ধি পাইছে, ইন্ধনৰ পৰা বিভিন্ন সামগ্ৰীলৈকে। এফএমচিজি কোম্পানীবোৰে ইয়াৰ সৈতে যুঁজিব লাগিব। সস্তীয়া পেকেজিং, ৰিচাইকেল সামগ্ৰী, বিজ্ঞাপনৰ কম ব্যয়... এনেদৰে, কোম্পানীবোৰে তেওঁলোকৰ ব্যৱসায় পৰিচালনা কৰিবলৈ চেষ্টা কৰি আছে। ইয়াৰ ফলস্বৰূপে, মূল্যবৃদ্ধি বজাৰত কিছু ভাৰসাম্য বজাই ৰখাৰ প্ৰচেষ্টা কৰা হৈছে।\n•মানি কন্ট্রোলে জনাইছে যে পাৰ্লে প্ৰডাক্টছৰ জ্যেষ্ঠ শ্ৰেণীৰ মুৰব্বী কৃষ্ণৰাও বুডাৰ মতে, বিস্কুট বা স্নেক্সৰ সৰু পেকেট অধিক বিক্ৰী কৰা হৈছে৷ সেয়েহে কম একক মূল্যৰ সামগ্ৰীৰ ওপৰত গুৰুত্ব দিয়া হৈছে৷ ১০-৫ টকাৰ পাৰ্লে জি, হাইড এণ্ড চিক পেকেট অধিক বিক্ৰী কৰা হৈছে৷ একে সময়তে সাধাৰণ লোকে ৩০ টকা মূল্যৰ অধিক চানাচুৰ ক্ৰয় কৰিছে৷\n•আনহাতে, ডাৱৰ ইণ্ডিয়াৰ মুখ্য বিত্তীয় বিষয়া অংকুশ জৈনে কয় যে মূল্যবৃদ্ধিৰ বজাৰত সৰু সৰু সামগ্ৰীৰ পেকেট অধিক সুলভ৷ সাধাৰণ ক্ৰেতাসকলে বাজেট নিয়ন্ত্ৰণ কৰিবলৈ সেই দিশত ঘূৰি আহিছে৷ ডাৱৰ ইণ্ডিয়াৰ মুখ্য কাৰ্যবাহী বিষয়া মোহিত মালহোত্ৰাই কয় যে তেওঁলোকৰ কোম্পানীৰ সামগ্ৰীৰ চাহিদা ১, ৫ টকা, ১০ টকা আৰু ২০ টকাত অধিক।


‘ফুটুকাৰ ফেন এন আৰ চি’! অথলে গ’ল ছহিদৰ তেজৰ মূল্য! RTI ৰ প্ৰতিবেদনত প্ৰকাশ পাইছে উদ্বেগজনক তথ্য\nNRC Assam : ‘ফুটুকাৰ ফেন এন আৰ চি’! অথলে গ’ল ছহিদৰ তেজৰ মূল্য! RTI ৰ প্ৰতিবেদনত প্ৰকাশ পাইছে উদ্বেগজনক তথ্য\nএন আৰ চি- ৰ মাত্ৰ ১০৩২ টা সন্দেহজনক গোচৰ প্ৰেৰিত হ’ল পৰৱৰ্তী পদক্ষেপৰ বাবে\nকাৰ্যত ফুটুকাৰ ফেন হ’ব নেকি এন আৰ চিৰ বৃহৎ প্ৰকল্প ! অথলে যাব নেকি কত ছহিদৰ তেজৰ মূল্য! তেনে এক আশংকাই দেখা দিছে শেহতীয়া এক RTI তথ্যই।\nঅসমৰ ৰাষ্ট্ৰীয় নাগৰিক পঞ্জীৰ (এন আৰ চি) চূড়ান্ত খচৰাত কেৱল এক হাজাৰৰো অধিক সন্দেহজনক ঘটনাহে প্ৰয়োজনীয় ব্যৱস্থা গ্ৰহণৰ বাবে সংশ্লিষ্ট জিলা আয়ুক্তৰ ওচৰলৈ প্ৰেৰণ কৰা হৈছে। এন আৰ চিৰ ৰাজ্যিক সমন্বয়ক, অসমে এক RTI ৰ উত্তৰত এই তথ্য সদৰী কৰিছে।\nঅসমত ৩.২৯ কোটি আবেদনকাৰীৰ ১৯ লাখৰো অধিক আবেদনকাৰীৰ নাম ৩১ আগষ্ট, ২০১৯ তাৰিখে প্ৰকাশিত চূড়ান্ত খচৰা পঞ্জীৰ পৰা বাদ দিয়া হৈছিল।\nবিজেপি শাসিত অসম চৰকাৰে বৰ্তমানৰ ৰূপত এন আৰ চি প্ৰত্যাখ্যান কৰিছে আৰু বাংলাদেশৰ সীমান্তৱৰ্তী অঞ্চলত কমেও ৩০% আৰু ৰাজ্যখনৰ বাকী অংশত ১০% জনসংখ্যাৰ পুনৰ প্ৰমাণীকৰণৰ দাবী জনাইছে। এন আৰ চি সমন্বয়কাৰীয়ে মে’ মাহত তালিকাখনৰ পুনৰ প্ৰমাণীকৰণ বিচাৰি উচ্চতম ন্যায়ালয়ৰ কাষ চাপিছিল।\nগৃহ মন্ত্ৰালয়ৰ অধীনত ভাৰতৰ মহাপঞ্জীয়কে এই বছৰৰ ২৩ মাৰ্চত অসম চৰকাৰক কৈছিল যে চূড়ান্ত খচৰাৰ পৰা বাদ পৰা সকলক ‘প্ৰত্যাখ্যান স্লিপ’ জাৰী কৰাটো ‘মিছন মোড’ত সম্পূৰ্ণ কৰা হ’ব।\nৰাষ্ট্ৰীয় সংবাদ সংস্থা দ্য হিন্দুৰ দ্বাৰা দাখিল কৰা RTI আবেদনৰ উত্তৰত এন আৰ চিৰ ৰাজ্যিক সমন্বয়ক, অসমৰ কাৰ্যালয়ে কয়, “নাগৰিকত্বৰ নিয়মৰ অনুসূচী 4(এ) 4(এ) 4(এ) 4(নাগৰিকপঞ্জীয়ন আৰু ৰাষ্ট্ৰীয় পৰিচয় পত্ৰ জাৰী কৰা) 2003 অনুসৰি প্ৰয়োজনীয় ব্যৱস্থা ল’বলৈ ডিভি/ডিএফ/পিএফটি/ডিভিডি/ডিএফডি/পিএফটিডি শ্ৰেণীৰ ১০৩২ টা গোচৰ সংশ্লিষ্ট উপায়ুক্তলৈ প্ৰেৰণ কৰা হৈছে।”\nওপৰত উল্লেখ কৰা সংক্ষিপ্ত ৰূপবোৰ সন্দেহজনক ভোটাৰৰ বাবে ব্যৱহৃত হয়। এই শ্ৰেণী সমূহ মূলতঃ কোনো নাগৰিকক বিদেশী ঘোষণা কৰা, বিদেশী ন্যায়াধিকৰণত প্ৰসংগ বিচাৰাধীন ডি ভোটাৰৰ বংশধৰ, ঘোষিত বিদেশীৰ বংশধৰ, বিচাৰাধীন ঘোষিত বিদেশীৰ গোচৰ।\nRTI ৰ প্ৰতিবেদনত লগতে কোৱা হৈছে যে এতিয়ালৈকে কোনো প্ৰত্যাখ্যান শ্লিপ জাৰী কৰা হোৱা নাই আৰু নাগৰিকত্ব (নাগৰিকপঞ্জীকৰণ আৰু ৰাষ্ট্ৰীয় পৰিচয় পত্ৰ জাৰী) নিয়ম, ২০০৩ৰ অনুসূচী ৪(এ)৪ৰ দফা ৭ অনুসৰি, চূড়ান্ত এন আৰ চি এতিয়াও ৰেজিষ্টাৰ জেনেৰেল অৱ ইণ্ডিয়া (RGI) এ প্ৰকাশ কৰা নাই।\nইয়াত লগতে উল্লেখ কৰিছে, “অন্তৰ্ভুক্তি বা বিলোপৰ বাবে পৰিপূৰক তালিকাখন স্থানীয় নাগৰিক পঞ্জীয়ক (LRCR) এ ৩১ আগষ্ট, ২০১৯ তাৰিখে প্ৰকাশ কৰিছিল। চূড়ান্ত এন আৰ চি প্ৰকাশৰ পিছতহে প্ৰত্যাখ্যান স্লিপ জাৰী কৰিব পাৰি।”\nপ্ৰত্যেক জন প্ৰত্যাখ্যান কৰা ব্যক্তিয়ে ‘প্ৰত্যাখ্যান স্লিপ’ প্ৰাপ্ত কৰাৰ ১২০ দিনৰ ভিতৰত বিদেশী ন্যায়াধীকৰণৰ ওচৰলৈ আহিব পাৰে। নাগৰিকত্ব নিয়মৰ অধীনত যিকোনো ব্যক্তিয়ে নাগৰিক পঞ্জীত আন যিকোনো ব্যক্তিৰ নাম অন্তৰ্ভুক্ত কৰাত বা পঞ্জীৰ পৰা বাদ দিয়াত আপত্তি কৰিব পাৰে, যাৰ পিছত স্থানীয় পঞ্জীয়কে (সাধাৰণতে ৰাজ্য চৰকাৰে নিযুক্ত কৰা ৰাজহ বিষয়া) জাননী জাৰি কৰিব আৰু আবেদনকাৰীসকলে তেওঁলোকৰ দাবী প্ৰমাণ কৰিবলৈ নথিপত্ৰ দাখিল কৰিব লাগিব।\nRTIৰ উত্তৰটোত যোগ দিয়া হৈছে যে এন আৰ চি প্ৰকাশৰ মুঠ বাজেট আছিল ১৬০২.৬৬ কোটি টকা। “ৰাজ্য বা কেন্দ্ৰীয় চৰকাৰে ২০২০ চনত এন আৰ চিৰ বাবে কোনো অতিৰিক্ত বাজেট আৱণ্টন কৰা নাই। ২০২১ বৰ্ষত অসম চৰকাৰে ৰাজ্যিক বাজেটত ১০.০৭ কোটি টকা আৱণ্টন কৰে।”\nঅসম হৈছে একমাত্ৰ ৰাজ্য য’ত শীৰ্ষ ন্যায়ালয়ৰ তত্বাৱধানত এখন এন আৰ চি সংকলন কৰা হৈছিল।\nছয় বছৰীয়া অসম আন্দোলনৰ ফলশ্ৰুতিত স্বাক্ষৰিত অসম চুক্তিৰ আধাৰত অসমৰ বাবে পৃথককৈ এন আৰ চি প্ৰস্তুত কৰা হৈছিল। অসমৰ বিভিন্ন জাতীয়-জনগোষ্ঠীয় সংগঠনেও দীৰ্ঘদিন ধৰি এন আৰ চি- ৰ পোষকতা কৰি আহিছিল।\nকিন্তু ইতিমধ্যে বিজেপি শাসিত কেন্দ্ৰীয় চৰকাৰে নাগৰিকত্ব সংশোধনী আইন প্ৰৱৰ্তনৰ জৰিয়তে এন আৰ চি আৰু অসম চুক্তিৰ নায্যতা প্ৰায় ন্যসাৎ কৰি পেলাইছে। এনে সময়তে প্ৰকাশ পোৱা এই RTI তথ্যইও এন আৰ চি- ৰ গ্ৰহণযোগ্যতাৰ ওপৰত সন্দেহৰ সৃষ্টি কৰিছে। শীৰ্ষ আদালতৰ তত্বাৱধানত পৰিচালিত এনে এটা বৃহৎ পুঁজি ব্যয়েৰে প্ৰকাশ কৰা এন আৰ চি- ত আসোঁৱাহ ৰৈ গৈছে নেকি প্ৰশ্ন উত্থাপন হৈছে।